
I PIELIKUMS

ZĀĻU APRAKSTS

1.
ZĀĻU NOSAUKUMS
ADCIRCA 20 mg apvalkotās tabletes

2.
KVALITATĪVAIS UN KVANTITATĪVAIS SASTĀVS
Katra apvalkotā tablete satur 20 mg tadalafila (tadalafil)
Palīgviela ar zināmu iedarbību 
Katrā apvalkotajā tabletē ir 233 mg laktozes (monohidrāta formā).
Pilnu palīgvielu sarakstu skatīt 6.1. apakšpunktā.

3.
ZĀĻU formA
Apvalkotā tablete (tablete).

Oranžas mandeļu formas 12,09 x 7,37 mm lielas apvalkotās tabletes ar uzrakstu "4467" vienā pusē 
4.
KLĪNISKĀ INFORMĀCIJA
4.1.
Terapeitiskās indikācijas
Pieaugušie
II un III funkcionālās klases (pēc PVO klasifikācijas) plaušu artēriju hipertensijas (PAH) ārstēšanai, lai uzlabotu slodzes toleranci (skatīt 5.1. apakšpunktu).
Efektivitāte pierādīta idiopātiskas PAH (IPAH) un ar kolagēnu asinsvadu slimību saistītas PAH gadījumos.
Pediatriskā populācija

II un III funkcionālās klases (pēc PVO klasifikācijas) plaušu artēriju hipertensijas (PAH) ārstēšanai pediatriskiem pacientiem no 2 gadu vecuma.
4.2.
Devas un lietošanas veids
Ārstēšana jāsāk un jāuzrauga PAH ārstēšanā pieredzējušam ārstam.
Devas
Pieaugušie

Ieteicamā deva ir 40 mg (divas x 20 mg apvalkotās tabletes), kas jāieņem vienu reizi dienā.
Pediatriskā populācija (no 2 līdz 17 gadu vecumam)

Vienreiz dienā lietojamā ieteicamā deva atkarībā no bērna vecuma grupas un ķermeņa masas ir norādīta zemāk. 
	Bērna vecums un/vai ķermeņa masa
	Ieteicamā dienas deva un dozēšanas shēma

	No ≥ 2 gadu vecuma
          Ķermeņa masa ≥ 40 kg
          Ķermeņa masa < 40 kg
	40 mg (divas 20 mg tabletes) vienu reizi dienā
20 mg (viena 20 mg tablete vai 10 ml iekšķīgi lietojamās suspensijas (OS), 2 mg/ml tadalafila*) vienu reizi dienā


* Iekšķīgi lietojamo suspensiju var lietot bērni, kuriem nepieciešama 20 mg deva un kuri nespēj norīt tabletes. 
Klīnisko pētījumu dati par FK un efektivitāti < 2 gadu veciem pacientiem nav pieejami. Vispiemērotākā ADCIRCA deva bērniem vecumā no 6 mēnešiem līdz < 2 gadiem nav noteikta. Tādēļ ADCIRCA šajā vecuma apakšgrupā lietot nav ieteicams.
Nokavēta deva, izlaista deva vai vemšana

Ja ADCIRA devas lietošana aizkavējas vienas dienas laikā, tad deva jālieto, nemainot turpmāko dozēšanas grafiku. Izlaistas devas aizstāšanai pacienti nedrīkst lietot papildu devu.  
Vemšanas gadījumā pacienti nedrīkst lietot papildu devu. 
Īpašas grupas

Gados vecāki pacienti
Gados vecākiem pacientiem deva nav jāpielāgo.
Nieru darbības traucējumi
Pieaugušie un bērni (no 2 līdz 17 gadu vecumam, ar ķermeņa masu vismaz 40 kg)
Pacientiem ar viegliem līdz vidēji smagiem nieru darbības traucējumiem ieteicama 20 mg liela sākumdeva vienu reizi dienā. Pamatojoties uz individuālo efektivitāti un panesamību, šo devu var palielināt līdz 40 mg vienu reizi dienā. Pacientiem ar smagiem nieru darbības traucējumiem tadalafila lietošana nav ieteicama (skatīt 4.4. un 5.2 apakšpunktu).

Pediatriskā populācija (no 2 līdz 17 gadu vecumam, ar ķermeņa masu, kas nepārsniedz 40 kg)
Pacientiem ar ķermeņa masu < 40 kg un viegliem vai vidēji smagiem nieru darbības traucējumiem ieteicamā sākumdeva ir 10 mg vienu reizi dienā. Atkarībā no individuālās efektivitātes un panesamības devu var palielināt līdz 20 mg vienu reizi dienā. Pacientiem ar smagiem nieru darbības traucējumiem tadalafila lietošana nav ieteicama (skatīt 4.4. un 5.2. apakšpunktu).
Aknu darbības traucējumi

Pieaugušie un bērni (no 2 līdz 17 gadu vecumam, ar ķermeņa masu vismaz 40 kg) 
Tā kā klīniskā pieredze pacientiem ar vieglu līdz vidēji smagu aknu cirozi (A un B smaguma pakāpi pēc Child-Pugh klasifikācijas) ir ierobežota, var apsvērt iespēju lietot 20 mg sākumdevu vienu reizi dienā. 
Pediatriskā populācija (no 2 līdz 17 gadu vecumam ar ķermeņa masu, kas nepārsniedz 40 kg) 

Pacientiem ar ķermeņa masu < 40 kg un viegliem vai vidēji smagiem aknu darbības traucējumiem var apsvērt 10 mg sākumdevas lietošanu vienu reizi dienā. 
Visu vecumu pacientiem tadalafila ordinēšanas gadījumā ārstam, kurš nozīmējis zāles, rūpīgi jāvērtē attiecīgā pacienta ieguvuma un riska attiecība. Pacienti ar smagu aknu cirozi (C klase pēc Child-Pugh klasifikācijas) nav pētīti, tādēļ tadalafila lietošana nav ieteicama (skatīt 4.4. un 5.2. apakšpunktu).
Pediatriskā populācija (līdz < 2 gadu vecumam)
ADCIRCA devas lielums un efektivitāte < 2 gadus veciem bērniem nav pierādīta. Pašlaik pieejamie dati aprakstīti 4.8. un 5.1. apakšpunktā. 
Lietošanas veids
ADCIRCA paredzēts iekšķīgai lietošanai.
Apvalkotās tabletes ir jānorij veselas, uzdzerot ūdeni, kopā ar ēdienu vai bez tā. 
4.3.
Kontrindikācijas
Paaugstināta jutība pret aktīvo vielu un/vai jebkuru no 6.1. apakšpunktā uzskaitītajām palīgvielām.

Akūts miokarda infarkts pēdējo 90 dienu laikā.

Smaga hipotensija (< 90/50 mmHg).
Klīniskos pētījumos pierādīts, ka tadalafils palielina nitrātu hipotensīvo ietekmi. Tiek uzskatīts, ka to izraisa nitrātu un tadalafila kombinēta ietekme uz slāpekļa oksīda/cGMF metabolismu. Tādēļ tadalafils ir kontrindicēts pacientiem, kas lieto organiskos nitrātus jebkādā zāļu formā (skatīt 4.5. apakšpunktu).
Guanilātciklāzes stimulatoru, piemēram, riociguāta, vienlaicīga lietošana kopā ar 5. tipa fosfodiesterāzes (FDE-5) inhibitoriem, tajā skaitā tadalafilu, ir kontrindicēta, jo pastāv simptomātiskas hipotensijas rašanās iepējamība (skatīt 4.5. apakšpunktu).

Pacientiem, kuriem sakarā ar ne-arterītisku išēmisku priekšējo optisko neiropātiju, ir redzes zudums vienā acī, neskatoties uz to vai šī epizode ir vai nav bijusi saistībā ar FDE-5 inhibitoru lietošanu (skatīt 4.4. apakšpunktu).
4.4.
Īpaši brīdinājumi un piesardzība lietošanā
Sirds-asinsvadu sistēmas slimības
PAH klīniskajos pētījumos netika iekļautas šādas pacientu grupas ar sirds–asinsvadu sistēmas slimībām:

- 
pacienti ar klīniski nozīmīgām aortālā un mitrālā vārstuļa slimībām;
- 
pacienti ar perikarda saaugumiem; 

- 
pacienti ar restriktīvu vai sastrēguma kardiomiopātiju;
- 
pacienti ar nozīmīgiem sirds kreisā kambara darbības traucējumiem;
- 
pacienti ar dzīvībai bīstamām aritmijām;
- 
pacienti ar simptomātisku koronāro sirds slimību;
- 
pacienti ar nekontrolētu hipertensiju.

Tā kā klīnisko datu par tadalafila lietošanu šādiem pacientiem nav, tadalafila lietošana nav ieteicama. 

Plaušu asinsvadus paplašinošie līdzekļi var ievērojami pasliktināt sirds–asinsvadu sistēmas stāvokli pacientiem ar okluzīvu plaušu vēnu slimību (pulmonary veno-occlusive disease; PVOD). Tā kā nav klīnisko datu par tadalafila lietošanu pacientiem ar okluzīvu vēnu slimību, šādiem pacientiem tadalafila lietošana nav ieteicama. Ja pēc tadalafila lietošanas parādās plaušu tūskas pazīmes, jāapsver ar to saistītas PVOD iespēja. 

Tadalafilam ir raksturīga sistēmiska asinsvadus paplašinoša iedarbība, kā rezultātā iespējama pārejoša asinsspiediena pazemināšanās. Ārstiem rūpīgi jāapsver, vai šāda asinsvadus paplašinoša iedarbība nevēlami neietekmēs viņu pacientus ar noteiktiem fona stāvokļiem, piemēram, smagu sirds kreisā kambara izplūdes trakta obstrukciju, cirkulējošā šķidruma deficītu, autonomu hipotensiju vai hipotensiju miera stāvoklī.
Dažiem pacientiem, kas lieto alfa1 blokatorus, vienlaicīga tadalafila lietošana var izraisīt simptomātisku hipotensiju (skatīt 4.5. apakšpunktu). Tādēļ tadalafila lietošana kombinācijā ar doksazosīnu nav ieteicama.
Redze
Ir saņemti ziņojumi par redzes defektiem, tai skaitā par centrālu serozu horioretinopātiju (CSHR) un ne-arterītisku priekšēju optisko neiropātiju (NAION), kas tika saistīta ar tadalafila un citu FDE5 inhibitoru lietošanu. Vairumā gadījumu CSHR izzuda spontāni pēc tadalafila lietošanas pārtraukšanas. Attiecībā uz NAION novēroto datu analīze norāda uz akūta NAION paaugstinātu risku vīriešiem ar erektīlo disfunkciju, kuri epizodiski lietojuši tadalafilu vai citus FDE-5 inhibitorus. Tā kā tas attiecas uz visiem pacientiem, kuri lietojuši tadalafilu, tad pacientam jāpaskaidro, ka pēkšņa redzes defekta, redzes asuma pasliktināšanās un/vai redzes traucējumu gadījumā jāpārtrauc ADCIRCA lietošana un nekavējoties jākonsultējas ar ārstu (skatīt 4.3. apakšpunktu). Klīniskajos pētījumos netika iekļauti pacienti ar diagnosticētiem iedzimtiem deģeneratīviem tīklenes bojājumiem (tostarp arī pigmentozo retinītu) un šiem pacientiem preparāta lietošana nav ieteicama. 
Dzirdes pasliktināšanās vai pēkšņs zudums
Pēc tadalafila lietošanas ir ziņots par pēkšņiem dzirdes zuduma gadījumiem. Lai gan dažos gadījumos bija arī citi riska faktori ( tādi kā, vecums, diabēts, hipertensija, iepriekšēja dzirdes zuduma vēsture un ar saistaudiem saistītās slimības), pacientiem , pēkšņa dzirdes pasliktināšanās vai zuduma gadījumā, ir jāiesaka veikt tūlītēju medicīnisko izmeklēšanu.
Nieru un aknu darbības traucējumi
Sakarā ar palielinātu tadalafila iedarbības intensitāti (AUC), ierobežotu klīnisko pieredzi un nespēju ietekmēt vielas klīrensu ar dialīzes palīdzību, pacientiem ar smagiem nieru darbības traucējumiem tadalafils nav ieteicams.

Pacienti ar smagu aknu cirozi (C smaguma pakāpi pēc Child-Pugh klasifikācijas) nav pētīti un tādēļ tadalafila lietošana nav ieteicama.

Priapisms un dzimumlocekļa anatomiska deformācija
Ar FDE-5 inhibitoriem ārstētajiem vīriešiem aprakstīts priapisms. Pacientiem, kam erekcija ilgst 4 stundas vai vairāk, jāiesaka nekavējoties meklēt ārsta palīdzību. Ja priapisms netiek ārstēts nekavējoties, var rasties dzimumlocekļa audu bojājums un paliekoša dzimumnespēja.

Tadalafils piesardzīgi jālieto pacientiem ar anatomisku dzimumlocekļa deformāciju (piemēram, angulācija, kavernozo ķermeņu fibroze vai Peirona slimība) vai pacientiem ar klīniskiem stāvokļiem, kas var veicināt priapisma rašanos (piemēram, sirpjveida šūnu anēmija, multiplā mieloma vai leikoze).

Lietošana kopā ar CYP3A4 induktoriem vai inhibitoriem
Tadalafils nav ieteicams pacientiem, kuri ilgstoši lieto spēcīgus CYP 3A4 induktorus, piemēram, rifampicīnu (skatīt 4.5. apakšpunktu).

Tadalafils nav ieteicams pacientiem, kuri vienlaikus lieto spēcīgus CYP 3A4 inhibitorus, piemēram, ketokonazolu vai ritonavīru (skatīt 4.5. apakšpunktu). 

Zāles erektilās disfunkcijas ārstēšanai
Tadalafila un citu FDE-5 inhibitoru vai erektilās disfunkcijas ārstēšanai paredzēto zāļu kombināciju lietošanas drošība un efektivitāte nav pētīta. Pacienti jāinformē, ka vienlaicīga ADCIRCA un šo zāļu lietošana nav atļauta.
Prostaciklīns un tā analogi
Kontrolētu klīnisku pētījumu laikā nav pētīta tadalafila efektivitāte un lietošanas drošība, lietojot vienlaikus ar prostaciklīniem vai to analogiem. Tādēļ vienlaicīgas lietošanas gadījumā jāievēro piesardzība.

Bosentāns
Nav viennozīmīgi pierādīta tadalafila efektivitāte pacientiem, kurus jau ārstē ar bosentānu (skatīt 4.5. un 5.1. apakšpunktu).
Laktoze
ADCIRCA sastāvā ir laktozes monohidrāts. Šīs zāles nevajadzētu lietot pacientiem ar reti sastopamu pārmantotu galaktozes nepanesamību, pilnīgu laktāzes deficītu vai glikozes-galaktozes malabsorbciju.

Nātrijs

Zāles satur mazāk par 1 mmol nātrija (23 mg) katrā tabletē, - būtībā tās ir “nātriju nesaturošas”.

4.5.
Mijiedarbība ar citām zālēm un citi mijiedarbības veidi
Citu zāļu ietekme uz tadalafilu
Citohroma P450 inhibitori

Azolu grupas pretsēnīšu līdzekļi (piemēram, ketokonazols)
Salīdzinot ar tadalafila AUC un Cmax, to lietojot monoterapijas veidā, ketokonazols (pa 200 mg dienā) vienreizējas 10 mg tadalafila devas iedarbības intensitāti (AUC) palielināja 2 reizes, bet Cmax – par 15 %. 400 mg ketokonazola dienas devas vienreizējas 20 mg tadalafila devas iedarbības intensitāti (AUC) palielināja 4 reizes, bet Cmax – par 22 %.

Proteāzes inhibitori (piemēram, ritonavīrs)
Ritonavīrs (pa 200 mg divas reizes dienā), kas ir CYP3A4, CYP2C9, CYP2C19 un CYP2D6 inhibitors, vienreizējas 20 mg tadalafila devas iedarbības intensitāti (AUC) palielināja 2 reizes, bet Cmax nemainījās. Ritonavīrs (pa 500 mg vai 600 mg divas reizes dienā) vienreizējas 20 mg tadalafila devas iedarbības intensitāti (AUC) palielināja par 32 %, bet Cmax samazināja par 30 %. 

Citohroma P450 induktori

Endotelīna-1 receptoru antagonisti (piemēram, bosentāns)
Bosentāns (pa 125 mg divas reizes dienā), kas ir CYP2C9 un CYP3A4 substrāts un vidēji spēcīgs CYP3A4, CYP2C9 un, iespējams, CYP2C19 induktors, pēc atkārtotām vienlaikus lietotām devām tadalafila (pa 40 mg vienu reizi dienā) sistēmiskās iedarbības intensitāti samazināja par 42 %, bet Cmax ‑ par 27 %. Tadalafila efektivitāte pacientiem, kurus jau ārstē ar bosentānu, nav viennozīmīgi pierādīta (skatīt 4.4. un 5.1. apakšpunktu). Bosentāna vai tā metabolītu iedarbības intensitāti (AUC un Cmax) tadalafils neietekmē.

Tadalafila un citu endotelīna-1 receptoru antagonistu kombināciju efektivitāte un lietošanas drošība nav pētīta.
Pretmikobaktēriju līdzekļi (piemēram, rifampicīns)

Salīdzinot ar monoterapijas veidā lietotu 10 mg tadalafila devu AUC un Cmax vērtībām, CYP3A4 induktors rifampicīns (pa 600 mg dienā) tadalafila AUC un Cmax samazināja par attiecīgi 88 % un 46 %.
Tadalafila ietekme uz citām zālēm

Nitrāti

Klīnisko pētījumu laikā pierādīts, ka 5 mg, 10 mg un 20 mg tadalafila devas pastiprina nitrātu asinsspiedienu pazeminošo iedarbību. Šī mijiedarbība bija ilgāka par 24 stundām un vairāk nebija konstatējama, kad bija pagājušas 48 stundas pēc pēdējās tadalafila devas lietošanas. Tādēļ tadalafila lietošana pacientiem, kuri lieto jebkuru organisko nitrātu zāļu veidu, ir kontrindicēta (skatīt 4.3. apakšpunktu).

Līdzekļi pret hipertensiju (tostarp arī kalcija kanālu blokatori)

Vienlaicīga doksazosīna (pa 4 mg un 8 mg dienā) un tadalafila (pa 5 mg dienā vai 20 mg vienreizējas devas veidā) lietošana ievērojami pastiprina šī alfa receptoru blokatora asinsspiedienu pazeminošo iedarbību. Šī iedarbība ilgst vismaz divpadsmit stundas un ir iespējami tās simptomi, tostarp ģībonis. Tādēļ šī kombinācija nav ieteicama (skatīt 4.4. apakšpunktu).
Mijiedarbības pētījumos ar ierobežotu skaitu veselu brīvprātīgo, lietojot alfuzosīnu vai tamsulosīnu, šīs parādības netika aprakstītas.

Klīnisko farmakoloģijas pētījumu laikā tika pētīta 10 un 20 mg tadalafila devu spēja pastiprināt prethipertensijas zāļu asinsspiedienu pazeminošo iedarbību. Tika pētītas galvenās prethipertensijas zāļu grupas, lietojot vai nu monoterapijas veidā vai kā kombinētas terapijas shēmas daļu. Vairākas prethipertensijas zāles lietojošiem pacientiem, kuru hipertensija bija slikti kontrolēta, novēroja izteiktāku asinsspiediena pazemināšanos, salīdzinot ar pacientiem ar labu asinsspiediena kontroli, kuriem šī pazemināšanās bija minimāla un līdzīga tai, kas novērota veseliem cilvēkiem. Pacientiem, kuri vienlaikus saņem zāles pret hipertensiju, 20 mg tadalafila devas var izraisīt asinsspiediena pazemināšanos, kas (izņemot doksazosīna lietošanu – skatīt iepriekš) parasti ir niecīga un tās klīniskā nozīme nav ticama.
Riociguāts

Preklīniskie pētījumi liecināja par aditīvu sistēmiska asinsspiediena samazināšanās efektu, FDE-5 inhibitorus lietojot kopā ar riociguātu. Klīniskajos pētījumos, riociguāts apliecināja spēju palielināt FDE-5 inhibitoru hipotensīvo iedarbību. Lietojot šo kombināciju, pētāmajā populācijā labvēlīga klīniskā iedarbība netika novērota. Riociguāta vienlaicīga lietošana kopā ar PDE5 inhibitoriem, tajā skaitā, tadalafilu, ir kontrindicēta (skatīt 4.3. apakšpunktu).
CYP1A2 substrāti (piemēram, teofilīns)

Gadījumos, kad 10 mg tadalafila devas tika lietotas vienlaikus ar teofilīnu (neselektīvs fosfodiesterāzes inhibitors), farmakokinētiskas mijiedarbības nebija. Vienīgā farmakodinamiskās iedarbības izpausme bija neliela sirdsdarbības ātruma palielināšanās (par 3,5 sitieniem minūtē).

CYP2C9 substrāti (piemēram, R-varfarīns)

10 mg un 20 mg tadalafila devām nebija klīniski nozīmīgas ietekmes uz S- vai R-varfarīna (CYP C9 substrāti) iedarbības intensitāti (AUC), kā arī tadalafils neietekmēja varfarīna izraisītās protrombīna laika izmaiņas. 

Acetilsalicilskābe
10 mg un 20 mg tadalafila devas nepalielina acetilsalicilskābes izraisītu asiņošanas laika pagarināšanos. 

P-glikoproteīna substrāti (piemēram, digoksīns)

Tadalafilam (pa 40 mg vienu reizi dienā) nebija klīniski nozīmīgas ietekmes uz digoksīna farmakokinētiku.

Perorālā kontracepcija
Stabilas koncentrācijas apstākļos tadalafils (pa 40 mg dienā) etinilestradiola iedarbības intensitāti (AUC) palielināja par 26 %, bet Cmax – par 70 % (salīdzinot ar perorālā kontracepcijas līdzekļa lietošanu kopā ar placebo). Statistiski nozīmīgas tadalafila ietekmes uz levonorgestrelu nebija, kas liecina, ka ietekme uz etinilestradiolu ir saistīta ar tadalafila izraisītu sulfatācijas procesu inhibīciju zarnu traktā. Šī fakta klīniskā nozīme nav zināma.

Terbutalīns

Pēc perorālas terbutalīna lietošanas paredzamā AUC un Cmax palielināšanās ir līdzīga tai, kas novērota etinilestradiola gadījumā (iespējams, ka sakarā ar tadalafila izraisītu sulfatācijas procesu inhibīciju zarnu traktā). Šī fakta klīniskā nozīme nav skaidra.

Alkohols
Vienlaicīga tadalafila lietošana (pa 10 mg vai 20 mg) alkohola koncentrāciju neietekmēja. Turklāt pēc vienlaicīgas alkoholisko dzērienu lietošanas netika novērotas arī tadalafila koncentrācijas izmaiņas. Tadalafils (20 mg) nepastiprināja etilspirta (0,7 g/kg vai aptuveni 180 ml 40 % etilspirta šķīduma [degvīna] 80 kg smagam vīrietim) izraisīto vidējā asinsspiediena pazemināšanos, tomēr dažiem pacientiem novēroja ortostatisku reiboni un ortostatisku hipotensiju. Tadalafila 10 mg devas etilspirta ietekmi uz kognitīvo funkciju nepastiprina. 
Pediatriskā populācija

Mijiedarbības pētījumi veikti tikai pieaugušajiem.
Balstoties uz populācijas FK analīzi, aprēķinātās šķietamā klīrensa (CL/F) vērtības un bosentāna ietekme uz CL/F pediatriskiem pacientiem un pieaugušiem pacientiem ar PAH ir līdzīga. Bosentāna lietošanas gadījumā tadalafila deva nav īpaši jāpielāgo. 
4.6.
Fertilitāte, grūtniecība un barošana ar krūti
Grūtniecība
Dati par tadalafila lietošanu grūtniecēm ir ierobežoti. Ar dzīvniekiem veikto pētījumu rezultāti neliecina par tiešu vai netiešu kaitīgu ietekmi uz grūtniecības gaitu, embrija/augļa attīstību, atnešanos vai postnatālo attīstību (skatīt 5.3. apakšpunktu). Piesardzības dēļ grūtniecības laikā no tadalafila lietošanas labāk izvairīties. 
Barošana ar krūti
Dzīvniekiem pieejamie farmakodinamiskie/toksikoloģiskie dati ir pierādījuši, ka tadalafils izdalās mātes pienā. Nav iespējams izslēgt risku zīdainim. Zīdīšanas laikā lietot ADCIRCA nav atļauts.
Fertilitāte
Suņiem ir novērotas parādības, kas var liecināt par fertilitātes traucējumiem. Divu secīgi veiktu klīnisko pētījumu rezultāti liecina, ka šāda ietekme uz cilvēku ir maz ticama, tomēr dažiem vīriešiem ir novērota spermatozoīdu koncentrācijas samazināšanās (skatīt 5.1. un 5.3. apakšpunktu).
4.7.
Ietekme uz spēju vadīt transportlīdzekļus un apkalpot mehānismus
ADCIRCA nedaudz ietekmē spēju vadīt transportlīdzekļus un apkalpot mehānismus. Lai gan klīniskos pētījumos novērotais reiboņu rašanās biežums placebo un tadalafila grupās bija līdzīgs, pacientiem pirms transportlīdzekļu vadīšanas un mehānismu apkalpošanas jāpārliecinās par ADCIRCA ietekmi.
4.8
Nevēlamās blakusparādības
Drošuma profila kopsavilkums
Visbiežāk aprakstītās nevēlamās blakusparādības, kas novērotas ( 10 % 40 mg tadalafila terapijas grupā iekļauto pacientu, bija galvassāpes, slikta dūša, muguras sāpes, dispepsija, pietvīkums, muskuļu sāpes, nazofaringīts un sāpes ekstremitātēs. Aprakstītās nevēlamās blakusparādības bija pārejošas un parasti vieglas vai vidēji smagas. Dati par nevēlamajām blakusparādībām pacientiem, kuri vecāki par 75 gadiem, ir ierobežoti.

Pivotālā, placebo kontrolētā pētījumā par ADCIRCA lietošanu PAH ārstēšanai pavisam 323 pacientus ārstēja ar 2,5 – 40 mg ADCIRCA devām vienu reizi dienā, bet 82 pacienti saņēma placebo. Ārstēšanas ilgums bija 16 nedēļas. Kopumā nevēlamo blakusparādību dēļ terapiju pārtrauca reti (11 % gadījumu, lietojot ADCIRCA, un 16 % gadījumu, lietojot placebo). 357 pacientus, kas pabeidza pivotālo pētījumu, iekļāva ilgstošā pētījuma pagarinājumā.  Pētīja 20 un 40 mg devu lietošanu vienu reizi dienā.
Nevēlamo blakusparādību saraksts tabulā
Turpmākajā tabulā ir uzskaitītas ar placebo kontrolēta pētījuma laikā ar ADCIRCA ārstētajiem pacientiem ar PAH aprakstītās nevēlamās blakusparādības. Tabulā iekļautas arī dažas nevēlamās blakusparādības, kas aprakstītas klīniskajos pētījumos un/vai pēcreģistrācijas ziņojumos, tadalafilu lietojot vīriešiem erektilās disfunkcijas ārstēšanai. Šo gadījumu sastopamība apzīmēta kā „nav zināma”, jo sastopamību pacientiem ar PAH pēc pieejamiem datiem aprēķināt nav iespējams vai piešķirt sastopamības apzīmējumu, pamatojoties uz klīnisko pētījumu datiem, kas iegūti pivotālo, ar placebo kontrolēto ADCIRCA pētījumu laikā.

Biežuma vērtējums: ļoti bieži (( 1/10), bieži (no ( 1/100 līdz < 1/10), retāk (no ( 1/1000 līdz < 1/100), reti (no ( 1/10 000 līdz < 1/1000); ļoti reti (< 1/10 000) un nav zināmi (nevar noteikt pēc pieejamiem datiem).
	Orgānu sistēmu klase
	Ļoti bieži
	Bieži 
	Retāk 
	Reti 
	Nav zināmi 1 

	Imūnās sistēmas traucējumi
	
	Paaugstinātas jutības reakcijas5
	
	
	Angioedēma

	Nervu sistēmas traucējumi
	Galvassāpes 6
	Sinkope,

Migrēna 5
	Krampju lēkmes5,

pārejoša amnēzija 5
	
	Insults 2(tostarp asiņošanas gadījumi) 

	Acu bojājumi
	
	Neskaidra redze
	
	
	Nearterītiska išēmiska priekšējās daļas redzes nerva neiropātija (non-arteritic anterior ischemic optic neuropathy; NAION), tīklenes asinsvadu aizsprostošanās, redzes lauka defekti, centrāla seroza horioretinopātija

	Ausu un labirinta bojājumi
	
	
	Tinnitus
	
	Pēkšņs dzirdes zudums 

	Sirds funkcijas traucējumi
	
	Sirdsklauves 2,5
	Pēkšņa kardiāla nāve 2, 5, tahikardija 2,5
	
	Nestabila stenokardija,

ventrikulāra aritmija,

miokarda infarkts2 

	Asinsvadu sistēmas traucējumi
	Pietvīkums
	Hipotensija
	Hipertensija
	
	

	Elpošanas sistēmas traucējumi, krūšu kurvja un videnes slimības
	Nazofaringīts (tostarp arī aizlikts deguns, sastrēgums deguna blakusdobumos un iesnas)
	Deguna asiņošana
	
	
	

	Kuņģa un zarnu trakta traucējumi
	Slikta dūša,

dispepsija (tostarp arī sāpes/ diskomforta sajūta vēderā 3)
	Vemšana, gastroezofa-geāls atvilnis
	
	
	

	Ādas un zemādas audu bojājumi
	
	Izsitumi
	Nātrene 5, hiperhidroze (svīšana) 5
	
	Stīvensa-Džonsona sindroms, eksfoliatīvs dermatīts

	Skeleta, muskuļu un saistaudu sistēmas bojājumi
	Muskuļu sāpes, muguras sāpes, sāpes ekstremitātēs (arī diskomforta sajūta ekstremitātēs)
	
	
	
	

	Nieru un urīnizvades sistēmas traucējumi
	
	
	Hematūrija
	
	

	Reproduktīvās sistēmas traucējumi un krūts slimības
	
	Pastiprināta dzemdes asiņošana 4
	Priapisms 5, dzimumlocekļa asiņošana, hematospermija
	
	Ilgstoša erekcija

	Vispārēji traucējumi un reakcijas ievadīšanas vietā
	
	Sejas tūska, 

sāpes krūškurvī  2
	
	
	


(1) Reģistrācijas pētījumu laikā šādi gadījumi nav aprakstīti un pēc pieejamiem datiem sastopamību nav iespējams aprēķināt. Šīs nevēlamās blakusparādības tabulā iekļautas pamatojoties uz pēcreģistrācijas vai klīnisko pētījumu laikā iegūtajiem datiem, tadalafilu lietojot erektilās disfunkcijas ārstēšanai.
(2) Lielākajai daļai šo pacientu, kuriem aprakstītas minētās parādības, jau bija kardiovaskulāri riska faktori.

(3) Faktiski iekļautie MedDRA termini ir diskomforta sajūta vēderā, sāpes vēderā, sāpes vēdera apakšdaļā, sāpes vēdera augšdaļā un diskomforta sajūta kuņģī.

(4) Klīniskie ne-MedDRA termini, kas jāiekļauj ziņojumos stāvokļiem, kas saistīti ar patoloģisku/pārāk izteiktu menstruālo asiņošanu, piemēram, menorāģija, metrorāģija, menometrorāģija vai maksts asiņošana.
(5) Šīs nevēlamās blakusparādības tabulā iekļautas pamatojoties uz pēcreģistrācijas vai klīnisko pētījumu laikā iegūtajiem datiem, tadalafilu lietojot erektilās disfunkcijas ārstēšanai. Turklāt šī sastopamības aprēķina pamatā ir dati tikai par vienu vai diviem pacientiem, kuriem šīs nevēlamās blakusparādības tika novērotas pivotālā, ar placebo kontrolētā ADCIRCA pētījuma laikā. 

 (6) Visbiežāk aprakstītā nevēlamā blakusparādība bija galvassāpes. Galvassāpes iespējamas terapijas sākumā, tās laika gaitā kļūst vājākas pat tad, ja terapiju turpina.
Pediatriskā populācija

Klīniskajos pētījumos (H6D-MC-LVHV, H6D-MC-LVIG) terapiju ar tadalafilu saņēma pavisam 51 pediatrisks PAH slimnieks vecumā no 2,5 līdz 17 gadiem. Pēcreģistrācijas novērojuma pētījumā (H6D-JE-TD01) terapiju ar tadalafilu saņēma pavisam 391 pediatrisks PAH slimnieks vecumā no piedzimšanas brīža līdz < 18 gadiem. Pēc tadalafila lietošanas bērniem un pusaudžiem novēroto nevēlamo blakusparādību biežums, veids un smaguma pakāpe līdzinājās blakusparādību profilam, kāds novērots pieaugušajiem. Tā kā atšķīrās pētījumu plānojums, paraugkopu lielums, dzimums, vecumu diapazons un lietotās devas, šo pētījumu drošuma atrades sīkāk aprakstītas turpmāk. 
Ar placebo kontrolēts klīniskais pētījums pediatriskiem pacientiem (H6D-MC-LVHV)

Randomizētā, ar placebo kontrolētā pētījumā, kurā piedalījās 35 PAH slimnieki vecumā no 6,2 līdz 17,9 gadiem (vecuma mediāna 14,2 gadi), 17 pacienti 24 nedēļas saņēma terapiju ar vienreiz dienā lietotu ADCIRCA 20 mg devu (vidējas ķermeņa masas kohorta, no ≥ 25 kg līdz < 40 kg) vai 40 mg devu (lielas ķermeņa masas kohorta, ≥ 40 kg), bet 18 pacienti saņēma placebo. Visbiežāk novērotās nevēlamās blakusparādības, kādas radās ≥ 2 tadalafila terapiju saņēmušiem pacientiem, bija galvassāpes (29,4 %), augšējo elpceļu infekcija un gripa (pa 17,6 %), kā arī artralģija un deguna asiņošana (pa 11,8 %). Netika ziņots ne par vienu nāves vai būtiskas nevēlamas blakusparādības gadījumu. No 35 pediatriskiem pacientiem, kuri terapiju saņēma īslaicīgi, ar placebo kontrolētajā pētījumā, 32 pacienti turpināja dalību 24 mēnešus ilgajā nemaskētajā pētījuma pagarinājumā un 26 pacienti pabeidza novērošanu. Jauni drošuma signāli netika novēroti. 
Nekontrolēts farmakokinētikas pētījums pediatriskiem pacientiem (H6D‑MC‑LVIG)  

Pediatriskā, daudzu pieaugošu devu pētījumā 19 pacienti, kuru vecuma mediāna bija 10,9 gadi [diapazons: no 2,5 līdz 17 gadiem], 10 nedēļas ilgajā nemaskētās terapijas posmā (1. periods) un arī 24 mēnešus ilgajā pētījuma pagarinājuma posmā (2. periods) lietoja ADCIRCA vienu reizi dienā. Būtiskas nevēlamās blakusparādības tika novērotas 8 pacientiem (42,1 %). Tās bija pulmonāla hipertensija (21,0 %), vīrusu izraisīta infekcija (10,5 %) un sirds mazspēja, gastrīts, pireksija, 1. tipa cukura diabēts, febrili krampji, presinkope, krampju lēkme un olnīcu cista (katra pa 5,3 %). Nevienam pacientam nevēlamo blakusparādību dēļ terapija netika pārtraukta. Terapijas laikā radušās nevēlamās blakusparādības tika novērotas 18 pacientiem (94,7%), un biežākās terapijas laikā radušās nevēlamās blakusparādības (radās ≥ 5 pacientiem) bija galvassāpes, pireksija, vīrusa izraisīta augšējo elpceļu infekcija un vemšana. Tika ziņots par diviem nāves gadījumiem. 
Pēcreģistrācijas pētījums pediatriskiem pacientiem (H6D-JE-TD01)
Drošuma dati tika iegūti arī pēcreģistrācijas novērojuma pētījumā Japānā, kurā tika iekļauti dati par 391 pediatrisku PAH slimnieku (maksimālais novērošanas ilgums – 2 gadi). Pacientu vidējais vecums šajā pētījumā bija 5,7 ± 5,3 gadi, un tajā tika apkopoti dati par 79 pacientiem līdz < 1 gada vecumam, 41 pacientu vecumā no 1 līdz < 2 gadiem, 122 pacientiem vecumā no 2 līdz 6 gadiem, 110 pacientiem vecumā no 7 līdz 14 gadiem un 39 pacientiem vecumā no 15 līdz 17 gadiem. Nevēlamas blakusparādības bija novērotas 123 pacientiem (31,5 %). Nevēlamās blakusparādības (≥ 5 pacientiem) bija šādas – pulmonāla hipertensija (sastopamība 3,6 %); galvassāpes (2,8 %); sirds mazspēja un samazināts trombocītu skaits (pa 2,0 %); deguna asiņošana un augšējo elpceļu infekcija (pa 1,8 %); bronhīts, caureja un aknu darbības traucējumi (pa 1,5 %), kā arī gastroenterīts, gastroenteropātija ar olbaltumvielu zudumu un paaugstināts aspartāta aminotransferāzes līmenis (katra pa 1,3 %). Nopietnu nevēlamu blakusparādību sastopamība bija 12,0 % (≥ 3 pacientiem), tostarp pulmonāla hipertensija (3,6 %), sirds mazspēja (1,5 %) un pneimonija (0,8 %). Tika ziņots par 16 nāves gadījumiem (4,1 %); neviens no tiem nebija saistīts ar tadalafilu. 
Ziņošana par iespējamām nevēlamām blakusparādībām
Ir svarīgi ziņot par iespējamām nevēlamām blakusparādībām pēc zāļu reģistrācijas. Tādējādi zāļu ieguvuma/riska attiecība tiek nepārtraukti uzraudzīta. Veselības aprūpes speciālisti tiek lūgti ziņot par jebkādām iespējamām nevēlamām blakusparādībām, izmantojot V pielikumā minēto nacionālās ziņošanas sistēmas kontaktinformāciju. 

4.9.
Pārdozēšana
Veselām personām tika ordinētas vienreizējas devas līdz 500 mg, un pacientiem ar erektilo disfunkciju – daudzkārtējas devas līdz 100 mg dienā. Nevēlamās blakusparādības bija līdzīgas tām, kādas novērotas, lietojot mazākas devas.

Pārdozēšanas gadījumā jāizmanto parastie uzturošas terapijas pasākumi, kad tas nepieciešams. Hemodialīze tadalafila izvadīšanai ir maz noderīga.

5.
FARMAKOLOĢISKĀS ĪPAŠĪBAS
5.1.
Farmakodinamiskās īpašības
Farmakoterapeitiskā grupa: uroloģiskie līdzekļi, zāles erektilās disfunkcijas ārstēšanai. ATĶ kods: G04BE08.

Darbības mehānisms
Tadalafils ir spēcīgs un selektīvs FDE-5 – enzīma, kas atbild par cikliskā guanozīnmonofosfāta jeb cGMF noārdīšanos – inhibitors. Plaušu artēriju hipertensija ir saistīta ar slāpekļa oksīda atbrīvošanās traucējumiem no asinsvadu endotēlija, kam seko cGMF koncentrācijas pazemināšanās plaušu asinsvadu gludajos muskuļos. FDE-5 ir galvenā fosfodiesterāze plaušu asinsvadu sistēmā. Tadalafila izraisītā FDE-5 inhibīcija paaugstina cGMF koncentrāciju, kā rezultātā atslābinās plaušu asinsvadu gludās muskulatūras šūnas un paplašinās plaušu asinsvadi.
Farmakodinamiskā iedarbība
Pētījumos in vitro pierādīts, ka tadalafils ir selektīvs FDE5 inhibitors. FDE5 ir ferments, ko atrod kavernozā ķermeņa gludajā muskulatūrā, asinsvadu un viscerālo audu gludajā muskulatūrā, skeleta muskulatūrā, trombocītos, nierēs, plaušās un smadzenītēs. Tadalafilam piemīt daudz spēcīgāka ietekme uz FDE5 nekā uz citām fosfodiesterāzēm. Tadalafils vairāk nekā 10 000 reižu spēcīgāk ietekmē FDE5 nekā fermentus FDE1, FDE2 un FDE4, kas atrodas sirdī, smadzenēs, asinsvados, aknās un citos orgānos. Tadalafils vairāk nekā 10 000 reižu stiprāk ietekmē FDE5 nekā FDE3 – fermentu, kas atrodas sirdī un asinsvados. Šīs selektīvās ietekmes uz FDE5 pārsvars salīdzinājumā ar FDE3 ir būtisks, jo ferments FDE3 piedalās sirds kontraktilitātes funkcijā. Turklāt tadalafilam ir aptuveni 700 reižu stiprāka ietekme uz FDE5 nekā uz FDE6, kas atrodas tīklenē un atbild par gaismas uztveršanu un pārvadi. Tadalafils arī vairāk nekā 10 000 reižu stiprāk ietekmē FDE5, salīdzinot ar FDE7 ar FDE10 starpniecību.
Klīniskā efektivitāte un drošums
Plaušu artēriju hipertensija (PAH) pieaugušajiem
Tika veikts randomizēts, dubultmaskēts, ar placebo kontrolēts pētījums ar 405 pacientiem ar plaušu artēriju hipertensiju. Atļautā fona terapija ietvēra bosentānu (divas reizes dienā lietojot stabilu, līdz 125 mg balstdevu) un ilgstošu antikoagulantu lietošanu, kā arī digoksīnu, diurētiskos līdzekļus un skābekļa terapiju. Vairāk par pusi (53,3 %) pacientu vienlaikus saņēma bosentānu.

Pacientus randomizēti iedalīja vienā no piecām terapijas grupām (2,5 mg, 10 mg, 20 mg, 40 mg tadalafila vai placebo). Pacienti bija vismaz 12 gadus veci un ar diagnosticētu PAH, kas bija idiopātiska, saistīta ar kolagēnu slimību, saistīta ar anoreksigēnu līdzekļu lietošanu, saistīta ar cilvēka imūndeficīta vīrusa (HIV) infekciju, saistīta ar sirds priekškambaru starpsienas defektu vai saistīta ar vismaz vienu gadu ilga iedzimta sistēmiska šunta uz plaušām (piemēram, sirds kambaru starpsienas defekta vai atvērta ductus arteriosus) ķirurģisku korekciju. Visu pacientu vidējais vecums bija 54 gadi (no 14 līdz 90 gadiem) un lielākā daļa pacientu bija baltās rases pārstāvji (80,5 %) un sieviešu dzimuma (78,3 %). Plaušu artēriju hipertensijas (PAH) etioloģija galvenokārt bija idiopātiska (61,0 %) un saistīta ar kolagēnu asinsvadu slimību (23,5 %). Lielākajai daļai pacientu bija III (65,2 %) vai II (32,1 %) slimības smaguma pakāpe pēc Pasaules Veselības organizācijas (PVO) klasifikācijas. Pirms terapijas sākuma vidējais 6 minūtēs noietais attālums (6-minute-walk-distance; 6MWD) bija 343,6 metri.

Primārais efektivitāti raksturojošais parametrs bija 16. nedēļā novērotās 6 minūtēs noietā attāluma (6MWD) izmaiņas salīdzinājumā ar sākotnējo stāvokli. Tikai lietojot 40 mg tadalafila devas, tika sasniegtas protokolā definētās nozīmīgās pēc placebo koriģētās vidējās 6MWD izmaiņas – 26 metri (p = 0,0004; 95 % TI: 9,5, 44,0; pēc iepriekš definētās Hodges-Lehman metodes) (vidēji 33 metri, 95 % TI: 15,2, 50,3). Noietā attāluma palielināšanās parādījās, sākot ar ārstēšanas 8. nedēļu. Nozīmīga 6MWD palielināšanās (p < 0,01) tika pierādīta 12. nedēļā, kad pacientiem lūdza atlikt pētījuma zāļu lietošanu, lai atainotu aktīvās vielas minimālo koncentrāciju. Apakšgrupu rezultāti visumā bija konsekventi atbilstoši pacienta vecumam un dzimumam, kā arī PAH etioloģijai, funkciju stāvoklim pēc PVO klasifikācijas un 6MWD pirms terapijas sākuma. Pacientiem (n = 39), kuri 40 mg tadalafila devas saņēma papildus vienlaikus lietotajam bosentānam, pēc placebo koriģētā 6MWD palielināšanās bija 17 metri (p = 0,09; 95 % TI: -7,1, 43,0; pēc iepriekš definētās Hodges-Lehman metodes) (vidēji 23 metri, 95 % TI : -2,4, 47,8), bet pacientiem (n = 37), kuri saņēma tikai 40 mg tadalafila devas, tā bija 39 metri (p < 0,01, 95 % TI: 13,0, 66,0; pēc iepriekš definētās Hodges-Lehman metodes) (vidēji 44 metri, 95 % TI: 19,7, 69,0).

Pacientu, kuru funkcijas pēc PVO klasifikācijas uzlabojās līdz terapijas 16. nedēļai, daļa 40 mg tadalafila grupā un placebo grupā bija līdzīga (23 %, salīdzinot ar 21 %). Klīniskā stāvokļa pasliktināšanās gadījumu biežums līdz 16. nedēļai, lietojot 40 mg tadalafila, bija mazāks (5 % gadījumu jeb 4 no 79 pacientiem), nekā lietojot placebo (16 % jeb 13 no 82 pacientiem). Gan lietojot placebo, gan 40 mg tadalafila, izmaiņas pēc Borg elpas trūkuma vērtējuma bija nelielas un nenozīmīgas.

Turklāt lietojot 40 mg tadalafila, uzlabošanās salīdzinājumā ar placebo tika novērota attiecībā uz fiziskajām funkcijām, jomās - fiziskās funkcijas, fiziskās sāpes, vispārējais veselības stāvoklis, vitalitāte un sociālās funkcijas (pēc SF-36 skalas). Netika novērota uzlabošanās attiecībā uz emocionālajām funkcijām un garīgo veselību (pēc SF-36 skalas). Lietojot 40 mg tadalafila, uzlabošanās salīdzinājumā ar placebo tika novērota attiecībā uz kustīgumu, pašaprūpi, parastajām aktivitātēm, sāpēm/diskomfortu, nemieru/depresiju (pēc EuroQol (EQ-5D) ASV un Lielbritānijas indeksiem un vizuālo analogu jeb VAS skalas). 

Kardiopulmonālā hemodinamika tika noteikta 93 pacientiem. Salīdzinot ar sākotnējo stāvokli, 40 mg lielu tadalafila devu lietošana palielināja sirds izsviedi (par 0,6 l/min) un samazināja spiedienu plaušu artērijās (par -4,3 mmHg) un plaušu asinsvadu pretestību (par -209 dyn.s/cm5) (p < 0,05). Tomēr post hoc analīžu rezultāti pierādīja, ka 40 mg tadalafila grupā kardiopulmonālo hemodinamikas parametru izmaiņas salīdzinājumā ar sākotnējo stāvokli nozīmīgi neatšķīrās no tām, kas novērotas placebo grupā.
Ilgstoša terapija

357 ar placebo kontrolētā pētījuma pacienti tika iekļauti ilgstošā pagarinātā pētījumā. No šiem pacientiem 311 pacientus ar tadalafilu ārstēja vismaz 6 mēnešus, bet 293 pacientus ārstēja 1 gadu (vidējais zāļu iedarbības ilgums bija 365 dienas, robežās no 2 līdz 415 dienām). Pacientu, par kuriem ir dati, dzīvildze pēc 1 gada ir 96,4 %. Turklāt ar tadalafilu 1 gadu ārstētajiem pacientiem bija stabils 6 minūtēs noietais attālums un funkciju stāvoklis pēc PVO klasifikācijas.
Lietojot 20 mg tadalafila veselām personām, netika novērotas nozīmīgas sistoliskā un diastoliskā asinsspiediena atšķirības guļus stāvoklī (attiecīgi maksimālā pazemināšanās vidēji par 1,6/0,8 mm Hg) un stāvus (attiecīgi maksimālā pazemināšanās vidēji par 0,2/4,6 mm Hg), salīdzinot ar placebo, kā arī netika izraisītas nozīmīgas sirdsdarbības ātruma pārmaiņas.

Pētījumā, kas vērtē tadalafila ietekmi uz redzi, netika novēroti krāsu (zilas/zaļas)  izšķiršanas traucējumi, izmantojot Farnsworth–Munsell 100 toņu testu. Šī atrade atbilst tadalafila zemajai afinitātei pret FDE6, salīdzinot ar FDE5. Kopumā visos klīniskos pētījumos krāsu redzes pārmaiņas tika novērotas reti (< 0,1 %).

Vīriešiem tika veikti trīs pētījumi, lai noteiktu tadalafila 10 mg (viens sešus mēnešus ilgs pētījums) un 20 mg (viens sešus mēnešus ilgs pētījums un viens deviņus mēnešus ilgs pētījums) iespējamo ietekmi uz spermatoģenēzi, lietojot zāles katru dienu. Divos no šiem pētījumiem saistībā ar tadalafila lietošanu novēroja spermatozoīdu skaita un koncentrācijas samazināšanos bez klīniskas nozīmes. Šī ietekme nebija saistīta ar citu raksturlielumu, piemēram, kustīguma, morfoloģijas un FSH, pārmaiņām.

Pediatriskā populācija
Plaušu artēriju hipertensija bērniem

Divu periodu papildterapijas (papildus pacienta jau lietotajam endotelīna receptora antagonistam) pētījumā (H6D-MC-LVHV) tadalafila efektivitāte, drošums un FK tika noteikta pavisam 35 pediatriskiem PAH slimniekiem vecumā no 6 līdz < 18 gadiem. Sešus mēnešus ilgajā dubultmaskētajā posmā (1. periods) 17 pacienti lietoja tadalafilu, bet 18 pacienti - placebo. 
Tadalafila deva tika noteikta atbilstoši pacienta ķermeņa masai atlases vizītē. Vairumam pacientu (25 [71,4 %]) ķermeņa masa bija ≥ 40 kg, tādēļ viņi saņēma 40 mg devu, savukārt pārējie pacienti (10 [28,6 %]), kuru ķermeņa masa bija diapazonā no ≥ 25 kg līdz < 40 kg, saņēma 20 mg devu. Šajā pētījumā piedalījās 16 zēni un 19 meitenes; vecuma mediāna visā populācijā bija 14,2 gadi (diapazonā no 6,2 līdz 17,9 gadiem). Pētījumā netika iesaistīts neviens pacients līdz < 6 gadu vecumam. Pulmonālas arteriālās hipertensijas etioloģija bija galvenokārt IPAH (74,3 %) un PAH, kas saistīta ar pastāvīgu vai recidivējošu pulmonālu hipertensiju pēc iedzimta sistēmiskās un pulmonālās asinsrites šunta ķirurģiskas terapijas (25,7 %). Vairums pacientu atbilda PVO II funkcionālajai klasei (80 %). 
Primārais mērķis pētījuma 1. periodā bija noteikt tadalafila efektivitāti salīdzinājumā ar placebo, vērtējot pēc 6MWD (6 minūtēs noietā attāluma) uzlabojuma no sākotnējā stāvokļa līdz 24. nedēļai, saskaņā ar novērtējumu par tiem pacientiem vecumā no ≥ 6 līdz < 18 gadiem, kuri atbilstoši attīstības stadijai spēja veikt 6MW (6 minūšu iešanas) testu. Primārajā analīzē (atkārtotu mērījumu jauktais modelis; MMRM) 6MWD vidējās pārmaiņas (standartkļūda: SK) pēc MK (mazāko kvadrātu) metodes no sākotnējā stāvokļa līdz 24. nedēļai tadalafila grupā bija 60 metri (SK 20,4 metri), bet placebo grupā 37 metri (SK 20,8 metri). 
Pediatriskiem PAH slimniekiem vecumā no ≥ 2 līdz < 18 gadiem tika piemērots arī ekspozīcijas un atbildes reakcijas (ER) modelis, lai paredzētu 6 minūtēs noieto attālumu (6MWD) atkarībā no pediatriskās ekspozīcijas pēc 20 mg vai 40 mg dienas devas lietošanas, kas aprēķināta, izmantojot populācijas FK modeli un aprobētu pieaugušo ER modeli (H6D-MC-LVGY). Modeļa paredzētā 6MWD atbildes reakcija bija līdzīga ar pētījumā H6D-MC-LVHV pediatriskiem pacientiem vecumā no 6 līdz < 18 gadiem patiesi novēroto 6MWD atbildes reakciju. 
Nevienā no terapijas grupām pētījuma 1. periodā nebija neviena apstiprināta klīniskā stāvokļa pasliktinājuma gadījuma. To pacientu īpatsvars, kuriem salīdzinot ar sākotnējo stāvokli līdz 24. nedēļai uzlabojās PVO funkcionālā klase, tadalafila grupā bija 40 %, bet placebo grupā 20 %. Tadalafila un placebo grupas salīdzinājumā iespējamās efektivitātes pozitīva tendence tika novērota arī šādiem mērījumiem: NT-Pro-BNP līmenis (starpība starp terapijas grupām: ‑127,4, 95 % TI: no ‑247,05 līdz ‑7,80), ehokardiogrāfiskie raksturlielumi (TAPSE: starpība starp terapijas grupām 0,43, 95 % TI: no 0,14 līdz 0,71; kreisā kambara EI sistoliskais: starpība starp terapijas grupām ‑0,40, 95 % TI: no ‑0,87 līdz 0,07; kreisā kambara EI diastoliskais: starpība starp terapijas grupām ‑0,17, 95 % TI: no ‑0,43 līdz 0,09; perikardiāls izsvīdums tika novērots 2 pacientiem placebo grupā un netika novērota nevienam pacientam tadalafila grupā) un CGI-I (tadalafila grupā uzlabojums 64,3 %, placebo grupā 46,7 %). 
Ilgtermiņa pagarinājuma dati

Pavisam 32 ar placebo kontrolētā pētījuma (H6D-MC-LVHV) dalībnieki turpināja dalību 2 gadus ilgā, atklātā pētījuma pagarinājuma periodā (2. periods), kura laikā visi pacienti saņēma tadalafilu ķermeņa masas kohortai atbilstošā devā. Pētījuma 2. perioda primārais mērķis bija noteikt tadalafila ilgtermiņa lietošanas drošumu. 
Novērošanas periodu pabeidza pavisam 26 pacienti, un šai periodā jauni drošuma signāli netika novēroti. Klīniskais stāvoklis pasliktinājās 5 pacientiem; 1 pacientam bija pirmreizējs ģībonis, 2 pacientiem tika palielināta endotelīna receptora antagonista deva, 1 pacientam terapija tika papildināta ar jaunu PAH ārstēšanai paredzētu, vienlaikus lietotu terapiju un 1 pacients tika hospitalizēts PAH progresēšanas dēļ. Vairumam pacientu pētījuma 2. perioda beigās PVO funkcionālā klase nebija mainījusies vai bija uzlabojusies.  
Farmakodinamiskā iedarbība < 6 gadus veciem bērniem
Tā kā dati par farmakodinamikas raksturlielumiem bērniem līdz 6 gadu vecumam ir ierobežoti un nav piemērotu un apstiprinātu klīnisko mērķa kritēriju, šajā pacientu grupā efektivitāte ir ekstrapolēta, balstoties uz darbības intensitātes samērošanu ar pieaugušajiem efektīvo devu diapazonu. 
Bērniem līdz 2 gadu vecumam ADCIRCA devas un efektivitāte nav noskaidrota. 
Dišēna (Duchenne) muskuļu distrofija
Viens pētījums tika veikts pediatriskiem pacientiem ar Dišēna (Duchenne) muskuļu distrofiju (DMD), un tajā netika iegūti pierādījumi par efektivitāti. Randomizētā, dubultmaskētā, ar placebo kontrolētā, paralēlas terapijas, trīs grupu pētījumā par tadalfilu piedalījās 331 zēns vecumā no 7 līdz 14 gadiem ar DMD, kas vienlaikus lietoja kortikosteroīdus. Pētījumā bija arī 48 nedēļas ilgs dubultmaskēts posms, kura laikā pacienti randomizēti tika iedalīti grupās terapijai ar tadalafila 0,3 mg/kg dienas devu, tadalafila 0,6 mg/kg dienas devu vai placebo. Tadalafils nebija efektīvs – tas neaizkavēja staigāšanas mazināšanos atbilstoši primārajam mērķa kritērijam, proti, 6 minūtēs noietajam attālumam (6MWD): vidējās 6MWD pārmaiņas pēc mazāko kvadrātu (MK) metodes pēc 48 nedēļām bija ‑51,0 metri (m) placebo grupā, ‑64,7 m tadalafila 0,3 mg/kg devas grupā (p = 0,307) un ‑59,1 m tadalafila 0,6 mg/kg devas grupā (p = 0,538). Efektivitātes pierādījumi netika iegūti arī nevienā no par šo pētījumu veiktajām sekundārajām analīzēm. Šajā pētījumā iegūtie vispārējā drošuma rezultāti kopumā bija saskanīgi ar tadalafila zināmo drošuma profilu un ar nevēlamo blakusparādību profilu, kāds sagaidāms kortikosteroīdus lietojošu pediatrisku DMD slimnieku populācijā. 
5.2.
Farmakokinētiskās īpašības
Farmakokinētikas pētījumos novērots, ka ADCIRCA tabletes un iekšķīgi lietojamā suspensija ir bioloģiski ekvivalentas balstoties uz AUC(0-∞) tukšā dūšā. Iekšķīgi lietojamās suspensijas tmax tiek sasniegta apmēram 1 stundu vēlāk, nekā lietojot tabletes, tomēr atšķirība netika atzīta par klīniski nozīmīgu. Lai gan tabletes var lietot neatkarīgi no ēdienreizēm, iekšķīgi lietojamā suspensija ir jālieto tukšā dūšā vismaz 1 stundu pirms vai 2 stundas pēc katras maltītes.

Uzsūkšanās
Tadalafils viegli uzsūcas pēc perorālas lietošanas, sasniedzot vidējo maksimālo koncentrāciju plazmā (Cmax) ar laika mediānu 4 stundas pēc lietošanas. Farmakokinētikas pētījumi liecina, ka, vērtējot pēc AUC(0‑∞), ADCIRCA tabletes un suspensija iekšķīgai lietošanai ir bioekvivalentas. Nav noteikta tadalafila absolūtā bioloģiskā pieejamība pēc perorālas lietošanas.
Uzturs neietekmē tadalafila apvalkoto tablešu uzsūkšanās ātrumu un apjomu, tādēļ ADCIRCA tabletes var lietot neatkarīgi no ēšanas. Ēdiena ietekme uz tadalafila iekšķīgi lietojamās suspensijas absorbcijas ātrumu un apjomu nav pētīta, tāpēc tadalafila suspensija ir jālieto tukšā dūšā vismaz 1 stundu pirms ēšanas vai arī 2 stundas pēc ēšanas. Pēc 10 mg devas lietošanas dozēšanas laikam (no rīta vai vakarā) nebija klīniski nozīmīga ietekme uz uzsūkšanās ātrumu un apjomu. Klīniskajos pētījumos un pēcreģistrācijas pētījumos bērni tadalafilu lietoja, neņemot vērā ēdiena uzņemšanu, un drošuma apdraudējumi netika novēroti.
Izkliede
Vidējais izkliedes tilpums līdzsvara stāvoklī ir aptuveni 77 l, kas liecina, ka tadalafils izplatās audos. Terapeitiskā koncentrācijā ar plazmas olbaltumvielām saistās 94 % tadalafila. Nieru darbības traucējumi neietekmē saistīšanos ar olbaltumvielām.
Veselām personām spermā nokļuva mazāk par 0,0005 % devas.
Biotransformācija
Tadalafilu galvenokārt metabolizē citohroma P450 (CYP) 3A4 izoforma. Galvenais asinsritē cirkulējošais metabolīts ir metilkateholglikuronīds. Šim metabolītam ir vismaz 13 000 reižu mazāka ietekme uz FDE-5 nekā tadalafilam. Tādēļ nav gaidāms, ka tas novērotā metabolīta koncentrācijā būtu klīniski aktīvs.
Eliminācija
Veselām personām vidējais tadalafila klīrenss pēc perorālas lietošanas stabilas koncentrācijas apstākļos ir 3,4 l/h un vidējais terminālais eliminācijas pusperiods ir 16 stundas. Tadalafils galvenokārt izdalās neaktīvu metabolītu veidā, lielākoties ar izkārnījumiem (aptuveni 61 % devas) un mazākā daudzumā ar urīnu (aptuveni 36 % devas).
Linearitāte/nelinearitāte
Ja tadalafila deva ir robežās no 2,5 mg līdz 20 mg, tā iedarbības intensitāte (AUC) veseliem cilvēkiem palielinās proporcionāli devas lielumam. Starp 20 mg un 40 mg novēro intensitātes palielināšanos, kas mazāka par proporcionālu. Vienu reizi dienā lietojot 20–40 mg tadalafila devas, stabila vielas koncentrācija plazmā tiek sasniegta 5 dienu laikā un iedarbības intensitāte ir aptuveni 1,5 reizes lielāka nekā pēc vienreizējas devas.

Farmakokinētika populācijā
Pacientiem ar pulmonālu hipertensiju, kuri vienlaikus nesaņem bosentānu, pēc 40 mg tadalafila devu lietošanas tā vidējā iedarbības intensitāte stabilas koncentrācijas apstākļos ir par 26 % lielāka nekā veseliem brīvprātīgajiem. Salīdzinot ar veseliem brīvprātīgajiem, klīniski nozīmīgas Cmax atšķirības nav konstatētas. Šie rezultāti liecina, ka pacientiem ar pulmonālu hipertensiju tadalafila klīrenss ir lēnāks nekā veseliem brīvprātīgajiem.
Īpašas populācijas
Gados vecāki pacienti
Pēc 10 mg devas veseliem gados veciem pacientiem (( 65 g.v.) pēc perorālas lietošanas bija mazāks tadalafila klīrenss, radot par 25 % lielāku zāļu ietekmi (AUC), salīdzinot ar veseliem vīriešiem 19 – 45 gadu vecumā. Šī vecuma ietekme nav klīniski nozīmīga un tās dēļ deva nav jāpielāgo.
Nieru darbības traucējumi 
Klīniskās farmakoloģijas pētījumos, lietojot vienu tadalafila devu (5 mg – 20 mg), personām ar vieglas pakāpes (kreatinīna klīrenss 51 – 80 ml/min) vai vidēji smagas pakāpes (kreatinīna klīrenss 31 ‑ 50 ml/min) nieru mazspēju, kā arī pacientiem ar terminālu nieru slimību, kam tiek veikta dialīze, tadalafila ietekme (AUC) bija aptuveni divreiz lielāka. Pacientiem, kam tiek veikta hemodialīze, Cmax bija par 41 % lielāka nekā veseliem indivīdiem. Hemodialīzē tadalafils tiek izvadīts nenozīmīgā daudzumā.

Sakarā ar palielinātu tadalafila iedarbības intensitāti (AUC), ierobežotu klīnisko pieredzi un nespēju ietekmēt vielas klīrensu ar dialīzes palīdzību, pacientiem ar smagiem nieru darbības traucējumiem tadalafils nav ieteicams.
Aknu darbības traucējumi
Tadalafila ietekme (AUC) pēc 10 mg devas lietošanas personām ar vieglu vai vidēji smagu aknu bojājumu (A vai B pakāpe pēc Child–Pugh klasifikācijas) bija līdzīga tai, kādu novēro veselām personām. Ja ordinēts tadalafils, ārstam, kurš nozīmējiszāles, rūpīgi jāvērtē attiecīgā pacienta ieguvuma un riska attiecība. Dati par tadalafila devu, kas lielākas par 10 mg, ordinēšanu pacientiem ar aknu darbības traucējumiem nav pieejami.
Pacienti ar smagu aknu cirozi (C smaguma pakāpi pēc Child-Pugh klasifikācijas) nav pētīti un tādēļ šādiem pacientiem tadalafila lietošana nav ieteicama. 
Pacienti ar cukura diabētu

Pēc 10 mg devas tadalafila ietekme (AUC) pacientiem ar cukura diabētu bija par aptuveni 19 % mazāka nekā AUC veselām personām. Šī atšķirība nav klīniski nozīmīga un tās dēļ deva nav jāpielāgo.
Rase
Farmakokinētikas pētījumos tika iekļauti dažādu etnisko grupu cilvēki un pacienti, tomēr parastās tadalafila iedarbības intensitātes atšķirības netika konstatētas. Deva nav jāpielāgo.
Dzimums
Veselām sievietēm un veseliem vīriešiem pēc vienreizējām un atkārtotām tadalafila devām klīniski nozīmīgas iedarbības intensitātes atšķirības netika novērotas. Deva nav jāpielāgo.
Pediatriskā populācija

Balstoties uz datiem par 36 pediatriskiem PAH slimniekiem vecumā no 2 līdz < 18 gadiem, ķermeņa masai nebija ietekmes uz tadalafila klīrensu; lietojot atbilstošas devas, visās pediatrisko pacientu ķermeņa masas grupās AUC vērtības līdzinājās AUC vērtībām, kādas novērotas pieaugušiem pacientiem. Tika pierādīts, ka ķermeņa masa ir faktors, kas ļauj paredzēt maksimālo iedarbību bērniem; pateicoties šai ķermeņa masas ietekmei, pediatriskiem pacientiem no ≥ 2 gadu vecuma un ar ķermeņa masu < 40 kg deva ir 20 mg dienā un paredzams, ka Cmax būs līdzīga Cmax pediatriskiem pacientiem ar ķermeņa masu ≥ 40 kg, kas lieto 40 mg dienas devu. Aprēķinātais Tmax zālēm tablešu formā ir aptuveni 4 stundas un nav atkarīgs no ķermeņa masas. Aprēķinātās tadalafila eliminācijas pusperioda vērtības atrodas diapazonā no 13,6 līdz 24,2 stundām, ja ķermeņa masa ir no 10 līdz 80 kg, un tās neuzrādīja klīniski nozīmīgas atšķirības. 

5.3.
Preklīniskie dati par drošumu
Neklīniskie dati, kas iegūti pamatpētījumos par farmakoloģisko drošumu, atkārtotu devu toksicitāti, genotoksicitāti, kancerogenitāti un toksisku ietekmi uz reproduktīvo funkciju, par īpašu risku cilvēkam neliecina.

Žurkām un pelēm, kas saņēma līdz 1000 mg/kg tadalafila dienā, netika novērota teratogēna, embriotoksiska vai fetotoksiska ietekme. Pētījumos par žurku prenatālo un postnatālo attīstību, traucējumus nenovēroja, lietojot 30 mg/kg devu dienā. Grūsnām žurkām šai devai aprēķinātās nesaistītās aktīvās vielas AUC bija aptuveni 18 reizes lielāks nekā cilvēkam pēc 20 mg lietošanas.

Žurku tēviņiem un mātītēm netika novēroti auglības traucējumi. Suņiem, kas saņēma tadalafilu katru dienu 6–12 mēnešus pa 25 mg/kg dienā (kas izraisīja vismaz 3 reizes lielāku zāļu ietekmi (AUC) [3,7‑‑18,6 robežās] nekā pēc 20 mg reizes devas lietošanas cilvēkam) un lielākas devas, radās sēklinieku kanāliņu epitēlija regresija, kas dažiem suņiem izraisīja spermatoģenēzes mazināšanos. Skatīt arī 5.1. apakšpunktu.
6.
FARMACEITISKĀ INFORMĀCIJA

6.1.
Palīgvielu saraksts
Tabletes kodols
Laktozes monohidrāts

Kroskarmelozes nātrija sāls

Hidroksipropilceluloze

Mikrokristāliskā celuloze

Nātrija laurilsulfāts

Magnija stearāts

Apvalks
Laktozes monohidrāts

Hipromeloze

Triacetīns

Titāna dioksīds (E171)

Dzeltenais dzelzs oksīds (E172)

Sarkanais dzelzs oksīds (E172)

Talks
6.2.
Nesaderība
Nav piemērojama.

6.3.
Uzglabāšanas laiks
3 gadi.

6.4.
Īpaši uzglabāšanas nosacījumi
Uzglabāt oriģinālā iepakojumā, lai pasargātu no mitruma. Uzglabāt temperatūrā līdz 30 ºC.
6.5.
Iepakojuma veids un saturs
Alumīnija/PVH/PE/PHTFE blisteros, kārbiņās pa 28 un 56 apvalkotām tabletēm. 

Visi iepakojuma lielumi tirgū var nebūt pieejami.

6.6.
Īpaši norādījumi atkritumu likvidēšanai

Neizlietotās zāles vai izlietotie materiāli jāiznīcina atbilstoši vietējām prasībām.
7.
REĢISTRĀCIJAS APLIECĪBAS ĪPAŠNIEKS
Eli Lilly Nederland B.V.

Orteliuslaan 1000, 3528 BD Utrecht

Nīderlande 

8.
REĢISTRĀCIJAS APLIECĪBAS NUMURS(-I)
EU/1/08/476/005-006
9.
PIRMĀS REĢISTRĀCIJAS/PĀRREĢISTRĀCIJAS DATUMS
Reģistrācijas datums: 2008. gada 1. oktobris
Pēdējās pārreģistrācijas datums: 2013. gada 22. maijs
10.
TEKSTA PĀRSKATĪŠANAS DATUMS

Sīkāka informācija par šīm zālēm ir pieejama Eiropas Zāļu aģentūras tīmekļa vietnē https://www.ema.europa.eu.
1.
ZĀĻU NOSAUKUMS
ADCIRCA 2 mg/ml suspensija iekšķīgai lietošanai

2.
KVALITATĪVAIS UN KVANTITATĪVAIS SASTĀVS
Katrs iekšķīgi lietojamās suspensijas mililitrs satur 2 mg tadalafila (tadalafil)
Palīgvielas ar zināmu iedarbību 
Katrs ml iekšķīgi lietojamās suspensijas satur:

2,1 mg nātrija benzoāta (E211),

110,25 mg sorbīta (E420),

3,1 mg propilēnglikola (E1520).

Pilnu palīgvielu sarakstu skatīt 6.1. apakšpunktā.

3.
ZĀĻU formA
Suspensija iekšķīgai lietošanai

Balta līdz gandrīz balta suspensija 

4.
KLĪNISKĀ INFORMĀCIJA
4.1.
Terapeitiskās indikācijas
Pieaugušie
II un III funkcionālās klases (pēc PVO klasifikācijas) plaušu artēriju hipertensijas (PAH) ārstēšanai pieaugušajiem, lai uzlabotu slodzes toleranci (skatīt 5.1. apakšpunktu).
Efektivitāte pierādīta idiopātiskas PAH (IPAH) un ar kolagēnu asinsvadu slimību saistītas PAH gadījumos.

Pediatriskā populācija

II un III funkcionālās klases (pēc PVO klasifikācijas) plaušu artēriju hipertensijas (PAH) ārstēšanai pediatriskiem pacientiem no 2 gadu vecuma.

4.2.
Devas un lietošanas veids
Ārstēšana jāsāk un jāuzrauga PAH ārstēšanā pieredzējušam ārstam.

Devas
Pieaugušie

Ieteicamā deva ir 40 mg (divas x 20 mg apvalkotās tabletes), kas jāieņem vienu reizi dienā.
Pediatriskā populācija (no 2 gadu līdz 17 gadu vecumam)

Vienreiz dienā lietojamā ieteicamā deva atkarībā no bērna vecuma grupas un ķermeņa masas ir norādīta zemāk. 
	Bērna vecums un/vai ķermeņa masa
	Ieteicamā dienas deva un dozēšanas shēma

	No ≥ 2 gadu vecuma
          Ķermeņa masa ≥ 40 kg
          Ķermeņa masa < 40 kg
	40 mg (divas 20 mg tabletes*) vienu reizi dienā
20 mg (viena 20 mg tablete vai 10 ml iekšķīgi lietojamās suspensijas (OS), 2 mg/ml tadalafila*) vienu reizi dienā


* Pacientiem, kuri spēj norīt tabletes un lieto 20 mg vai 40 mg devu, šīs zāles ir pieejamas arī tablešu formā.  
Klīnisko pētījumu dati par FK un efektivitāti pacientiem līdz < 2 gadu vecumam nav pieejami. Vispiemērotākā ADCIRCA deva bērniem vecumā no 6 mēnešiem līdz < 2 gadiem nav noteikta. Tādēļ ADCIRCA šajā vecuma apakšgrupā lietot nav ieteicams.
Nokavēta deva, izlaista deva vai vemšana
Ja ADCIRA devas lietošana aizkavējas vienas dienas laikā, tad deva jālieto, nemainot turpmāko dozēšanas grafiku. Izlaistas devas aizstāšanai pacienti nedrīkst lietot papildu devu.  
Vemšanas gadījumā pacienti nedrīkst lietot papildu devu. 
Īpašas grupas
Gados vecāki pacienti
Gados vecākiem pacientiem deva nav jāpielāgo.

Nieru darbības traucējumi
Pieaugušie un bērni (no 2 līdz 17 gadu vecumam, ar ķermeņa masu vismaz 40 kg)
Pacientiem ar viegliem līdz vidēji smagiem nieru darbības traucējumiem ieteicama 20 mg liela sākumdeva vienu reizi dienā. Pamatojoties uz individuālo efektivitāti un panesamību, šo devu var palielināt līdz 40 mg vienu reizi dienā. Pacientiem ar smagiem nieru darbības traucējumiem tadalafila lietošana nav ieteicama (skatīt 4.4. un 5.2. apakšpunktu).

Pediatriskā populācija (no 2 līdz 17 gadu vecumam, ar ķermeņa masu, kas nepārsniedz 40 kg)
Pacientiem ar ķermeņa masu < 40 kg un viegliem vai vidēji smagiem nieru darbības traucējumiem ieteicamā sākumdeva ir 10 mg vienu reizi dienā. Atkarībā no individuālās efektivitātes un panesamības devu var palielināt līdz 20 mg vienu reizi dienā. Pacientiem ar smagiem nieru darbības traucējumiem tadalafila lietošana nav ieteicama (skatīt 4.4. un 5.2. apakšpunktu).
Aknu darbības traucējumi

Pieaugušie un bērni (no 2 līdz 17 gadu vecumam, ar ķermeņa masu vismaz 40 kg) 
Tā kā klīniskā pieredze pacientiem ar vieglu līdz vidēji smagu aknu cirozi (A un B smaguma pakāpi pēc Child-Pugh klasifikācijas) ir ierobežota, var apsvērt 20 mg sākumdevu vienu reizi dienā. 
Pediatriskā populācija (no 2 līdz 17 gadu vecumam ar ķermeņa masu, kas nepārsniedz 40 kg) 

Pacientiem ar ķermeņa masu < 40 kg un viegliem vai vidēji smagiem aknu darbības traucējumiem var apsvērt 10 mg sākumdevas lietošanu vienu reizi dienā. 
Visu vecumu pacientiem tadalafila ordinēšanas gadījumā ārstam, kurš nozīmējiszāles, rūpīgi jāvērtē attiecīgā pacienta ieguvuma un riska attiecība. Pacienti ar smagu aknu cirozi (C klase pēc Child-Pugh klasifikācijas) nav pētīti, tādēļ tadalafila lietošana nav ieteicama (skatīt 4.4. un 5.2. apakšpunktu).
Pediatriskā populācija (līdz < 2 gadu vecumam)

ADCIRCA devas lielums un efektivitāte bērniem līdz < 2 gadu vecumam nav pierādīta. Pašlaik pieejamie dati aprakstīti 4.8. un 5.1. apakšpunktā. 
Lietošanas veids
Iekšķīgai lietošanai. 

Iekšķīgi lietojamā suspensija jālieto tukšā dūšā vismaz 1 stundu pirms ēšanas vai 2 stundas pēc maltītes. 

Norādījumus par šo zāļu sagatavošanu pirms lietošanas skatīt 6.6. apakšpunktā. 

Nozīmēto ADCIRCA iekšķīgi lietojamās suspensijas devu var ievadīt arī caur nazogastrālo (NG) zondi. Ievadot šīs zāles, ievērojiet NG zondes ražotāja norādījumus. Lai nodrošinātu adekvātu dozēšanu, pēc iekšķīgi lietojamās suspensijas ievadīšanas enterālās barošanas zonde ir jāizskalo ar vismaz 3 ml ūdens vai 9 mg/ml (0,9 %) nātrija hlorīda šķīduma infūzijām.

4.3.
Kontrindikācijas
Paaugstināta jutība pret aktīvo vielu vai jebkuru no 6.1. apakšpunktā uzskaitītajām palīgvielām.

Akūts miokarda infarkts pēdējo 90 dienu laikā.

Smaga hipotensija (< 90/50 mmHg).
Klīniskajos pētījumos pierādīts, ka tadalafils palielina nitrātu hipotensīvo iedarbību. Tiek uzskatīts, ka to izraisa nitrātu un tadalafila kombinēta ietekme uz slāpekļa oksīda/cGMF metabolismu. Tādēļ tadalafils ir kontrindicēts pacientiem, kuri lieto organiskos nitrātus jebkādā zāļu formā (skatīt 4.5. apakšpunktu).
Guanilātciklāzes stimulatoru, piemēram, riociguāta, vienlaicīga lietošana kopā ar 5. tipa fosfodiesterāzes (FDE-5) inhibitoriem, tajā skaitā tadalafilu, ir kontrindicēta, jo pastāv simptomātiskas hipotensijas rašanās iepējamība (skatīt 4.5. apakšpunktu).

Pacientiem, kuriem sakarā ar ne-arterītisku išēmisku priekšējo optisko neiropātiju, ir redzes zudums vienā acī, neskatoties uz to vai šī epizode ir vai nav bijusi saistībā ar FDE-5 inhibitoru lietošanu (skatīt 4.4. apakšpunktu).
4.4.
Īpaši brīdinājumi un piesardzība lietošanā
Sirds un asinsvadu sistēmas slimības

PAH klīniskajos pētījumos netika iekļautas šādas pacientu grupas ar sirds un asinsvadu sistēmas slimībām:

- 
pacienti ar klīniski nozīmīgām aortālā un mitrālā vārstuļa slimībām;

- 
pacienti ar perikarda saaugumiem; 

- 
pacienti ar restriktīvu vai sastrēguma kardiomiopātiju;

- 
pacienti ar nozīmīgiem sirds kreisā kambara darbības traucējumiem;

- 
pacienti ar dzīvībai bīstamām aritmijām;

- 
pacienti ar simptomātisku koronāro sirds slimību;

- 
pacienti ar nekontrolētu hipertensiju.

Tā kā klīnisko datu par tadalafila lietošanas drošumu šādiem pacientiem nav, tadalafila lietošana nav ieteicama. 

Plaušu asinsvadus paplašinošie līdzekļi var ievērojami pasliktināt sirds un asinsvadu sistēmas stāvokli pacientiem ar okluzīvu plaušu vēnu slimību (pulmonary veno-occlusive disease; PVOD). Tā kā nav klīnisko datu par tadalafila lietošanu pacientiem ar okluzīvu vēnu slimību, šādiem pacientiem tadalafila lietošana nav ieteicama. Ja pēc tadalafila lietošanas parādās plaušu tūskas pazīmes, jāapsver ar to saistītas PVOD iespēja. 

Tadalafilam ir raksturīga sistēmiska asinsvadus paplašinoša iedarbība, kā rezultātā iespējama pārejoša asinsspiediena pazemināšanās. Ārstiem rūpīgi jāapsver, vai šāda asinsvadus paplašinoša iedarbība nevēlami neietekmēs viņu pacientus ar noteiktāmpamatslimībām, piemēram, smagu sirds kreisā kambara izplūdes trakta obstrukciju, cirkulējošā šķidruma deficītu, autonomu hipotensiju vai hipotensiju miera stāvoklī.

Dažiem pacientiem, kuri lieto alfa1 blokatorus, vienlaicīga tadalafila lietošana var izraisīt simptomātisku hipotensiju (skatīt 4.5. apakšpunktu). Tādēļ tadalafila lietošana kombinācijā ar doksazosīnu nav ieteicama.
Redze
Ir saņemti ziņojumi par redzes defektiem, tai skaitā par centrālu serozu horioretinopātiju (CSHR) un ne-arterītisku priekšēju optisko neiropātiju (NAION), kas tika saistīta ar tadalafila un citu FDE5 inhibitoru lietošanu. Vairumā gadījumu CSHR pārgāja spontāni pēc tadalafila lietošanas pārtraukšanas. Attiecībā uz NAION novēroto datu analīze norāda uz akūta NAION paaugstinātu risku vīriešiem ar erektīlo disfunkciju, kuri lietojuši tadalafilu vai citus FDE-5 inhibitorus. Tā kā tas attiecas uz visiem pacientiem, kuri lietojuši tadalafilu, tad pacientam jāpaskaidro, ka pēkšņa redzes defekta, redzes asuma pasliktināšanās un/vai redzes traucējumu gadījumā gadījumā jāpārtrauc ADCIRCA lietošana un nekavējoties jākonsultējas ar ārstu (skatīt 4.3. apakšpunktu). Klīniskajos pētījumos netika iekļauti pacienti ar diagnosticētiem iedzimtiem deģeneratīviem tīklenes bojājumiem (tostarp arī pigmentozo retinītu) un šiem pacientiem zāļu lietošana nav ieteicama. 
Dzirdes pasliktināšanās vai pēkšņs zudums
Pēc tadalafila lietošanas ir ziņots par pēkšņiem dzirdes zuduma gadījumiem. Lai gan dažos gadījumos bija arī citi riska faktori ( tādi kā, vecums, diabēts, hipertensija, anamnēzē iepriekšējs dzirdes zudums un ar saistaudiem saistītās slimības), pacientiem, pēkšņa dzirdes pasliktināšanās vai zuduma gadījumā, ir jāiesaka nekavējoties meklēt medicīnisko palīdzību.

Nieru un aknu darbības traucējumi
Sakarā ar palielinātu tadalafila iedarbības intensitāti (AUC), ierobežotu klīnisko pieredzi un nespēju ietekmēt vielas klīrensu ar dialīzes palīdzību, pacientiem ar smagiem nieru darbības traucējumiem tadalafils nav ieteicams.

Pacienti ar smagu aknu cirozi (C smaguma pakāpi pēc Child-Pugh klasifikācijas) nav pētīti un tādēļ tadalafila lietošana nav ieteicama.

Priapisms un dzimumlocekļa anatomiska deformācija
Ar FDE-5 inhibitoriem ārstētajiem vīriešiem aprakstīts priapisms. Pacientiem, kuriem erekcija ilgst 4 stundas vai vairāk, jāiesaka nekavējoties meklēt ārsta palīdzību. Ja priapisms netiek ārstēts nekavējoties, var rasties dzimumlocekļa audu bojājums un paliekoša dzimumnespēja.

Tadalafils piesardzīgi jālieto pacientiem ar anatomisku dzimumlocekļa deformāciju (piemēram, angulācija, kavernozo ķermeņu fibroze vai Peirona slimība) vai pacientiem ar klīniskiem stāvokļiem, kas var veicināt priapisma rašanos (piemēram, sirpjveida šūnu anēmija, multiplā mieloma vai leikoze).

Lietošana kopā ar CYP3A4 induktoriem vai inhibitoriem
Tadalafils nav ieteicams pacientiem, kuri ilgstoši lieto spēcīgus CYP 3A4 induktorus, piemēram, rifampicīnu (skatīt 4.5. apakšpunktu).

Tadalafils nav ieteicams pacientiem, kuri vienlaikus lieto spēcīgus CYP 3A4 inhibitorus, piemēram, ketokonazolu vai ritonavīru (skatīt 4.5. apakšpunktu). 

Zāles erektilās disfunkcijas ārstēšanai
Tadalafila un citu FDE-5 inhibitoru vai erektilās disfunkcijas ārstēšanai paredzēto zāļu kombināciju lietošanas drošums un efektivitāte nav pētīta. Pacienti jāinformē, ka vienlaicīga ADCIRCA un šo zāļu lietošana nav atļauta.
Prostaciklīns un tā analogi
Kontrolētu klīnisko pētījumu laikā nav pētīta tadalafila efektivitāte un lietošanas drošums, lietojot vienlaikus ar prostaciklīniem vai to analogiem. Tādēļ vienlaicīgas lietošanas gadījumā jāievēro piesardzība.

Bosentāns
Nav viennozīmīgi pierādīta tadalafila efektivitāte pacientiem, kurus jau ārstē ar bosentānu (skatīt 4.5. un 5.1. apakšpunktu).
Palīgvielas 

Nātrija benzoāts

Šīs zāles satur 2,1 mg nātrija benzoāta katrā ml iekšķīgi lietojamas suspensijas. 

Sorbīts

Šīs zāles satur 110,25 mg sorbīta katrā ml. Sorbīts ir fruktozes avots. Jāņem vērā papildu ietekme no vienlaicīgi lietotiem sorbītu (vai fruktozi) saturošiem produktiem un sorbīta (vai fruktozes) uzņemšanas ar uzturu. Pacienti ar iedzimtu fruktozes nepanesību (IFN) nedrīkst lietot šīs zāles, ja vien tas nav absolūti nepieciešams. 

Propilēnglikols

Šīs zāles satur 3,1 mg propilēnglikola katrā ml.
Nātrijs

Šīs zāles satur mazāk par 1 mmol nātrija (23 mg) vienā mililitrā, - būtībā tās ir “nātriju nesaturošas”.

4.5.
Mijiedarbība ar citām zālēm un citi mijiedarbības veidi
Citu zāļu ietekme uz tadalafilu
Citohroma P450 inhibitori

Azolu grupas pretsēnīšu līdzekļi (piemēram, ketokonazols)
Salīdzinot ar tadalafila AUC un Cmax, to lietojot monoterapijas veidā, ketokonazols (pa 200 mg dienā) vienreizējas 10 mg tadalafila devas iedarbības intensitāti (AUC) palielināja 2 reizes, bet Cmax ‑ par 15 %. 400 mg ketokonazola dienas devas vienreizējas 20 mg tadalafila devas iedarbības intensitāti (AUC) palielināja 4 reizes, bet Cmax – par 22 %.

Proteāzes inhibitori (piemēram, ritonavīrs)
Ritonavīrs (pa 200 mg divas reizes dienā), kas ir CYP3A4, CYP2C9, CYP2C19 un CYP2D6 inhibitors, vienreizējas 20 mg tadalafila devas iedarbības intensitāti (AUC) palielināja 2 reizes, bet Cmax nemainījās. Ritonavīrs (pa 500 mg vai 600 mg divas reizes dienā) vienreizējas 20 mg tadalafila devas iedarbības intensitāti (AUC) palielināja par 32 %, bet Cmax samazināja par 30 %. 

Citohroma P450 induktori

Endotelīna-1 receptoru antagonisti (piemēram, bosentāns)
Bosentāns (pa 125 mg divas reizes dienā), kas ir CYP2C9 un CYP3A4 substrāts un vidēji spēcīgs CYP3A4, CYP2C9 un, iespējams, CYP2C19 induktors, pēc atkārtotām vienlaikus lietotām devām tadalafila (pa 40 mg vienu reizi dienā) sistēmiskās iedarbības intensitāti samazināja par 42 %, bet Cmax – par 27 %. Tadalafila efektivitāte pacientiem, kurus jau ārstē ar bosentānu, nav viennozīmīgi pierādīta (skatīt 4.4. un 5.1. apakšpunktu). Bosentāna vai tā metabolītu iedarbības intensitāti (AUC un Cmax) tadalafils neietekmē.

Tadalafila un citu endotelīna-1 receptoru antagonistu kombināciju efektivitāte un lietošanas drošums nav pētīts.
Pretmikobaktēriju līdzekļi (piemēram, rifampicīns)

Salīdzinot ar monoterapijas veidā lietotu 10 mg tadalafila devu AUC un Cmax vērtībām, CYP3A4 induktors rifampicīns (pa 600 mg dienā) tadalafila AUC un Cmax samazināja par attiecīgi 88 % un 46 %.

Tadalafila ietekme uz citām zālēm

Nitrāti

Klīnisko pētījumu laikā pierādīts, ka 5 mg, 10 mg un 20 mg tadalafila devas pastiprina nitrātu asinsspiedienu pazeminošo iedarbību. Šī mijiedarbība bija ilgāka par 24 stundām un vairāk nebija konstatējama, kad bija pagājušas 48 stundas pēc pēdējās tadalafila devas lietošanas. Tādēļ tadalafila lietošana pacientiem, kuri lieto jebkuru veida organiskos nitrātus, ir kontrindicēta (skatīt 4.3. apakšpunktu).

Līdzekļi pret hipertensiju (tostarp arī kalcija kanālu blokatori)

Vienlaicīga doksazosīna (pa 4 mg un 8 mg dienā) un tadalafila (pa 5 mg dienā vai 20 mg vienreizējas devas veidā) lietošana ievērojami pastiprina šī alfa receptoru blokatora asinsspiedienu pazeminošo iedarbību. Šī iedarbība ilgst vismaz 12 stundas, un ir iespējami tās simptomi, tostarp ģībonis. Tādēļ šī kombinācija nav ieteicama (skatīt 4.4. apakšpunktu).
Mijiedarbības pētījumos ar ierobežotu skaitu veselu brīvprātīgo, lietojot alfuzosīnu vai tamsulosīnu, šīs parādības netika aprakstītas.

Klīnisko farmakoloģijas pētījumu laikā tika pētīta 10 mg un 20 mg tadalafila devu spēja pastiprināt prethipertensijas zāļu asinsspiedienu pazeminošo iedarbību. Tika pētītas galvenās prethipertensijas zāļu grupas, lietojot vai nu monoterapijas veidā, vai kā kombinētas terapijas shēmas daļu. Vairākas prethipertensijas zāles lietojošiem pacientiem, kuru hipertensija bija slikti kontrolēta, novēroja izteiktāku asinsspiediena pazemināšanos, salīdzinot ar pacientiem ar labu asinsspiediena kontroli, kuriem šī pazemināšanās bija minimāla un līdzīga tai, kas novērota veseliem cilvēkiem. Pacientiem, kuri vienlaikus saņem zāles pret hipertensiju, 20 mg tadalafila devas var izraisīt asinsspiediena pazemināšanos, kas (izņemot doksazosīna lietošanu – skatīt iepriekš) parasti ir niecīga un tās klīniskā nozīme nav ticama.
Riociguāts

Preklīniskie pētījumi liecināja par aditīvu sistēmiska asinsspiediena samazināšanās efektu, FDE-5 inhibitorus lietojot kopā ar riociguātu. Klīniskajos pētījumos, riociguāts apliecināja spēju palielināt FDE-5 inhibitoru hipotensīvo iedarbību. Lietojot šo kombināciju, pētāmajā populācijā labvēlīga klīniskā iedarbība netika novērota. Riociguāta vienlaicīga lietošana kopā ar PDE5 inhibitoriem, tajā skaitā, tadalafilu, ir kontrindicēta (skatīt 4.3. apakšpunktu).
CYP1A2 substrāti (piemēram, teofilīns)
Gadījumos, kad 10 mg tadalafila devas tika lietotas vienlaikus ar teofilīnu (neselektīvs fosfodiesterāzes inhibitors), farmakokinētiskas mijiedarbības nebija. Vienīgā farmakodinamiskās iedarbības izpausme bija neliela sirdsdarbības ātruma palielināšanās (par 3,5 sitieniem minūtē).

CYP2C9 substrāti (piemēram, R-varfarīns)

10 mg un 20 mg tadalafila devām nebija klīniski nozīmīgas ietekmes uz S- vai R-varfarīna (CYP2 C9 substrāti) iedarbības intensitāti (AUC), kā arī tadalafils neietekmēja varfarīna izraisītās protrombīna laika izmaiņas. 

Acetilsalicilskābe
10 mg un 20 mg tadalafila devas nepalielina acetilsalicilskābes izraisītu asiņošanas laika pagarināšanos. 

P-glikoproteīna substrāti (piemēram, digoksīns)

Tadalafilam (pa 40 mg vienu reizi dienā) nebija klīniski nozīmīgas ietekmes uz digoksīna farmakokinētiku.

Perorālā kontracepcija
Līdzsvara stāvoklī tadalafils (pa 40 mg dienā) etinilestradiola iedarbības intensitāti (AUC) palielināja par 26 %, bet Cmax – par 70 % (salīdzinot ar perorālā kontracepcijas līdzekļa lietošanu kopā ar placebo). Statistiski nozīmīgas tadalafila ietekmes uz levonorgestrelu nebija, kas liecina, ka ietekme uz etinilestradiolu ir saistīta ar tadalafila izraisītu sulfācijas procesu inhibīciju zarnu traktā. Šī fakta klīniskā nozīme nav zināma.

Terbutalīns

Pēc perorālas terbutalīna lietošanas paredzamā AUC un Cmax palielināšanās ir līdzīga tai, kas novērota etinilestradiola gadījumā (iespējams, ka sakarā ar tadalafila izraisītu sulfācijas procesu inhibīciju zarnu traktā). Šī fakta klīniskā nozīme nav skaidra.

Alkohols
Vienlaicīga tadalafila lietošana (pa 10 mg vai 20 mg) alkohola koncentrāciju neietekmēja. Turklāt pēc vienlaicīgas alkoholisko dzērienu lietošanas netika novērotas arī tadalafila koncentrācijas izmaiņas. Tadalafils (20 mg) nepastiprināja alkohola (0,7 g/kg vai aptuveni 180 ml 40 % alkohola [degvīna] 80 kg smagam vīrietim) izraisīto vidējā asinsspiediena pazemināšanos, tomēr dažiem pacientiem novēroja ortostatisku reiboni un ortostatisku hipotensiju. Tadalafila 10 mg devas alkohola ietekmi uz kognitīvo funkciju nepastiprina. 
Pediatriskā populācija

Mijiedarbības pētījumi veikti tikai pieaugušajiem.
Balstoties uz populācijas FK analīzi, aprēķinātās šķietamā klīrensa (CL/F) vērtības un bosentāna ietekme uz CL/F pediatriskiem pacientiem un pieaugušiem pacientiem ar PAH ir līdzīga. Bosentāna lietošanas gadījumā tadalafila deva nav īpaši jāpielāgo. 
4.6.
Fertilitāte, grūtniecība un barošana ar krūti
Grūtniecība
Dati par tadalafila lietošanu grūtniecēm ir ierobežoti. Ar dzīvniekiem veikto pētījumu rezultāti neliecina par tiešu vai netiešu kaitīgu ietekmi uz grūtniecības gaitu, embrija/augļa attīstību, atnešanos vai postnatālo attīstību (skatīt 5.3. apakšpunktu). Piesardzības dēļ grūtniecības laikā no tadalafila lietošanas labāk izvairīties. 
Barošana ar krūti
Dzīvniekiem pieejamie farmakodinamiskie/toksikoloģiskie dati ir pierādījuši, ka tadalafils izdalās mātes pienā. Nav iespējams izslēgt risku zīdainim. Barošanas ar krūti laikā lietot ADCIRCA nav atļauts.
Fertilitāte
Suņiem ir novērota ietekme, kas var liecināt par fertilitātes traucējumiem. Divu secīgi veiktu klīnisko pētījumu rezultāti liecina, ka šāda ietekme uz cilvēkiem ir maz ticama, tomēr dažiem vīriešiem ir novērota spermatozoīdu koncentrācijas samazināšanās (skatīt 5.1. un 5.3. apakšpunktu).

4.7.
Ietekme uz spēju vadīt transportlīdzekļus un apkalpot mehānismus
ADCIRCA nedaudz ietekmē spēju vadīt transportlīdzekļus un apkalpot mehānismus. Lai gan klīniskajos pētījumos novērotais reiboņa rašanās biežums placebo un tadalafila grupās bija līdzīgs, pacientiem pirms transportlīdzekļu vadīšanas un mehānismu apkalpošanas jāpārliecinās par ADCIRCA ietekmi.
4.8.
Nevēlamās blakusparādības
Drošuma profila kopsavilkums
Visbiežāk aprakstītās nevēlamās blakusparādības, kas novērotas ( 10 % 40 mg tadalafila terapijas grupā iekļauto pacientu, bija galvassāpes, slikta dūša, muguras sāpes, dispepsija, pietvīkums, muskuļu sāpes, nazofaringīts un sāpes ekstremitātēs. Aprakstītās nevēlamās blakusparādības bija pārejošas un parasti vieglas vai vidēji smagas. Dati par nevēlamajām blakusparādībām pacientiem, kuri vecāki par 75 gadiem, ir ierobežoti.

Pivotālā, placebo kontrolētā pētījumā par ADCIRCA lietošanu PAH ārstēšanai pavisam 323 pacientus ārstēja ar 2,5 – 40 mg ADCIRCA devām vienu reizi dienā, bet 82 pacienti saņēma placebo. Ārstēšanas ilgums bija 16 nedēļas. Kopumā nevēlamo blakusparādību dēļ terapiju pārtrauca reti (11 % gadījumu, lietojot ADCIRCA, un 16 % gadījumu, lietojot placebo). 357 pacientus, kuri pabeidza pivotālo pētījumu, iekļāva ilgstošā pētījuma pagarinājumā.  Pētīja 20 un 40 mg devu lietošanu vienu reizi dienā.

Nevēlamo blakusparādību saraksts tabulā

Turpmākajā tabulā ir uzskaitītas ar placebo kontrolēta pētījuma laikā ar ADCIRCA ārstētajiem pacientiem ar PAH aprakstītās nevēlamās blakusparādības. Tabulā iekļautas arī dažas nevēlamās blakusparādības, kas aprakstītas klīniskajos pētījumos un/vai pēcreģistrācijas ziņojumos, tadalafilu lietojot vīriešiem erektilās disfunkcijas ārstēšanai. Šo gadījumu sastopamība apzīmēta kā „nav zināmi”, jo sastopamību pacientiem ar PAH pēc pieejamiem datiem aprēķināt nav iespējams vai piešķirt sastopamības biežuma apzīmējumu, pamatojoties uz klīnisko pētījumu datiem, kas iegūti pivotālā, ar placebo kontrolētā ADCIRCA pētījuma laikā.

Biežuma vērtējums: ļoti bieži (( 1/10), bieži (no ( 1/100 līdz < 1/10), retāk (no ( 1/1000 līdz <1/100), reti (no ( 1/10 000 līdz <1/1000); ļoti reti (<1/10 000) un nav zināmi (nevar noteikt pēc pieejamiem datiem).

	Orgānu sistēmu klase
	Ļoti bieži
	Bieži 
	Retāk 
	Reti 
	Nav zināmi 1 

	Imūnās sistēmas traucējumi
	
	Paaugstinātas jutības reakcijas5
	
	
	Angioedēma

	Nervu sistēmas traucējumi
	Galvassāpes 6
	Sinkope,

Migrēna 5
	Krampju lēkmes5,

pārejoša amnēzija 5
	
	Insults 2(tostarp asiņošanas gadījumi) 

	Acu bojājumi
	
	Neskaidra redze
	
	
	Nearterītiska išēmiska priekšējās daļas redzes nerva neiropātija (non-arteritic anterior ischemic optic neuropathy; NAION), tīklenes asinsvadu aizsprostošanās, redzes lauka defekti, centrāla seroza horioretinopātija

	Ausu un labirinta bojājumi
	
	
	Tinnitus
	
	Pēkšņs dzirdes zudums 

	Sirds funkcijas traucējumi
	
	Sirdsklauves 2,5
	Pēkšņa kardiāla nāve 2, 5, tahikardija 2,5
	
	Nestabila stenokardija,

ventrikulāra aritmija,

miokarda infarkts2 

	Asinsvadu sistēmas traucējumi
	Pietvīkums
	Hipotensija
	Hipertensija
	
	

	Elpošanas sistēmas traucējumi, krūšu kurvja un videnes slimības
	Nazofaringīts (tostarp arī aizlikts deguns, sastrēgums deguna blakusdobumos un iesnas)
	Deguna asiņošana
	
	
	

	Kuņģa un zarnu trakta traucējumi
	Slikta dūša,

dispepsija (tostarp arī sāpes/ diskomforta sajūta vēderā 3)
	Vemšana, gastroezofa-geāls atvilnis
	
	
	

	Ādas un zemādas audu bojājumi
	
	Izsitumi
	Nātrene 5, hiperhidroze (svīšana) 5
	
	Stīvensa-Džonsona sindroms, eksfoliatīvs dermatīts

	Skeleta, muskuļu un saistaudu sistēmas bojājumi
	Muskuļu sāpes, muguras sāpes, sāpes ekstremitātēs (arī diskomforta sajūta ekstremitātēs)
	
	
	
	

	Nieru un urīnizvades sistēmas traucējumi
	
	
	Hematūrija
	
	

	Reproduktīvās sistēmas traucējumi un krūts slimības
	
	Pastiprināta dzemdes asiņošana 4
	Priapisms 5 , dzimumlocekļa asiņošana, hematospermija
	
	Ilgstoša erekcija

	Vispārēji traucējumi un reakcijas ievadīšanas vietā
	
	Sejas tūska, 

sāpes krūškurvī  2
	
	
	


(1) Reģistrācijas pētījumu laikā šādi gadījumi nav aprakstīti un pēc pieejamiem datiem sastopamību nav iespējams aprēķināt. Šīs nevēlamās blakusparādības tabulā iekļautas pamatojoties uz pēcreģistrācijas vai klīnisko pētījumu laikā iegūtajiem datiem, tadalafilu lietojot erektilās disfunkcijas ārstēšanai.

(2) Lielākajai daļai šo pacientu, kuriem aprakstītas minētās parādības, jau bija kardiovaskulāri riska faktori.

(3) Faktiski iekļautie MedDRA termini ir diskomforta sajūta vēderā, sāpes vēderā, sāpes vēdera apakšdaļā, sāpes vēdera augšdaļā un diskomforta sajūta kuņģī.

(4) Klīniskie ne-MedDRA termini, kas jāiekļauj ziņojumos stāvokļiem, kas saistīti ar patoloģisku/pārāk izteiktu menstruālo asiņošanu, piemēram, menorāģija, metrorāģija, menometrorāģija vai maksts asiņošana.

(5) Šīs nevēlamās blakusparādības tabulā iekļautas pamatojoties uz pēcreģistrācijas vai klīnisko pētījumu laikā iegūtajiem datiem, tadalafilu lietojot erektilās disfunkcijas ārstēšanai. Turklāt šī sastopamības biežuma aprēķina pamatā ir dati tikai par vienu vai diviem pacientiem, kuriem šīs nevēlamās blakusparādības tika novērotas pivotālā, ar placebo kontrolētā ADCIRCA pētījuma laikā. 

 (6) Visbiežāk aprakstītā nevēlamā blakusparādība bija galvassāpes. Galvassāpes iespējamas terapijas sākumā, tās laika gaitā kļūst vājākas pat tad, ja terapiju turpina.

Pediatriskā populācija

Klīniskajos pētījumos (H6D-MC-LVHV, H6D-MC-LVIG) terapiju ar tadalafilu saņēma pavisam 51 pediatrisks PAH slimnieks vecumā no 2,5 līdz 17 gadiem. Pēcreģistrācijas novērojuma pētījumā (H6D-JE-TD01) terapiju ar tadalafilu saņēma pavisam 391 pediatrisks PAH slimnieks vecumā no piedzimšanas brīža līdz < 18 gadiem. Pēc tadalafila lietošanas bērniem un pusaudžiem novēroto nevēlamo blakusparādību biežums, veids un smaguma pakāpe līdzinājās blakusparādību profilam, kāds novērots pieaugušajiem. Tā kā atšķīrās pētījumu plānojums, paraugkopu lielums, dzimums, vecumu diapazons un lietotās devas, šo pētījumu drošuma atrades sīkāk aprakstītas turpmāk. 
Ar placebo kontrolēts klīniskais pētījums pediatriskiem pacientiem (H6D-MC-LVHV)

Randomizētā, ar placebo kontrolētā pētījumā, kurā piedalījās 35 PAH slimnieki vecumā no 6,2 līdz 17,9 gadiem (vecuma mediāna 14,2 gadi), 17 pacienti 24 nedēļas saņēma terapiju ar vienreiz dienā lietotu ADCIRCA 20 mg devu (vidējas ķermeņa masas kohorta, no ≥ 25 kg līdz < 40 kg) vai 40 mg devu (lielas ķermeņa masas kohorta, ≥ 40 kg), bet 18 pacienti saņēma placebo. Visbiežākās novērotās nevēlamās blakusparādības, kādas radās ≥ 2 tadalafila terapiju saņēmušiem pacientiem, bija galvassāpes (29,4 %), augšējo elpceļu infekcija un gripa (pa 17,6 %), kā arī artralģija un deguna asiņošana (pa 11,8 %). Netika ziņots ne par vienu nāves vai būtiskas nevēlamas blakusparādības gadījumu. No 35 pediatriskiem pacientiem, kuri terapiju saņēma īslaicīgi, ar placebo kontrolētajā pētījumā, 32 pacienti turpināja dalību 24 mēnešus ilgajā nemaskētajā pētījuma pagarinājumā un 26 pacienti pabeidza novērošanu. Jauni drošuma signāli netika novēroti. 
Nekontrolēts farmakokinētikas pētījums pediatriskiem pacientiem (H6D‑MC‑LVIG)  

Pediatriskā, daudzu pieaugošu devu pētījumā 19 pacienti, kuru vecuma mediāna bija 10,9 gadi [diapazons: no 2,5 līdz 17 gadiem], 10 nedēļas ilgajā nemaskētās terapijas posmā (1. periods) un arī 24 mēnešus ilgajā pētījuma pagarinājuma posmā (2. periods) lietoja ADCIRCA vienu reizi dienā. Būtiskas nevēlamās blakusparādības tika novērotas 8 pacientiem (42,1 %). Tās bija pulmonāla hipertensija (21,0 %), vīrusu izraisīta infekcija (10,5 %) un sirds mazspēja, gastrīts, pireksija, 1. tipa cukura diabēts, febrili krampji, presinkope, krampju lēkme un olnīcu cista (pa 5,3 %). Nevienam pacientam nevēlamo blakusparādību dēļ terapija netika pārtraukta. Terapijas laikā radušās nevēlamās blakusparādības tika novērotas 18 pacientiem (94,7%), un biežākās terapijas laikā radušās nevēlamās blakusparādības (radās ≥ 5 pacientiem) bija galvassāpes, pireksija, vīrusa izraisīta augšējo elpceļu infekcija un vemšana. Tika ziņots par diviem nāves gadījumiem. 
Pēcreģistrācijas pētījums pediatriskiem pacientiem (H6D-JE-TD01)
Drošuma dati tika iegūti arī pēcreģistrācijas novērojuma pētījumā Japānā, kurā tika iekļauti dati par 391 pediatrisku PAH slimnieku (maksimālais novērošanas ilgums – 2 gadi). Pacientu vidējais vecums šajā pētījumā bija 5,7 ± 5,3 gadi, un tajā tika apkopoti dati par 79 pacientiem līdz < 1 gada vecumam, 41 pacientu vecumā no 1 līdz < 2 gadiem, 122 pacientiem vecumā no 2 līdz 6 gadiem, 110 pacientiem vecumā no 7 līdz 14 gadiem un 39 pacientiem vecumā no 15 līdz 17 gadiem. Nevēlamas blakusparādības bija novērotas 123 pacientiem (31,5 %). Nevēlamās blakusparādības (≥ 5 pacientiem) bija šādas – pulmonāla hipertensija (sastopamība 3,6 %); galvassāpes (2,8 %); sirds mazspēja un samazināts trombocītu skaits (pa 2,0 %); deguna asiņošana un augšējo elpceļu infekcija (pa 1,8 %); bronhīts, caureja un aknu darbības traucējumi (pa 1,5 %), kā arī gastroeneterīts, gastroenteropātija ar olbaltumvielu zudumu un paaugstināts aspartāta aminotransferāzes līmenis (pa 1,3 %). Būtisku nevēlamu blakusparādību sastopamība bija 12,0 % (≥ 3 pacientiem), tostarp pulmonāla hipertensija (3,6 %), sirds mazspēja (1,5 %) un pneimonija (0,8 %). Tika ziņots par 16 nāves gadījumiem (4,1 %); neviens no tiem nebija saistīts ar tadalafilu. 
Ziņošana par iespējamām nevēlamām blakusparādībām
Ir svarīgi ziņot par iespējamām nevēlamām blakusparādībām pēc zāļu reģistrācijas. Tādējādi zāļu ieguvuma/riska attiecība tiek nepārtraukti uzraudzīta. Veselības aprūpes speciālisti tiek lūgti ziņot par jebkādām iespējamām nevēlamām blakusparādībām, izmantojot V pielikumā minēto nacionālās ziņošanas sistēmas kontaktinformāciju. 

4.9.
Pārdozēšana
Veselām personām tika ordinētas vienreizējas devas līdz 500 mg, un pacientiem ar erektilo disfunkciju – daudzkārtējas devas līdz 100 mg dienā. Nevēlamās blakusparādības bija līdzīgas tām, kādas novērotas, lietojot mazākas devas.

Pārdozēšanas gadījumā jāizmanto parastie uzturošas terapijas pasākumi, kad tas nepieciešams. Hemodialīze nenozīmīgi veicina tadalafila elimināciju. 
5.
FARMAKOLOĢISKĀS ĪPAŠĪBAS
5.1.
Farmakodinamiskās īpašības
Farmakoterapeitiskā grupa: uroloģiskie līdzekļi, zāles erektilās disfunkcijas ārstēšanai. ATĶ kods: G04BE08.

Darbības mehānisms
Tadalafils ir spēcīgs un selektīvs FDE-5 – enzīma, kas atbild par cikliskā guanozīnmonofosfāta jeb cGMF noārdīšanos – inhibitors. Plaušu artēriju hipertensija ir saistīta ar slāpekļa oksīda atbrīvošanās traucējumiem no asinsvadu endotēlija, kam seko cGMF koncentrācijas pazemināšanās plaušu asinsvadu gludajos muskuļos. FDE-5 ir galvenā fosfodiesterāze plaušu asinsvadu sistēmā. Tadalafila izraisītā FDE-5 inhibīcija paaugstina cGMF koncentrāciju, kā rezultātā atslābinās plaušu asinsvadu gludās muskulatūras šūnas un paplašinās plaušu asinsvadi.
Farmakodinamiskā iedarbība
Pētījumos in vitro pierādīts, ka tadalafils ir selektīvs FDE5 inhibitors. FDE5 ir enzīms, ko atrod kavernozā ķermeņa gludajā muskulatūrā, asinsvadu un viscerālo audu gludajā muskulatūrā, skeleta muskulatūrā, trombocītos, nierēs, plaušās un smadzenītēs. Tadalafilam piemīt daudz spēcīgāka ietekme uz FDE5 nekā uz citām fosfodiesterāzēm. Tadalafils vairāk nekā 10 000 reižu spēcīgāk ietekmē FDE5 nekā enzīmus FDE1, FDE2 un FDE4, kas atrodas sirdī, smadzenēs, asinsvados, aknās un citos orgānos. Tadalafils vairāk nekā 10 000 reižu stiprāk ietekmē FDE5 nekā FDE3 –enzīmu, kas atrodas sirdī un asinsvados. Šīs selektīvās ietekmes uz FDE5 pārsvars salīdzinājumā ar FDE3 ir būtisks, jo enzīms FDE3 piedalās sirds kontraktilitātes funkcijā. Turklāt tadalafilam ir aptuveni 700 reižu stiprāka ietekme uz FDE5 nekā uz FDE6, enzīmu, kas atrodas tīklenē un atbild par gaismas uztveršanu un pārvadi. Tadalafils arī vairāk nekā 10 000 reižu stiprāk ietekmē FDE5, salīdzinot ar FDE7 ar FDE10 starpniecību.
Klīniskā efektivitāte un drošums
Plaušu artēriju hipertensija (PAH) pieaugušajiem

Tika veikts randomizēts, dubultmaskēts, ar placebo kontrolēts pētījums ar 405 pacientiem ar plaušu artēriju hipertensiju. Atļautā fona terapija ietvēra bosentānu (divas reizes dienā lietojot stabilu, līdz 125 mg balstdevu) un ilgstošu antikoagulantu lietošanu, kā arī digoksīnu, diurētiskos līdzekļus un skābekļa terapiju. Vairāk par pusi (53,3 %) pētījumā iekļauto pacientu vienlaikus saņēma bosentānu.

Pacientus randomizēti iedalīja vienā no piecām terapijas grupām (2,5 mg, 10 mg, 20 mg, 40 mg tadalafila vai placebo). Pacienti bija vismaz 12 gadus veci un ar diagnosticētu PAH, kas bija idiopātiska, saistīta ar kolagēna slimību, saistīta ar anoreksigēnu līdzekļu lietošanu, saistīta ar cilvēka imūndeficīta vīrusa (HIV) infekciju, saistīta ar sirds priekškambaru starpsienas defektu vai saistīta ar vismaz vienu gadu ilga iedzimta sistēmiska šunta uz plaušām (piemēram, sirds kambaru starpsienas defekta vai atvērta ductus arteriosus) ķirurģisku korekciju. Visu pacientu vidējais vecums bija 54 gadi (no 14 līdz 90 gadiem) un lielākā daļa pacientu bija baltās rases pārstāvji (80,5 %) un sieviešu dzimuma (78,3 %). Plaušu artēriju hipertensijas (PAH) etioloģija galvenokārt bija idiopātiska (61,0 %) un saistīta ar kolagēna asinsvadu slimību (23,5 %). Lielākajai daļai pacientu bija III (65,2 %) vai II (32,1 %) slimības smaguma pakāpe pēc Pasaules Veselības organizācijas (PVO) klasifikācijas. Pirms terapijas sākuma vidējais 6 minūtēs noietais attālums (6-minute-walk-distance; 6MWD) bija 343,6 metri.

Primārais efektivitātes mērķa kritērijs bija 16. nedēļā novērotās 6 minūtēs noietā attāluma (6MWD) izmaiņas salīdzinājumā ar sākotnējo stāvokli. Tikai lietojot 40 mg tadalafila devas, tika sasniegtas protokolā definētās nozīmīgās pēc placebo koriģētās vidējās 6MWD izmaiņas – 26 metri (p = 0,0004; 95 % TI: 9,5, 44,0; pēc iepriekš definētās Hodges-Lehman metodes) (vidēji 33 metri, 95 % TI: 15,2, 50,3). Noietā attāluma palielināšanās parādījās, sākot ar ārstēšanas 8. nedēļu. Nozīmīga 6MWD palielināšanās (p < 0,01) tika pierādīta 12. nedēļā, kad pacientiem lūdza atlikt pētījuma zāļu lietošanu, lai atainotu aktīvās vielas minimālo koncentrāciju. Apakšgrupu rezultāti visumā bija konsekventi atbilstoši pacienta vecumam un dzimumam, kā arī PAH etioloģijai, funkciju stāvoklim pēc PVO klasifikācijas un 6MWD pirms terapijas sākuma. Pacientiem (n = 39), kuri 40 mg tadalafila devas saņēma papildus vienlaikus lietotajam bosentānam, pēc placebo koriģētā 6MWD palielināšanās bija 17 metri (p = 0,09; 95 % TI: -7,1, 43,0; pēc iepriekš definētās Hodges-Lehman metodes) (vidēji 23 metri, 95 % TI : -2,4, 47,8), bet pacientiem (n = 37), kuri saņēma tikai 40 mg tadalafila devas, tā bija 39 metri (p < 0,01, 95 % TI: 13,0, 66,0; pēc iepriekš definētās Hodges-Lehman metodes) (vidēji 44 metri, 95 % TI: 19,7, 69,0).

Pacientu, kuru funkcijas pēc PVO klasifikācijas uzlabojās līdz terapijas 16. nedēļai, daļa 40 mg tadalafila grupā un placebo grupā bija līdzīga (23 %, salīdzinot ar 21 %). Klīniskā stāvokļa pasliktināšanās gadījumu biežums līdz 16. nedēļai, lietojot 40 mg tadalafila, bija mazāks (5 % gadījumu jeb 4 no 79 pacientiem), nekā lietojot placebo (16 % jeb 13 no 82 pacientiem). Gan lietojot placebo, gan 40 mg tadalafila, izmaiņas pēc Borg elpas trūkuma vērtējuma bija nelielas un nenozīmīgas.

Turklāt lietojot 40 mg tadalafila, uzlabošanās salīdzinājumā ar placebo tika novērota attiecībā uz fiziskajām funkcijām, jomās - fiziskās funkcijas, fiziskās sāpes, vispārējais veselības stāvoklis, vitalitāte un sociālās funkcijas (pēc SF-36 skalas). Netika novērota uzlabošanās attiecībā uz emocionālajām funkcijām un garīgo veselību (pēc SF-36 skalas). Lietojot 40 mg tadalafila, uzlabošanās salīdzinājumā ar placebo tika novērota attiecībā uz kustīgumu, pašaprūpi, parastajām aktivitātēm, sāpēm/diskomfortu, nemieru/depresiju (pēc EuroQol (EQ-5D) ASV un Lielbritānijas indeksiem un vizuālo analogu jeb VAS skalas). 

Kardiopulmonālā hemodinamika tika noteikta 93 pacientiem. Salīdzinot ar sākotnējo stāvokli, 40 mg tadalafila devu lietošana palielināja sirds izsviedi (par 0,6 l/min) un samazināja spiedienu plaušu artērijās (par -4,3 mmHg) un plaušu asinsvadu pretestību (par -209 dyn.s/cm5) (p < 0,05). Tomēr post hoc analīžu rezultāti pierādīja, ka 40 mg tadalafila grupā kardiopulmonālo hemodinamikas parametru izmaiņas salīdzinājumā ar sākotnējo stāvokli nozīmīgi neatšķīrās no tām, kas novērotas placebo grupā.
Ilgstoša terapija

357 ar placebo kontrolētā pētījuma pacienti tika iekļauti ilgtermiņa pagarinājuma pētījumā. No šiem pacientiem 311 pacientus ar tadalafilu ārstēja vismaz 6 mēnešus, bet 293 pacientus ārstēja 1 gadu (mediānais zāļu iedarbības ilgums bija 365 dienas, robežās no 2 līdz 415 dienām). Pacientu, par kuriem ir dati, dzīvildze pēc 1 gada ir 96,4 %. Turklāt ar tadalafilu 1 gadu ārstētajiem pacientiem bija stabils 6 minūtēs noietais attālums un funkciju stāvoklis pēc PVO klasifikācijas.

Lietojot 20 mg tadalafila veselām personām, netika novērotas nozīmīgas sistoliskā un diastoliskā asinsspiediena atšķirības guļus stāvoklī (attiecīgi maksimālā pazemināšanās vidēji par 1,6/0,8 mm Hg) un stāvus (attiecīgi maksimālā pazemināšanās vidēji par 0,2/4,6 mm Hg), salīdzinot ar placebo, kā arī netika izraisītas nozīmīgas sirdsdarbības ātruma pārmaiņas.

Pētījumā, lai  novērtētu tadalafila ietekmi uz redzi, netika novēroti krāsu (zilas/zaļas)  izšķiršanas traucējumi, izmantojot Farnsworth–Munsell 100 toņu testu. Šī atrade atbilst tadalafila zemajai afinitātei pret FDE6, salīdzinot ar FDE5. Kopumā visos klīniskos pētījumos krāsu redzes pārmaiņas tika novērotas reti (< 0,1 %).

Vīriešiem tika veikti trīs pētījumi, lai noteiktu tadalafila 10 mg (viens sešus mēnešus ilgs pētījums) un 20 mg (viens sešus mēnešus ilgs pētījums un viens deviņus mēnešus ilgs pētījums) iespējamo ietekmi uz spermatoģenēzi, lietojot zāles katru dienu. Divos no šiem pētījumiem saistībā ar tadalafila lietošanu novēroja spermatozoīdu skaita un koncentrācijas samazināšanos bez klīniskas nozīmes. Šī ietekme nebija saistīta ar citu raksturlielumu, piemēram, kustīguma, morfoloģijas un FSH, pārmaiņām.

Pediatriskā populācija
Plaušu arteriju hipertensija bērniem

Divu periodu papildterapijas (papildus pacienta jau lietotajam endotelīna receptora antagonistam) pētījumā (H6D-MC-LVHV) tadalafila efektivitāte, drošums un FK tika noteikta pavisam 35 pediatriskiem PAH slimniekiem vecumā no 6 līdz <18 gadiem. Sešus mēnešus ilgajā dubultmaskētajā posmā (1. periods) 17 pacienti lietoja tadalafilu, bet 18 pacienti - placebo. 
Tadalafila deva tika noteikta atbilstoši pacienta ķermeņa masai atlases vizītē. Vairumam pacientu (25 [71,4 %]) ķermeņa masa bija ≥ 40 kg, tādēļ viņi saņēma 40 mg devu, savukārt pārējie pacienti (10 [28,6 %]), kuru ķermeņa masa bija diapazonā no ≥ 25 kg līdz < 40 kg, saņēma 20 mg devu. Šajā pētījumā piedalījās 16 zēni un 19 meitenes; vecuma mediāna visā populācijā bija 14,2 gadi (diapazonā no 6,2 līdz 17,9 gadiem). Pētījumā netika iesaistīts neviens pacients līdz < 6 gadu vecumam. Pulmonālas arteriālās hipertensijas etioloģija bija galvenokārt IPAH (74,3 %) un PAH, kas saistīta ar pastāvīgu vai recidivējošu pulmonālu hipertensiju pēc iedzimta sistēmiskās un pulmonālās asinsrites šunta ķirurģiskas terapijas (25,7 %). Vairums pacientu atbilda PVO II funkcionālajai klasei (80 %). 
Primārais mērķis pētījuma 1. periodā bija noteikt tadalafila efektivitāti salīdzinājumā ar placebo, vērtējot pēc 6MWD (6 minūtēs noietā attāluma) uzlabojuma no sākotnējā stāvokļa līdz 24. nedēļai, saskaņā ar novērtējumu par tiem pacientiem vecumā no ≥ 6 līdz < 18 gadiem, kuri atbilstoši attīstības stadijai spēja veikt 6MW (6 minūšu iešanas) testu. Primārajā analīzē (atkārtotu mērījumu jauktais modelis; MMRM) 6MWD vidējās pārmaiņas (standartkļūda: SK) pēc MK (mazāko kvadrātu) metodes no sākotnējā stāvokļa līdz 24. nedēļai tadalafila grupā bija 60 metri (SK 20,4 m), bet placebo grupā 37 metri (SK 20,8 m). 
Pediatriskiem PAH slimniekiem vecumā no ≥ 2 līdz < 18 gadiem tika piemērots arī ekspozīcijas un atbildes reakcijas (ER) modelis, lai paredzētu 6 minūtēs noieto attālumu (6MWD) atkarībā no pediatriskās ekspozīcijas pēc 20 mg vai 40 mg dienas devas lietošanas, kas aprēķināta, izmantojot populācijas FK modeli un noteiktu pieaugušo ER modeli (H6D-MC-LVGY). Modeļa paredzētā 6MWD atbildes reakcija bija līdzīga ar pētījumā H6D-MC-LVHV starp pediatriskiem pacientiem vecumā no 6 līdz < 18 gadiem patiesi novēroto 6MWD atbildes reakciju. 
Nevienā no terapijas grupām pētījuma 1. periodā nebija neviena apstiprināta klīniskā stāvokļa pasliktinājuma gadījuma. To pacientu īpatsvars, kuriem, salīdzinot ar sākotnējo stāvokli, līdz 24. nedēļai uzlabojās PVO funkcionālā klase, tadalafila grupā bija 40 %, bet placebo grupā 20 %. Tadalafila un placebo grupas salīdzinājumā iespējamās efektivitātes pozitīva tendence tika novērota arī šādiem mērījumiem: NT-Pro-BNP līmenis (starpība starp terapijas grupām: ‑127,4, 95 % TI: no ‑247,05 līdz ‑7,80), ehokardiogrāfiskie raksturlielumi (TAPSE: starpība starp terapijas grupām 0,43, 95 % TI: no 0,14 līdz 0,71; kreisā kambara EI sistoliskais: starpība starp terapijas grupām ‑0,40, 95 % TI: no ‑0,87 līdz 0,07; kreisā kambara EI diastoliskais: starpība starp terapijas grupām ‑0,17, 95 % TI: no ‑0,43 līdz 0,09; perikardiāls izsvīdums tika novērots 2 pacientiem placebo grupā un netika novērota nevienam pacientam tadalafila grupā) un CGI-I (tadalafila grupā uzlabojums 64,3 %, placebo grupā 46,7 %). 
Ilgtermiņa pagarinājuma dati

Pavisam 32 ar placebo kontrolētā pētījuma (H6D-MC-LVHV) dalībnieki turpināja dalību 2 gadus ilgā, atklātā pētījuma pagarinājuma periodā (2. periods), kura laikā visi pacienti saņēma tadalafilu ķermeņa masas kohortai atbilstošā devā. Pētījuma 2. perioda primārais mērķis bija noteikt tadalafila ilgtermiņa lietošanas drošumu. 
Novērošanas periodu pabeidza pavisam 26 pacienti, un šai periodā jauni drošuma signāli netika novēroti. Klīniskais stāvoklis pasliktinājās 5 pacientiem; 1 pacientam bija pirmreizējs ģībonis, 2 pacientiem tika palielināta endotelīna receptora antagonista deva, 1 pacientam terapija tika papildināta ar jaunu PAH ārstēšanai paredzētu, vienlaikus lietotu terapiju un 1 pacients tika hospitalizēts PAH progresēšanas dēļ. Vairumam pacientu pētījuma 2. perioda beigās PVO funkcionālā klase nebija mainījusies vai bija uzlabojusies.  
Farmakodinamiskā iedarbība < 6 gadus veciem bērniem
Tā kā dati par farmakodinamikas raksturlielumiem bērniem līdz 6 gadu vecumam ir ierobežoti un nav piemērotu un apstiprinātu klīnisko mērķa kritēriju, šajā pacientu grupā efektivitāte ir ekstrapolēta, balstoties uz darbības intensitātes samērošanu ar pieaugušajiem efektīvo devu diapazonu. 
Bērniem līdz 2 gadu vecumam ADCIRCA devas un efektivitāte nav noskaidrota. 
Dišēna (Duchenne) muskuļu distrofija
Viens pētījums tika veikts pediatriskiem pacientiem ar Dišēna (Duchenne) muskuļu distrofiju (DMD), un tajā netika iegūti pierādījumi par efektivitāti. Randomizētā, dubultmaskētā, ar placebo kontrolētā, paralēlas terapijas, trīs grupu pētījumā par tadalfilu piedalījās 331 zēns vecumā no 7 līdz 14 gadiem ar DMD, kas vienlaikus lietoja kortikosteroīdus. Pētījumā bija arī 48 nedēļas ilgs dubultmaskēts posms, kura laikā pacienti randomizēti tika iedalīti grupās terapijai ar tadalafila 0,3 mg/kg dienas devu, tadalafila 0,6 mg/kg dienas devu vai placebo. Tadalafils nebija efektīvs – tas neaizkavēja staigāšanas mazināšanos atbilstoši primārajam mērķa kritērijam, proti, 6 minūtēs noietajam attālumam (6MWD): vidējās 6MWD pārmaiņas pēc mazāko kvadrātu (MK) metodes pēc 48 nedēļām bija ‑51,0 metri placebo grupā, ‑64,7 m tadalafila 0,3 mg/kg devas grupā (p = 0,307) un ‑59,1 m tadalafila 0,6 mg/kg devas grupā (p = 0,538). Efektivitātes pierādījumi netika iegūti arī nevienā no par šo pētījumu veiktajām sekundārajām analīzēm. Šajā pētījumā iegūtie vispārējā drošuma rezultāti kopumā bija saskanīgi ar tadalafila zināmo drošuma profilu un ar nevēlamo blakusparādību profilu, kāds sagaidāms kortikosteroīdus lietojošu pediatrisku DMD slimnieku populācijā. 
5.2.
Farmakokinētiskās īpašības
Farmakokinētikas pētījumos novērots, ka ADCIRCA tabletes un iekšķīgi lietojamā suspensija ir bioloģiski ekvivalentas balstoties uz AUC(0-∞) tukšā dūšā. Iekšķīgi lietojamās suspensijas tmax tiek sasniegta apmēram 1 stundu vēlāk, nekā lietojot tabletes, tomēr atšķirība netika atzīta par klīniski nozīmīgu. Lai gan tabletes var lietot neatkarīgi no ēdienreizēm, iekšķīgi lietojamā suspensija ir jālieto tukšā dūšā vismaz 1 stundu pirms vai 2 stundas pēc katras maltītes.

Uzsūkšanās
Tadalafils viegli uzsūcas pēc perorālas lietošanas, sasniedzot vidējo maksimālo koncentrāciju plazmā (Cmax) ar laika mediānu 4 stundas pēc lietošanas. Farmakokinētikas pētījumi liecina, ka, vērtējot pēc AUC(0‑∞), ADCIRCA tabletes un suspensija iekšķīgai lietošanai ir bioekvivalentas. Nav noteikta tadalafila absolūtā bioloģiskā pieejamība pēc perorālas lietošanas.
Uzturs neietekmē tadalafila apvalkoto tablešu uzsūkšanās ātrumu un apjomu, tādēļ ADCIRCA tabletes var lietot neatkarīgi no ēšanas. Ēdiena ietekme uz tadalafila iekšķīgi lietojamās suspensijas absorbcijas ātrumu un un apjomu nav pētīta, tāpēc tadalafila suspensija ir jālieto tukšā dūšā vismaz 1 stundu pirms ēšanas vai arī 2 stundas pēc ēšanas. Pēc 10 mg devas lietošanas dozēšanas laikam (no rīta vai vakarā) nebija klīniski nozīmīga ietekme uz uzsūkšanās ātrumu un apjomu. Klīniskajos pētījumos un pēcreģistrācijas pētījumos bērni tadalafilu lietoja, neņemot vērā ēdiena uzņemšanu, un drošuma apdraudējumi netika novēroti.
Izkliede

Vidējais izkliedes tilpums līdzsvara stāvoklī ir aptuveni 77 l, kas liecina, ka tadalafils izplatās audos. Terapeitiskā koncentrācijā ar plazmas olbaltumvielām saistās 94 % tadalafila. Nieru darbības traucējumi neietekmē saistīšanos ar olbaltumvielām.
Veselām personām spermā nokļuva mazāk par 0,0005 % devas.
Biotransformācija
Tadalafilu galvenokārt metabolizē citohroma P450 (CYP) 3A4 izoforma. Galvenais asinsritē cirkulējošais metabolīts ir metilkateholglikuronīds. Šim metabolītam ir vismaz 13 000 reižu mazāka ietekme uz FDE-5 nekā tadalafilam. Tādēļ nav gaidāms, ka tas novērotā metabolīta koncentrācijā būtu klīniski aktīvs.
Eliminācija
Veselām personām vidējais tadalafila klīrenss pēc perorālas lietošanas līdzsvara stāvoklī ir 3,4 l/h un vidējais terminālais eliminācijas pusperiods ir 16 stundas. Tadalafils galvenokārt izdalās neaktīvu metabolītu veidā, lielākoties ar izkārnījumiem (aptuveni 61 % devas) un mazākā daudzumā ar urīnu (aptuveni 36 % devas).
Linearitāte/nelinearitāte
Ja tadalafila deva ir robežās no 2,5 mg līdz 20 mg, tā iedarbības intensitāte (AUC) veseliem cilvēkiem palielinās proporcionāli devas lielumam. Starp 20 mg un 40 mg novēro iedarbības intensitātes palielināšanos, kas mazāka par proporcionālu. Vienu reizi dienā lietojot 20–40 mg tadalafila devas, līdzsvara koncentrācija plazmā tiek sasniegta 5 dienu laikā un iedarbības intensitāte ir aptuveni 1,5 reizes lielāka nekā pēc vienreizējas devas.

Farmakokinētika populācijā
Pacientiem ar pulmonālu hipertensiju, kuri vienlaikus nesaņem bosentānu, pēc 40 mg tadalafila devu lietošanas tā vidējā iedarbības intensitāte līdzsvara stāvoklī ir par 26 % lielāka nekā veseliem brīvprātīgajiem. Salīdzinot ar veseliem brīvprātīgajiem, klīniski nozīmīgas Cmax atšķirības nav konstatētas. Šie rezultāti liecina, ka pacientiem ar pulmonālu hipertensiju tadalafila klīrenss ir lēnāks nekā veseliem brīvprātīgajiem.
Īpašas populācijas
Gados vecāki pacienti
Pēc 10 mg devas veseliem gados veciem pacientiem (( 65 g.v.) pēc perorālas lietošanas bija mazāks tadalafila klīrenss, radot par 25 % lielāku zāļu iedarbību (AUC), salīdzinot ar veseliem cilvēkiem vecumā no 19 – 45 gadiem. Šī vecuma ietekme nav klīniski nozīmīga un tās dēļ deva nav jāpielāgo.
Nieru darbības traucējumi 

Klīniskās farmakoloģijas pētījumos, lietojot vienreizēju tadalafila devu (5 mg – 20 mg), personām ar vieglas pakāpes (kreatinīna klīrenss 51 – 80 ml/min) vai vidēji smagas pakāpes (kreatinīna klīrenss 31 – 50 ml/min) nieru bojājumu, kā arī pacientiem ar terminālu nieru slimību, kuriem tiek veikta dialīze, tadalafila iedarbība (AUC) bija aptuveni divreiz lielāka. Pacientiem, kuriem tiek veikta hemodialīze, Cmax bija par 41 % lielāka nekā veseliem indivīdiem. Hemodialīzē tadalafils tiek izvadīts nenozīmīgā daudzumā.

Sakarā ar palielinātu tadalafila iedarbības intensitāti (AUC), ierobežotu klīnisko pieredzi un nespēju ietekmēt vielas klīrensu ar dialīzes palīdzību, pacientiem ar smagiem nieru darbības traucējumiem tadalafils nav ieteicams.

Aknu darbu traucējumi

Tadalafila iedarbība (AUC) pēc 10 mg devas lietošanas personām ar vieglu vai vidēji smagu aknu bojājumu (A vai B pakāpe pēc Child–Pugh klasifikācijas) bija līdzīga tai, kādu novēro veselām personām. Ja ordinēts tadalafils, ārstam, kurš nozīmējis zāles, rūpīgi jāvērtē attiecīgā pacienta ieguvuma un riska attiecība. Dati par tadalafila devu, kas lielākas par 10 mg, ordinēšanu pacientiem ar aknu darbības traucējumiem nav pieejami.

Pacienti ar smagu aknu cirozi (C smaguma pakāpi pēc Child-Pugh klasifikācijas) nav pētīti un tādēļ šādiem pacientiem tadalafila lietošana nav ieteicama. 

Pacienti ar cukura diabētu

Pēc 10 mg devas tadalafila ieiedarbība (AUC) pacientiem ar cukura diabētu bija par aptuveni 19 % mazāka nekā AUC veselām personām. Šī iedarbības atšķirība nav klīniski nozīmīga un tās dēļ deva nav jāpielāgo.
Rase
Farmakokinētikas pētījumos tika iekļauti dažādu etnisko grupu cilvēki un pacienti, tomēr parastās tadalafila iedarbības intensitātes atšķirības netika konstatētas. Deva nav jāpielāgo.
Dzimums

Veselām sievietēm un veseliem vīriešiem pēc vienreizējām un atkārtotām tadalafila devām klīniski nozīmīgas iedarbības intensitātes atšķirības netika novērotas. Deva nav jāpielāgo.

Pediatriskā populācija

Balstoties uz datiem par 36 pediatriskiem PAH slimniekiem vecumā no 2 līdz < 18 gadiem, ķermeņa masai nebija nekādas ietekmes uz tadalafila klīrensu; lietojot atbilstošās devas, visās pediatrisko pacientu ķermeņa masas grupās AUC vērtības līdzinājās AUC vērtībām, kādas novērotas pieaugušiem pacientiem. Tika pierādīts, ka ķermeņa masa ir faktors, kas ļauj paredzēt maksimālo ekspozīciju bērniem; pateicoties šai ķermeņa masas ietekmei, pediatriskiem pacientiem no ≥ 2 gadu vecuma un ar ķermeņa masu < 40 kg deva ir 20 mg dienā un paredzams, ka Cmax būs līdzīga Cmax pediatriskiem pacientiem ar ķermeņa masu ≥ 40 kg, kuri lieto 40 mg dienas devu. Aprēķinātais Tmax zālēm tabletešu formā ir aptuveni 4 stundas un nav atkarīgs no ķermeņa masas. Aprēķinātās tadalafila eliminācijas pusperioda vērtības atrodas diapazonā no 13,6 līdz 24,2 stundām, ja ķermeņa masa ir no 10 līdz 80 kg, un tās neuzrādīja klīniski nozīmīgas atšķirības. 
5.3.
Preklīniskie dati par drošumu
Neklīniskajos standartpētījumos iegūtie dati par farmakoloģisko drošumu, atkārtotu devu toksicitāti, genotoksicitāti, kancerogenitāti un toksisku ietekmi uz reproduktīvo funkciju, par īpašu risku cilvēkam neliecina.

Žurkām un pelēm, kas saņēma līdz 1000 mg/kg tadalafila dienā, netika novērota teratogēna, embriotoksiska vai fetotoksiska ietekme. Pētījumos par žurku prenatālo un postnatālo attīstību, traucējumus nenovēroja, lietojot 30 mg/kg devu dienā. Grūsnām žurkām šai devai aprēķinātās nesaistītās aktīvās vielas AUC bija aptuveni 18 reizes lielāks nekā AUC cilvēkam pēc 20 mg lietošanas.

Žurku tēviņiem un mātītēm netika novēroti auglības traucējumi. Suņiem, kas saņēma tadalafilu katru dienu 6–12 mēnešus pa 25 mg/kg dienā (kas izraisīja vismaz 3 reizes lielāku zāļu iedarbību (AUC) [3,7‑18,6 robežās] nekā pēc 20 mg reizes devas lietošanas cilvēkam) un lielākas devas, radās sēklinieku kanāliņu epitēlija regresija, kas dažiem suņiem izraisīja spermatoģenēzes mazināšanos. Skatīt arī 5.1. apakšpunktu.
6.
FARMACEITISKĀ INFORMĀCIJA

6.1.
Palīgvielu saraksts
Ksantāna sveķi 

Mikrokristāliskā celuloze 

Karmelozes nātrija sāls

Citronskābe 

Nātrija citrāts 
Nātrija benzoāts (E211)

Koloidāls bezūdens silīcija dioksīds

Sorbīts (E420), šķīdums (kristālus veidojošs)

Polisorbāts 80 

Sukraloze 

Simetikona emulsija, 30 % (satur simetikonu, metilcelulozi, sorbīnskābi, attīrītu ūdeni)

Mākslīgs ķiršu aromatizētājs (satur propilēnglikolu (E1520))
Attīrīts ūdens
6.2.
Nesaderība
Nav piemērojama.

6.3.
Uzglabāšanas laiks
2 gadi.

Pēc pudeles pirmreizējās atvēršanas: 110 dienas
6.4.
Īpaši uzglabāšanas nosacījumi
Pudeli uzglabāt stāvus. Šīm zālēm nav nepieciešami īpaši uzglabāšanas apstākļi. Norādījumus par uzglabāšanu pēc šo zāļu iepakojuma pirmreizējās atvēršanas skatīt 6.3. apakšpunktā.

6.5.
Iepakojuma veids un saturs
Kastītē ievietota pudele no polietilēna tereftalāta (PET) ar nolobāmu blīvi un bērniem neatveramu polipropilēna (PP) aizvākojumu; pudelē ir 220 ml suspensijas iekšķīgai lietošanai. 

Katrā kastītē ir viena pudele un divas graduētas 10 ml šļirces no zema blīvuma polietilēna (LDPE) ar 1 ml iedaļām, kā arī pudelē iespiežams adapters no ZBPE.

6.6.
Īpaši norādījumi atkritumu likvidēšanai

Sagatavošana lietošanai. Pirms zāļu pirmās lietošanas reizes kastītē ievietotais pudelē iespiežamais adapters (PIA) ir stingri jāiespiež pudeles kakliņā, un tam ir jāpaliek iespiestam pudeles kakliņā visu šo zāļu lietošanas laiku.  Pirms katras lietošanas reizes pudeli ir labi jāsakrata vismaz 10 sekundes.  Ja pudele nav aiztikta vairāk nekā 15 minūtes, tā ir atkārtoti jāsakrata. Dozēšanas šļirce ir jāievieto PIA un no otrādi apvērstas pudeles ir jāatvelk deva; mililitru iedalījuma atzīmei ir jāatrodas pret atloka apakšējo malu.  Pēc katras lietošanas reizes pudelei ir jāuzskrūvē vāciņš.  Izskalojiet šļirci, iepildot krūzē ūdeni, ievelkot ūdeni šļircē un to izspiežot no šļirces.  
Visa tadalafila deva tika atgūta, lietojot nazogastrālās (NG) zondes, kas bija pagatavotas no silikona un poliuretāna, bija 60 cm garas un ar zondes izmēru 8 Fr. Lai organismā nonāktu atbilstoša deva, pēc iekšķīgi lietojamās suspensijas ievadīšanas NG zonde ir jāizskalo ar vismaz 3 ml ūdens vai 9 mg/ml (9  %) nātrija hlorīda šķīduma infūzijām.
Neizlietotās zāles vai izlietotie materiāli jāiznīcina atbilstoši vietējām prasībām.

7.
REĢISTRĀCIJAS APLIECĪBAS ĪPAŠNIEKS
Eli Lilly Nederland B.V.

Orteliuslaan 1000, 3528 BD Utrecht

Nīderlande 

8.
REĢISTRĀCIJAS APLIECĪBAS NUMURS(-I)
EU/1/08/476/007
9.
PIRMĀS REĢISTRĀCIJAS/PĀRREĢISTRĀCIJAS DATUMS
Reģistrācijas datums: 2008. gada 1. oktobris
Pēdējās pārreģistrācijas datums: 2013. gada 22. maijs
10.
TEKSTA PĀRSKATĪŠANAS DATUMS

Sīkāka informācija par šīm zālēm ir pieejama Eiropas Zāļu aģentūras tīmekļa vietnē https://www.ema.europa.eu.
II PIELIKUMS

A.
RAŽOTĀJS(-I), KAS ATBILD PAR SĒRIJAS IZLAIDI

B.
IZSNIEGŠANAS KĀRTĪBAS UN LIETOŠANAS NOSACĪJUMI VAI IEROBEŽOJUMI

C.
CITI REĢISTRĀCIJAS NOSACĪJUMI UN PRASĪBAS

D.
NOSACĪJUMI VAI IEROBEŽOJUMI ATTIECĪBĀ UZ DROŠU UN EFEKTĪVU ZĀĻU LIETOŠANU 

A.
RAŽOTĀJS(-I), KAS ATBILD PAR SĒRIJAS IZLAIDI

Ražotāja(-u), kas atbild par sērijas izlaidi, nosaukums un adrese
Apvalkotās tabletes un suspensija iekšķīgai lietošanai

Lilly S.A., 
Avda. De la Industria 30, 
28108 Alcobendas, Madrid, 
Spānija

Suspensija iekšķīgai lietošanai

Delpharm Huningue SAS,
26 rue de la Chapelle,
Huningue, 68330
Francija
Drukātajā zāļu lietošanas instrukcijā jānorāda ražotāja, kas atbild par attiecīgās sērijas izlaidi, nosaukums un adrese.
B.
IZSNIEGŠANAS KĀRTĪBAS UN LIETOŠANAS NOSACĪJUMI VAI IEROBEŽOJUMI 
Zāles ar parakstīšanas ierobežojumiem (skatīt I pielikumu: zāļu apraksts, 4.2. apakšpunkts).
C.
CITI REĢISTRĀCIJAS NOSACĪJUMI UN PRASĪBAS 

· Periodiski atjaunojamais drošuma ziņojums (PSUR)
Šo zāļu periodiski atjaunojamo drošuma ziņojumu iesniegšanas prasības ir norādītas Eiropas Savienības atsauces datumu un periodisko ziņojumu iesniegšanas biežuma sarakstā (EURD sarakstā), kas sagatavots saskaņā ar Direktīvas 2001/83/EK 107.c panta 7. punktu, un visos turpmākajos saraksta atjauninājumos, kas publicēti Eiropas Zāļu aģentūras tīmekļa vietnē.
D.
NOSACĪJUMI VAI IEROBEŽOJUMI ATTIECĪBĀ UZ DROŠU UN EFEKTĪVU ZĀĻU LIETOŠANU  

· Riska pārvaldības plāns (RPP)

Reģistrācijas apliecības īpašniekam jāveic nepieciešamās farmakovigilances darbības un pasākumi, kas sīkāk aprakstīti reģistrācijas pieteikuma 1.8.2. modulī iekļautajā apstiprinātajā RPP un visos turpmākajos atjauninātajos apstiprinātajos RPP.

Atjaunināts RPP jāiesniedz: 

· pēc Eiropas Zāļu aģentūras pieprasījuma;
· ja ieviesti grozījumi riska pārvaldības sistēmā, jo īpaši gadījumos, kad saņemta jauna informācija, kas var būtiski ietekmēt ieguvumu/riska profilu, vai nozīmīgu (farmakovigilances vai riska mazināšanas) rezultātu sasniegšanas gadījumā.
III PIELIKUMS 

MARĶĒJUMA TEKSTS UN LIETOŠANAS INSTRUKCIJA

A. MARĶĒJUMA TEKSTS

	INFORMĀCIJA, KAS JĀNORĀDA UZ ĀRĒJĀ IEPAKOJUMA – APVALKOTĀS TABLETES
ĀRĒJĀ KASTĪTE


	1.
ZĀĻU NOSAUKUMS


ADCIRCA 20 mg apvalkotās tabletes

tadalafil

	2.
AKTĪVĀS(-O) VIELAS(-U) NOSAUKUMS(-I) UN DAUDZUMS(-I)


Katrā apvalkotajā tabletē ir 20 mg tadalafila.
	3.
PALĪGVIELU SARAKSTS


laktoze

Sīkāku informāciju skatīt lietošanas instrukcijā.

	4.
ZĀĻU FORMA UN AKTĪVĀS VIELAS DAUDZUMS


apvalkotā tablete
28 apvalkotās tabletes

56 apvalkotās tabletes
	5.
LIETOŠANAS UN IEVADĪŠANAS VEIDS(-I)


Pirms lietošanas izlasiet lietošanas instrukciju.

Iekšķīgai lietošanai. 

	6.
ĪPAŠI BRĪDINĀJUMI PAR ZĀĻU UZGLABĀŠANU BĒRNIEM NEREDZAMĀ UN NEPIEEJAMĀ VIETĀ


Uzglabāt bērniem neredzamā un nepieejamā vietā.

	7.
CITI ĪPAŠI BRĪDINĀJUMI, JA NEPIECIEŠAMS


	8.
DERĪGUMA TERMIŅŠ


EXP
	9.
ĪPAŠI UZGLABĀŠANAS NOSACĪJUMI


Uzglabāt oriģinālā iepakojumā, lai pasargātu no mitruma. Uzglabāt temperatūrā līdz 30°C.
	10.
ĪPAŠI PIESARDZĪBAS PASĀKUMI, IZNĪCINOT NEIZLIETOTĀS ZĀLES VAI IZMANTOTOS MATERIĀLUS, KAS BIJUŠI SASKARĒ AR ŠĪM ZĀLĒM, JA PIEMĒROJAMS


	11.
REĢISTRĀCIJAS APLIECĪBAS ĪPAŠNIEKA NOSAUKUMS UN ADRESE 


Eli Lilly Nederland B.V.
Orteliuslaan 1000, 3528 BD Utrecht, 
Nīderlande 

	12.
REĢISTRĀCIJAS APLIECĪBAS NUMURS(-I)


EU/1/08/476/005-006
	13.
SĒRIJAS NUMURS


Lot
	14.
IZSNIEGŠANAS KĀRTĪBA


Recepšu zāles.

	15.
NORĀDĪJUMI PAR LIETOŠANU


16.
INFORMĀCIJA BRAILA RAKSTĀ

ADCIRCA 20 mg

17.
UNIKĀLS IDENTIFIKATORS – 2D SVĪTRKODS
2D svītrkods, kurā iekļauts unikāls identifikators.
18.
UNIKĀLS IDENTIFIKATORS – DATI, KURUS VAR NOLASĪT PERSONA
PC
SN
NN
	MINIMĀLĀ INFORMĀCIJA, KAS JĀNORĀDA UZ BLISTERA VAI PLĀKSNĪTES
BLISTERIS


	1.
ZĀĻU NOSAUKUMS


ADCIRCA 20 mg tabletes
tadalafil

	2.
REĢISTRĀCIJAS APLIECĪBAS ĪPAŠNIEKA NOSAUKUMS


Lilly 

	3.
DERĪGUMA TERMIŅŠ 


EXP
	4.
SĒRIJAS NUMURS


Lot
5.
CITA
P.
O.

T.

C.

Pk.

S.

Sv.
	INFORMĀCIJA, KAS JĀNORĀDA UZ ĀRĒJĀ IEPAKOJUMA – SUSPENSIJA IEKŠĶĪGAI LIETOŠANAI
ĀRĒJĀ KASTĪTE


	1.
ZĀĻU NOSAUKUMS


ADCIRCA 2 mg/ml suspensija iekšķīgai lietošanai
tadalafil

	2.
AKTĪVĀS(-O) VIELAS(-U) NOSAUKUMS(-I) UN DAUDZUMS(-I)


Katrs iekšķīgi lietojamās suspensijas mililitrs satur 2 mg tadalafila.

	3.
PALĪGVIELU SARAKSTS


nātrija benzoāts (E211); sorbīts (E420), šķīdums (kristālus veidojošs); propilēnglikols (E1520). Sīkāku informāciju skatīt lietošanas instrukcijā.
	4.
ZĀĻU FORMA UN AKTĪVĀS VIELAS DAUDZUMS


suspensija iekšķīgai lietošanai.
220 ml

Katrā kastītē ir 1 pudele, 2 šļirces un 1 pudelē iespiežams adapters.

	5.
LIETOŠANAS UN IEVADĪŠANAS VEIDS(-I)


Pirms katras lietošanas reizes, vismaz 10 sekundes labi sakratiet zāļu pudeli, lai pilnīgi samaisītu suspensiju. 

Ja pudele nav aiztikta ilgāk par 15 minūtēm, sakratiet to atkārtoti. 
Vienu reizi dienā.

Pirms lietošanas izlasiet lietošanas instrukciju.

Iekšķīgai lietošanai. 

	6.
ĪPAŠI BRĪDINĀJUMI PAR ZĀĻU UZGLABĀŠANU BĒRNIEM NEREDZAMĀ UN NEPIEEJAMĀ VIETĀ


Uzglabāt bērniem neredzamā un nepieejamā vietā.

	7.
CITI ĪPAŠI BRĪDINĀJUMI, JA NEPIECIEŠAMS


	8.
DERĪGUMA TERMIŅŠ


EXP
Pēc pirmās atvēršanas reizes: jāizlieto 110 dienu laikā. Atvēršanas datums:______
	9.
ĪPAŠI UZGLABĀŠANAS NOSACĪJUMI


Uzglabāt pudeli stāvus. 
	10.
ĪPAŠI PIESARDZĪBAS PASĀKUMI, IZNĪCINOT NEIZLIETOTĀS ZĀLES VAI IZMANTOTOS MATERIĀLUS, KAS BIJUŠI SASKARĒ AR ŠĪM ZĀLĒM, JA PIEMĒROJAMS


	11.
REĢISTRĀCIJAS APLIECĪBAS ĪPAŠNIEKA NOSAUKUMS UN ADRESE 


Eli Lilly Nederland B.V.

Orteliuslaan 1000, 3528 BD Utrecht, 
Nīderlande 

	12.
REĢISTRĀCIJAS APLIECĪBAS NUMURS(-I)


EU/1/08/476/007
	13.
SĒRIJAS NUMURS


Lot
	14.
IZSNIEGŠANAS KĀRTĪBA


	15.
NORĀDĪJUMI PAR LIETOŠANU


16.
INFORMĀCIJA BRAILA RAKSTĀ

ADCIRCA 2 mg/ml
17.
UNIKĀLS IDENTIFIKATORS – 2D SVĪTRKODS
2D svītrkods, kurā iekļauts unikāls identifikators.
18.
UNIKĀLS IDENTIFIKATORS – DATI, KURUS VAR NOLASĪT PERSONA
PC
SN
NN
	MINIMĀLĀ INFORMĀCIJA, KAS JĀNORĀDA UZ TIEŠĀ IEPAKOJUMA ‑ SUSPENSIJA IEKŠĶĪGAI LIETOŠANAI

PUDELES ETIĶETE


	1.
ZĀĻU NOSAUKUMS


ADCIRCA 2 mg/ml suspensija iekšķīgai lietošanai
tadalafil

	2.
AKTĪVĀS(-O) VIELAS(-U) NOSAUKUMS(-I) UN DAUDZUMS(-I)


Katrs iekšķīgi lietojamās suspensijas mililitrs satur 2 mg tadalafila.

	3.
PALĪGVIELU SARAKSTS


nātrija benzoāts (E211); sorbīts (E420), šķīdums (kristālus veidojošs); propilēnglikols (E1520). Sīkāku informāciju skatīt lietošanas instrukcijā.

	4.
ZĀĻU FORMA UN AKTĪVĀS VIELAS DAUDZUMS


Suspensija iekšķīgai lietošanai.
220 ml
	5.
LIETOŠANAS UN IEVADĪŠANAS VEIDS(-I)


Pirms lietošanas vismaz 10 sekundes labi sakratiet zāļu pudeli. 
Vienu reizi dienā.

Pirms lietošanas izlasiet lietošanas instrukciju.

Iekšķīgai lietošanai. 

	6.
ĪPAŠI BRĪDINĀJUMI PAR ZĀĻU UZGLABĀŠANU BĒRNIEM NEREDZAMĀ UN NEPIEEJAMĀ VIETĀ


Uzglabāt bērniem neredzamā un nepieejamā vietā.

	7.
CITI ĪPAŠI BRĪDINĀJUMI, JA NEPIECIEŠAMS


	8.
DERĪGUMA TERMIŅŠ


EXP
Pēc pirmās atvēršanas reizes: jāizlieto 110 dienu laikā. 
	9.
ĪPAŠI UZGLABĀŠANAS NOSACĪJUMI


Uzglabāt pudeli stāvus. 
	10.
ĪPAŠI PIESARDZĪBAS PASĀKUMI, IZNĪCINOT NEIZLIETOTĀS ZĀLES VAI IZMANTOTOS MATERIĀLUS, KAS BIJUŠI SASKARĒ AR ŠĪM ZĀLĒM, JA PIEMĒROJAMS


	11.
REĢISTRĀCIJAS APLIECĪBAS ĪPAŠNIEKA NOSAUKUMS UN ADRESE 


Eli Lilly Nederland B.V.

Orteliuslaan 1000, 3528 BD Utrecht, 
Nīderlande 

	12.
REĢISTRĀCIJAS APLIECĪBAS NUMURS(-I)


EU/1/08/476/007
	13.
SĒRIJAS NUMURS


Lot
	14.
IZSNIEGŠANAS KĀRTĪBA


	15.
NORĀDĪJUMI PAR LIETOŠANU


16.
INFORMĀCIJA BRAILA RAKSTĀ

17.
UNIKĀLS IDENTIFIKATORS – 2D SVĪTRKODS
18.
UNIKĀLS IDENTIFIKATORS – DATI, KURUS VAR NOLASĪT PERSONA
B. LIETOŠANAS INSTRUKCIJA

Lietošanas instrukcija: informācija lietotājam
ADCIRCA 20 mg apvalkotās tabletes

tadalafil
Pirms zāļu lietošanas uzmanīgi izlasiet visu instrukciju, jo tā satur Jums svarīgu informāciju.
-
Saglabājiet šo instrukciju! Iespējams, ka vēlāk to vajadzēs pārlasīt.

-
Ja jums rodas jebkādi jautājumi, vaicājiet ārstam vai farmaceitam.

-
Šīs zāles ir parakstītas tikai Jums. Nedodiet tās citiem. Tās var nodarīt ļaunumu pat tad, ja šiem cilvēkiem ir līdzīgas slimības pazīmes.

-
Ja Jums ir jebkādas blakusparādības, konsultējieties ar ārstu vai farmaceitu. Tas attiecas arī uz iespējamām blakusparādībām, kas šajā instrukcijā nav minētas. Skatīt 4. punktu.
Šajā instrukcijā varat uzzināt 

1.
Kas ir ADCIRCA un kādam nolūkam tās lieto

2.
Kas jāzina pirms ADCIRCA lietošanas

3.
Kā lietot ADCIRCA
4.
Iespējamās blakusparādības

5
Kā uzglabāt ADCIRCA
6.
Iepakojuma saturs un cita informācija

1.
Kas ir ADCIRCA un kādam nolūkam tās lieto
ADCIRCA satur aktīvo vielu tadalafilu.
ADCIRCA ir zāles plaušu artēriju hipertensijas ārstēšanai pieaugušajiem un bērniem no 2 gadu vecuma.

Tās pieder zāļu grupai, ko sauc par 5. tipa fosfodiesterāzes jeb FDE-5 inhibitoriem, kuru iedarbība palīdz atslābināties asinsvadiem ap Jūsu plaušām, uzlabojot asins ieplūšanu plaušās. Rezultātā uzlabojas Jūsu spējas veikt fiziskas aktivitātes.
2.
Kas jāzina pirms ADCIRCA lietošanas
Nelietojiet ADCIRCA:
-
ja Jums ir alerģija pret tadalafilu vai kādu citu (6. sadaļā minēto) šo zāļu sastāvdaļu;
-
ja lietojat jebkura veida nitrātus, piemēram, amilnitrītu, ko lieto pret sāpēm krūtīs. Ir konstatēts, ka ADCIRCA pastiprina šo zāļu iedarbību. Ja lietojat kādus nitrātus vai jums nav īstas skaidrības, aprunājieties par to ar ārstu;

· ja Jums kādreiz ir bijis redzes zudums - tas ir stāvoklis, kuru sauc arī par „acs trieku” (ne-arterītisku priekšējās daļas redzes nerva iekaisumu);
-
ja Jums pēdējo trīs mēnešu laikā ir bijusi sirdslēkme;
-
ja Jums ir zems asinsspiediens;
· Jūs lietojat riociguātu. Šīs zāles lieto pulmonālās arteriālās hipertensijas (t.i., augsta asinsspiediena plaušās) un hroniskas tromboemboliskas pulmonālās hipertensijas (t.i., asins trombu radīta augsta asinsspiediena plaušās) ārstēšanai. Ir pierādīts, ka FDE-5 inhibitori, tajā skaitā ADCIRCA, palielina šo zāļu hipotensīvo iedarbību. Ja Jūs lietojat riociguātu vai neesat pārliecināts, kā to lietot, jautājiet to savam ārstam.

Brīdinājumi un piesardzība lietošanā
Pirms ADCIRCA lietošanas konsultējieties ar ārstu.
Pirms šo tablešu lietošanas pastāstiet savam ārstam, ja Jums ir:

-
jebkāda sirds slimība (izņemot Jūsu plaušu artēriju hipertensiju);
· paaugstināts vai pazemināts asinsspiediens;
· jebkāda iedzimta acu slimība;
· eritrocītu patoloģija (sirpjveida šūnu anēmija);
· kaulu smadzeņu vēzis (multiplā mieloma);
· asins šūnu vēzis (leikoze);
· jebkāda veida dzimumlocekļa deformācija vai nevēlama/nepārejoša erekcija, kas ilgāka par 4 stundām;
· nopietna aknu slimība;
· nopietna nieru slimība.

Ja Jums laikā, kad lietojat ADCIRCA, pēkšņi pasliktinās vai pazūd redze, ir redzes traucējumi vai redze kļūst blāva, pārtrauciet lietot ADCIRCA un nekavējoties sazinieties ar savu ārstu.
Dažiem pacientiem, kuri lietojuši tadalafilu, tika novērota pēkšņa dzirdes pasliktināšanās vai zudums. Lai gan nav zināms, vai šis gadījums ir tieši saistāms ar tadalafilu, ja Jums pēkšņi pasliktinās vai zūd dzirde, nekavējoties konsultējieties ar ārstu.

Bērni un pusaudži

ADCIRCA nav ieteicams pulmonālas arteriālās hipertensijas ārstēšanai bērniem līdz 2 gadu vecumam, jo šai vecuma grupā tas nav pētīts.  
Citas zāles un ADCIRCA
Pastāstiet ārstam par visām zālēm, kuras lietojat, pēdējā laikā esat lietojis vai varētu lietot. 

NELIETOJIET šīs tabletes, ja Jūs jau lietojat nitrātus.

ADCIRCA var ietekmēt dažas zāles vai arī tās var ietekmēt ADCIRCA iedarbību. Pastāstiet savam ārstam vai farmaceitam, ja jau lietojat:

-
bosentānu (vēl vienas zāles plaušu artēriju hipertensijas ārstēšanai);
-
nitrātus (pret sāpēm krūšu kurvī);
-
alfa blokatorus, ko lieto paaugstināta asinsspiediena vai prostatas slimību ārstēšanai;
· riociguātu;
-
rifampicīnu (bakteriālo infekciju ārstēšanai);
-
ketokonazola tabletes (sēnīšu infekciju ārstēšanai);
-
ritonavīru (HIV ārstēšanai);
-
tabletes erektilās disfunkcijas ārstēšanai (FDE-5 inhibitorus).
ADCIRCA kopā ar alkoholu
Alkoholisko dzērienu lietošana var uz laiku pazemināt Jūsu asinsspiedienu. Ja esat lietojis vai plānojat lietot ADCIRCA, izvairieties no pārmērīgas alkoholisko dzērienu lietošanas (vairāk nekā 5 alkohola vienības), jo tas var paaugstināt reiboņa risku pieceļoties. 

Grūtniecība, barošana ar krūti un fertilitāte
Ja Jums ir iestājusies grūtniecība, Jūs barojat bērnu ar krūti vai domājat, ka Jums varētu būt iestājusies grūtniecība, vai plānojat grūtniecību, pirms šo zāļu lietošanas konsultējieties ar ārstu. Ja vien tas nav absolūti nepieciešams un ja to neesat apspriedusi ar savu ārstu, grūtniecības laikā ADCIRCA nelietojiet.

Tā kā nav zināms, vai šīs zāles izdalās mātes pienā, šo tablešu lietošanas laikā nebarojiet bērnu ar krūti. Grūtniecības vai barošanas ar krūti periodā pirms jebkuru zāļu lietošanas konsultējieties ar savu ārstu vai farmaceitu.
Zāles saņēmušo suņu sēkliniekos samazinājās spermatozoīdu veidošanās.  Dažiem vīriešiem ir novērota spermatozoīdu skaita samazināšanās. Maz ticams, ka šī ietekme varētu izraisīt neauglību.
Transportlīdzekļu vadīšana un mehānismu apkalpošana

Ir aprakstīts reibonis. Pirms sēšanās pie stūres vai mehānismu darbināšanas noskaidrojiet, kāda ir Jūsu reakcija uz šīm zālēm.

ADCIRCA satur laktozi
Ja ārsts Jums ir teicis, ka Jums ir dažu cukura veidu nepanesamība, pirms šo zāļu lietošanas konsultējieties ar ārstu.
ADCIRCA satur nātriju

Zāles satur mazāk par 1 mmol nātrija (23 mg) katrā tabletē – būtībā tās ir “nātriju nesaturošas”.
3.
Kā lietot ADCIRCA
Vienmēr lietojiet šīs zāles saskaņā ar ārsta norādījumiem. Neskaidrību gadījumā vaicājiet ārstam vai farmaceitam. 

ADCIRCA ir pieejams 20 mg tabletēs. Norijiet tableti(-es) veselu(-as), uzdzerot ūdeni. Tableti(-es) var lietot kopā ar ēdienu vai tukšā dūšā.

Pulmonāla arteriālā hipertensija pieaugušajiem
Parastā deva ir divas 20 mg tabletes, kas jāieņem vienu reizi dienā. Abas tabletes viena pēc otras jāieņem vienlaicīgi. Ja Jums ir viegla vai vidēji smaga aknu vai nieru slimība, Jūsu ārsts var ieteikt lietot tikai vienu 20 mg tableti dienā.

Pulmonāla arteriālā hipertensija bērniem (no 2 gadu vecuma) ar ķermeņa masu vismaz 40 kg
Ieteicamā deva ir divas 20 mg tabletes, ko lieto vienu reizi dienā. Abas tabletes jālieto vienā laikā, vienu pēc otras. Ja Jums ir viegli vai vidēji smagi aknu vai nieru darbības traucējumi, ārsts var ieteikt lietot tikai vienu 20 mg tableti dienā. 
Pulmonāla arteriālā hipertensija bērniem (no 2 gadu vecuma) ar ķermeņa masu, kas nepārsniedz 40 kg
Ieteicamā deva ir viena 20 mg tablete, ko lieto vienu reizi dienā. Ja Jums ir viegli vai vidēji smagi aknu vai nieru darbības traucējumi, ārsts var ieteikt lietot 10 mg devu vienu reizi dienā.
Bērniem labāk piemērotas var būt citas šo  zāļu formas; vaicājiet ārstam vai farmaceitam. 
Ja esat lietojis ADCIRCA vairāk, nekā noteikts

Ja Jūs vai kāds cits ieņēmis vairāk tablešu nekā noteikts, nekavējoties pastāstiet par to savam ārstam vai dodieties uz tuvāko slimnīcu, paņemot līdzi šīs zāles vai to iepakojumu. Jums ir iespējama jebkura no 4. sadaļā aprakstītajām nevēlamajām blakusparādībām.
Ja esat aizmirsis lietot ADCIRCA

Ieņemiet devu, tiklīdz par to atceraties, ja tas noticis astoņu stundu laikā pēc tam, kad Jums bija jālieto zāļu deva. NELIETOJIET dubultu devu, lai aizvietotu aizmirsto devu.

Ja pārtraucat lietot ADCIRCA

Ja vien ārsts nav ieteicis citādi, tablešu lietošanu nepārtrauciet.

Ja Jums ir kādi jautājumi par šo zāļu lietošanu, jautājiet ārstam vai farmaceitam.
4.
Iespējamās blakusparādības
Tāpat kā visas zāles, šīs zāles var izraisīt blakusparādības, kaut arī ne visiem tās izpaužas. Blakusparādības parasti ir vājas vai mērenas.

Ja Jums rodas kāda no šīm nevēlamajām blakusparādībām, nekavējoties pārtrauciet zāļu lietošanu un meklējiet medicīnisko palīdzību:

· alerģiskas reakcijas, to vidū arī ādas izsitumi (bieža blakusparādība);
· sāpes krūtīs (bieža blakusparādība). Šādā gadījumā nevis lietojiet nitrātus, bet nekavējoties meklējiet medicīnisku palīdzību;
· priapisms, ilgstoša un, iespējams, sāpīga erekcija pēc ADCIRCA lietošanas (biežums - retāk). Ja Jums ir šāda nepārtraukta erekcija ilgāk par četrām stundām, Jums nekavējoties jāsazinās ar ārstu;
· pēkšņs redzes zudums (aprakstīts reti), traucēta, blāvāka vai neskaidra centrālā redze vai pēkšņa redzes pasliktināšanās (biežums nav zināms).
ADCIRCA lietotājiem ļoti bieži aprakstītas šādas nevēlamās blakusparādības (var rasties vairāk nekā vienam no 10 cilvēkiem): galvassāpes, pietvīkums, deguna un tā blakusdobumu aizlikums (aizlikts deguns), slikta dūša un gremošanas traucējumi (to vidū arī sāpes vai diskomforta sajūta vēderā), muskuļu, muguras un ekstremitāšu sāpes (to vidū arī diskomforta sajūta ekstremitātēs).
Aprakstītas citas nevēlamas blakusparādības:

Bieži (var rasties līdz vienam no 10 cilvēkiem)

· Neskaidra redze, zems asinsspiediens, deguna asiņošana, vemšana, pastiprināta vai patoloģiska dzemdes asiņošana, sejas tūska, skābes atvilnis, migrēna, neregulāra sirdsdarbība un ģībonis.
Retāk (var rasties līdz vienam no 100 cilvēkiem)

· krampji, pārejošs atmiņas zudums, nātrene, pārmērīga svīšana, dzimumlocekļa asiņošana, asinis sēklas šķidrumā un/vai urīnā paaugstināts asinsspiediens, ātra sirdsdarbība, pēkšņa kardiāla nāve un džinkstēšana ausīs.
FDE-5 inhibitorus lieto arī erektilās disfunkcijas ārstēšanai vīriešiem. Dažas retos gadījumos novērotas nevēlamas blakusparādības ir:

· daļēja īslaicīga vai paliekoša vienas vai abu acu redzes pasliktināšanās vai zudums un  smaga alerģiska reakcija, kas izraisa sejas un rīkles pietūkumu. Aprakstīta arī pēkšņa dzirdes pasliktināšanās vai tās zudums.

Dažas blakusparādības aprakstītas vīriešiem, kuri tadalafilu lietojuši erektilās disfunkcijas ārstēšanai. Šīs parādības plaušu artēriju hipertensijas ārstēšanas pētījumu laikā nav novērotas, tādēļ to biežums nav zināms:

· plakstiņu tūska, acu sāpes, acu apsarkums, sirdslēkme un insults.

Ir ziņots arī par retām, klīniskajos pētījumos nenovērotām tadalafila lietošanas blakusparādībām vīriešiem. Tās ir:

· traucēta, blāvāka neskaidra centrālā redze vai pēkšņa redzes pasliktināšanās (biežums nav zināms).
Lielākajai daļai šo vīriešu (bet ne visiem), kuriem aprakstīta paātrināta sirdsdarbība, neregulāra sirdsdarbība, sirdslēkme, insults un pēkšņa kardiāla nāve, pirms tadalafila lietošanas ir bijuši diagnosticēti sirdsdarbības traucējumi. Vai šie gadījumi ir tieši saistīti ar tadalafila lietošanu, nav iespējams noteikt.

Ziņošana par blakusparādībām

Ja Jums rodas jebkādas blakusparādības, konsultējieties ar ārstu, farmaceitu. Tas attiecas arī uz iespējamajām blakusparādībām, kas nav minētas šajā instrukcijā. Jūs varat ziņot par blakusparādībām arī tieši, izmantojot V pielikumā minēto nacionālās ziņošanas sistēmas kontaktinformāciju. Ziņojot par blakusparādībām, Jūs varat palīdzēt nodrošināt daudz plašāku informāciju par šo zāļu drošumu.

5.
Kā uzglabāt ADCIRCA
Uzglabāt šīs zāles bērniem neredzamā un nepieejamā vietā.

Nelietot šīs zāles pēc derīguma termiņa beigām, kas norādīts uz kastītes un blistera pēc  “EXP”. Derīguma termiņš attiecas uz norādītā mēneša pēdējo dienu.
Uzglabāt oriģinālā iepakojumā, lai pasargātu no mitruma. Uzglabāt temperatūrā līdz 30 ºC.

Neizmetiet zāles kanalizācijā vai sadzīves atkritumos. Vaicājiet farmaceitam, kā izmest zāles, kuras vairs nelietojat. Šie pasākumi palīdzēs aizsargāt apkārtējo vidi.

6.
Iepakojuma saturs un cita informācija
Ko ADCIRCA satur

Aktīvā viela tadalafils. Katrā tabletē ir 20 mg tadalafila.

Citas sastāvdaļas ir:
Tabletes kodols: laktozes monohidrāts, kroskarmelozes nātrija sāls, hidroksipropilceluloze, mikrokristāliskā celuloze, nātrija laurilsulfāts, magnija stearāts, skatīt 2. punktu “ADCIRCA satur laktozi” un “ADCIRCA satur nātriju”.
Apvalks: laktozes monohidrāts, hipromeloze, triacetīns, titāna dioksīds (E171), dzeltenais dzelzs oksīds (E172), sarkanais dzelzs oksīds (E172), talks.

ADCIRCA ārējais izskats un iepakojums

ADCIRCA 20 mg tiek ražots kā oranžas apvalkotas tabletes (tabletes). Tām ir mandeļu forma, un vienā pusē tām ir uzraksts “4467”. 
Tabletes pieejamas blisteriepakojumos pa 28 vai 56 tabletēm. 
Visi iepakojuma lielumi tirgū var nebūt pieejami.

Reģistrācijas apliecības īpašnieks un ražotājs

Reģistrācijas apliecības īpašnieks: Eli Lilly Nederland B.V., Orteliuslaan 1000, 3528 BD Utrecht, Nīderlande 
Ražotājs: Lilly S.A., Avda. de la Industria 30, 28108 Alcobendas, Madrid, Spānija
Lai iegūtu papildus informāciju par šīm zālēm, lūdzam sazināties ar reģistrācijas apliecības īpašnieka vietējo pārstāvniecību:
	Belgique/België/Belgien

Eli Lilly Benelux S.A./N.V.

Tél/Tel: + 32-(0)2 548 84 84

	Lietuva

Eli Lilly Lietuva
Tel. +370 (5) 2649600

	България

ТП "Ели Лили Недерланд" Б.В. - България

тел.  + 359 2 491 41 40

	Luxembourg/Luxemburg

Eli Lilly Benelux S.A./N.V.

Tél/Tel: + 32-(0)2 548 84 84 

	Česká republika
ELI LILLY ČR, s.r.o.

Tel: + 420 234 664 111

	Magyarország

Lilly Hungária Kft.

Tel: + 36 1 328 5100

	Danmark

Eli Lilly Danmark A/S

Tlf.: +45 45 26 60 00

	Malta

Charles de Giorgio Ltd.

Tel: + 356 25600 500

	Deutschland

Lilly Deutschland GmbH

Tel. + 49-(0) 6172 273 2222

	Nederland

Eli Lilly Nederland B.V.

Tel: + 31-(0) 30 60 25 800

	Eesti

Eli Lilly Nederland B.V.
Tel: +372 6 817 280

	Norge

Eli Lilly Norge A.S.

Tlf: + 47 22 88 18 00

	Ελλάδα
ΦΑΡΜΑΣΕΡΒ-ΛΙΛΛΥ Α.Ε.Β.Ε.
Τηλ: +30 210 629 4600

	Österreich

Eli Lilly Ges.m.b.H. 

Tel: + 43-(0) 1 711 780

	España

Lilly S.A. 

Tel: + 34-91 663 50 00

	Polska

Eli Lilly Polska Sp. z o.o.

Tel: +48 22 440 33 00

	France

Lilly France

Tél: +33-(0) 1 55 49 34 34

	Portugal

Lilly Portugal Produtos Farmacêuticos, Lda

Tel: + 351-21-4126600

	Hrvatska

Eli Lilly Hrvatska d.o.o.

Tel: +385 1 2350 999

	România

Eli Lilly România S.R.L.

Tel: + 40 21 4023000

	Ireland

Eli Lilly and Company (Ireland) Limited

Tel: + 353-(0) 1 661 4377

	Slovenija

Eli Lilly farmacevtska družba, d.o.o.
Tel: +386 (0)1 580 00 10

	Ísland

Icepharma hf.

Sími: + 354 540 8000

	Slovenská republika

Eli Lilly Slovakia s.r.o.

Tel: + 421 220 663 111

	Italia

Eli Lilly Italia S.p.A.

Tel: + 39- 055 42571

	Suomi/Finland

Oy Eli Lilly Finland Ab

Puh/Tel: + 358-(0) 9 85 45 250

	Κύπρος

Phadisco Ltd 

Τηλ: +357 22 715000

	Sverige

Eli Lilly Sweden AB

Tel: + 46-(0) 8 7378800

	Latvija

Eli Lilly (Suisse) S.A Pārstāvniecība Latvijā
Tel: +371 67364000
	




Šī lietošanas instrukcija pēdējo reizi pārskatīta 
Sīkāka informācija par šīm zālēm ir pieejama Eiropas Zāļu aģentūras tīmekļa vietnē https://www.ema.europa.eu
Lietošanas instrukcija: informācija lietotājam
ADCIRCA 2 mg/ml suspensija iekšķīgai lietošanai
tadalafil
Pirms zāļu lietošanas uzmanīgi izlasiet visu instrukciju, jo tā satur Jums svarīgu informāciju.
-
Saglabājiet šo instrukciju! Iespējams, ka vēlāk to vajadzēs pārlasīt.

-
Ja Jums rodas jebkādi jautājumi, vaicājiet ārstam vai farmaceitam.

-
Šīs zāles ir parakstītas tikai Jums. Nedodiet tās citiem. Tās var nodarīt ļaunumu pat tad, ja šiem cilvēkiem ir līdzīgas slimības pazīmes.

-
Ja Jums rodas jebkādas blakusparādības, konsultējieties ar ārstu vai farmaceitu. Tas attiecas arī uz iespējamām blakusparādībām, kas nav minētas šajā instrukcijā. Skatīt 4. punktu.
Šajā instrukcijā varat uzzināt 

1.
Kas ir ADCIRCA un kādam nolūkam tās lieto

2.
Kas jāzina pirms ADCIRCA lietošanas

3.
Kā lietot ADCIRCA

4.
Iespējamās blakusparādības

5
Kā uzglabāt ADCIRCA

6.
Iepakojuma saturs un cita informācija

1.
Kas ir ADCIRCA un kādam nolūkam tās lieto
ADCIRCA satur aktīvo vielu tadalafilu.
ADCIRCA ir zāles plaušu artēriju hipertensijas ārstēšanai pieaugušajiem un bērniem no ≥ 2 gadu vecuma. Iekšķīgi lietojamā suspensija ir paredzēta pediatriskiem pacientiem, kas nespēj norīt tabletes un kuriem ir jālieto 20 mg deva.
Tās pieder zāļu grupai, ko sauc par 5. tipa fosfodiesterāzes jeb FDE-5 inhibitoriem, kuru iedarbība palīdz atslābināties asinsvadiem ap Jūsu plaušām, uzlabojot asins plūsmu plaušās. Rezultātā uzlabojas Jūsu spējas veikt fiziskas aktivitātes.

2.
Kas Jums jāzina pirms ADCIRCA lietošanas
Nelietojiet ADCIRCA šādos gadījumos:
-
ja Jums ir alerģija pret tadalafilu vai kādu citu (6. punktā minēto) šo zāļu sastāvdaļu;

-
ja Jūs lietojat jebkura veida nitrātus, piemēram, amilnitrītu, ko lieto pret sāpēm krūtīs. Ir konstatēts, ka ADCIRCA pastiprina šo zāļu iedarbību. Ja lietojat jebkāda veida nitrātus vai Jums nav īstas skaidrības, aprunājieties par to ar ārstu;

· ja Jums kādreiz ir bijis redzes zudums - tas ir stāvoklis, kuru sauc arī par „acs insultu” (ne-arterītiska priekšējā išēmiskā redzes nerva neiropātija);

-
ja Jums pēdējo trīs mēnešu laikā ir bijusi sirdslēkme;

-
ja Jums ir zems asinsspiediens;

· ja Jūs lietojat riociguātu. Šīs zāles lieto pulmonālās arteriālās hipertensijas (t.i., augsta asinsspiediena plaušās) un hroniskas tromboemboliskas pulmonālās hipertensijas (t.i., asins trombu radīta augsta asinsspiediena plaušās) ārstēšanai. Ir pierādīts, ka FDE-5 inhibitori, tajā skaitā ADCIRCA, palielina šo zāļu hipotensīvo iedarbību. Ja Jūs lietojat riociguātu vai neesat pārliecināts, kā to lietot, jautājiet to savam ārstam.

Brīdinājumi un piesardzība lietošanā
Pirms ADCIRCA lietošanas konsultējieties ar ārstu.

Pirms ADCIRCA lietošanas pastāstiet savam ārstam, ja Jums ir:

-
jebkāda sirds slimība (izņemot Jūsu plaušu artēriju hipertensiju);

· paaugstināts vai pazemināts asinsspiediens;

· jebkāda iedzimta acu slimība;

· eritrocītu patoloģija (sirpjveida šūnu anēmija);

· kaulu smadzeņu vēzis (multiplā mieloma);

· asins šūnu vēzis (leikoze);

· jebkāda veida dzimumlocekļa deformācija vai nevēlama/nepārejoša erekcija, kas ilgst vairāk par 4 stundām;

· nopietna aknu slimība;

· nopietna nieru slimība.

Ja Jums laikā, kad lietojat ADCIRCA, pēkšņi pasliktinās vai zūd redze, vai arī redzes traucējumi vai redze kļūst bāla, pārtrauciet lietot ADCIRCA un nekavējoties sazinieties ar savu ārstu.
Dažiem pacientiem, kuri lietojuši tadalafilu, tika novērota pēkšņa dzirdes pasliktināšanās vai zudums. Lai gan nav zināms, vai šis gadījums ir tieši saistāms ar tadalafilu, ja Jums pēkšņi pasliktinās vai zūd dzirde, nekavējoties konsultējieties ar ārstu.

Bērni un pusaudži

ADCIRCA nav ieteicams pulmonālas arteriālās hipertensijas ārstēšanai bērniem līdz 2 gadu vecumam, jo šai vecuma grupā tas nav pētīts.  
Citas zāles un ADCIRCA

Pastāstiet ārstam par visām zālēm, kuras lietojat, pēdējā laikā esat lietojis vai varētu lietot. 

NELIETOJIET šo suspensiju iekšķīgai lietošanai, ja Jūs jau lietojat nitrātus.

ADCIRCA var ietekmēt dažas zāles vai arī tās var ietekmēt ADCIRCA iedarbību. Pastāstiet savam ārstam vai farmaceitam, ja jau lietojat:

-
bosentānu (vēl vienas zāles plaušu artēriju hipertensijas ārstēšanai);

-
nitrātus (pret sāpēm krūšu kurvī);

-
alfa blokatorus, ko lieto paaugstināta asinsspiediena vai prostatas slimību ārstēšanai;
· riociguātu;

-
rifampicīnu (bakteriālo infekciju ārstēšanai);

-
ketokonazola tabletes (sēnīšu infekciju ārstēšanai);

-
ritonavīru (HIV ārstēšanai);

-
tabletes erektilās disfunkcijas ārstēšanai (FDE-5 inhibitorus).

ADCIRCA kopā ar alkoholu

Alkoholisko dzērienu lietošana var uz laiku pazemināt Jūsu asinsspiedienu. Ja esat lietojis vai plānojat lietot ADCIRCA, izvairieties no pārmērīgas alkoholisko dzērienu lietošanas (vairāk nekā 5 alkohola vienības), jo tas var paaugstināt reiboņa risku pieceļoties. 

Grūtniecība, barošana ar krūti un fertilitāte

Ja Jums ir iestājusies grūtniecība, Jūs barojat bērnu ar krūti vai domājat, ka Jums varētu būt iestājusies grūtniecība, vai plānojat grūtniecību, pirms šo zāļu lietošanas konsultējieties ar ārstu. Ja vien tas nav absolūti nepieciešams un ja to neesat apspriedusi ar savu ārstu, grūtniecības laikā ADCIRCA nelietojiet.

Tā kā nav zināms, vai šīs zāles izdalās mātes pienā, šīs iekšķīgi lietojamās suspensijas lietošanas laikā nebarojiet bērnu ar krūti. Grūtniecības vai barošanas ar krūti periodā pirms jebkuru zāļu lietošanas konsultējieties ar savu ārstu vai farmaceitu.

Zāles saņēmušo suņu sēkliniekos samazinājās spermatozoīdu veidošanās.  Dažiem vīriešiem ir novērota spermatozoīdu skaita samazināšanās. Maz ticams, ka šī ietekme varētu izraisīt neauglību.

Transportlīdzekļu vadīšana un mehānismu apkalpošana

Ir aprakstīts reibonis. Pirms transportlīdzekļa vadīšanas vai mehānismu apkalpošanas noskaidrojiet, kāda ir Jūsu reakcija uz šīm zālēm.

ADCIRCA satur nātrija benzoātu (E211)
Šīs zāles satur 2,1 mg nātrija benzoāta katrā ml.
ADCIRCA satur sorbītu (E420)
Šīs zāles satur 110,25 mg sorbīta katrā ml. Sorbīts ir fruktozes avots. Ja ārsts ir teicis, ka Jums (vai Jūsu bērnam) ir kāda cukura nepanesība, vai Jums ir diagnosticēta reta ģenētiska slimība – iedzimta fruktozes nepanesība, kuras gadījumā organismā nesadalās fruktoze, pirms lietojat vai saņemat šīs zāles, konsultējieties ar ārstu. 
ADCIRCA satur propilēnglikolu (E1520)
Šīs zāles satur 3,1 mg propilēnglikola katrā ml.
ADCIRCA satur nātriju

Šīs zāles satur mazāk par 1 mmol nātrija (23 mg) vienā mililitrā, – būtībā tās ir “nātriju nesaturošas”.
3.
Kā lietot ADCIRCA
Vienmēr lietojiet šīs zāles tieši tā, kā ārsts Jums teicis. Neskaidrību gadījumā vaicājiet ārstam vai farmaceitam. 

ADCIRCA iekšķīgi lietojamā suspensija ir pildīta pudelē. Tā ir daļa no iepakojuma, kas satur arī dozēšanas ierīci – divas 10 ml iekšķīgas dozēšanas šļirces ar graduējuma 1 ml iedaļām un pudelē iespiežamu adapteru. Norādījumus par adaptera un šļirces lietošanu varat izlasīt kastītē ievietotajā lietošanas instrukciju bukletā.
Ieteicamā deva ir 10 ml iekšķīgi lietojamās suspensijas vienu reizi dienā bērniem no 2 gadu vecuma ar ķermeņa masu līdz 40 kg.
Vieglu vai vidēji smagu aknu vai nieru darbības traucējumu gadījumā ārsts var Jums nozīmēt mazāku devu. 

Iekšķīgi lietojamā suspensija jālieto tukšā dūšā vismaz 1 stundu pirms vai 2 stundas pēc ēšanas.  

Ja esat lietojis ADCIRCA vairāk, nekā noteikts

Ja Jūs vai kāds cits lietojis vairāk suspensijas, nekā noteikts, nekavējoties pastāstiet par to savam ārstam vai dodieties uz tuvāko slimnīcu, paņemot līdzi šo zāļu pudeli. Jums ir iespējama jebkura no 4. punktā aprakstītajām nevēlamajām blakusparādībām.

Ja esat aizmirsis lietot ADCIRCA

Ieņemiet devu, tiklīdz par to atceraties, ja tas noticis astoņu stundu laikā pēc tam, kad Jums bija jālieto zāļu deva. NELIETOJIET dubultu devu, lai aizvietotu aizmirsto devu.

Ja pārtraucat lietot ADCIRCA

Ja vien ārsts nav ieteicis citādi, šo zāļu lietošanu nepārtrauciet.

Ja Jums ir kādi jautājumi par šo zāļu lietošanu, jautājiet ārstam vai farmaceitam.

4.
Iespējamās blakusparādības
Tāpat kā visas zāles, šīs zāles var izraisīt blakusparādības, kaut arī ne visiem tās izpaužas. Blakusparādības parasti ir vājas vai vidēji smagas.

Ja Jums rodas kāda no tālāk minētajām nevēlamajām blakusparādībām, nekavējoties pārtrauciet zāļu lietošanu un meklējiet medicīnisko palīdzību:

· alerģiskas reakcijas, to vidū arī ādas izsitumi (bieža blakusparādība);
· sāpes krūtīs (bieža blakusparādība). Šādā gadījumā nelietojiet nitrātus, bet nekavējoties meklējiet medicīnisku palīdzību;
· priapisms, ilgstoša un, iespējams, sāpīga erekcija pēc ADCIRCA lietošanas (biežums - retāk). Ja Jums ir šāda nepārtraukta erekcija ilgāk par četrām stundām, Jums nekavējoties jāsazinās ar ārstu;
· pēkšņs redzes zudums (aprakstīts reti), traucēta, blāvāka, neskaidra centrālā redze vai pēkšņa redzes pasliktināšanās (biežums nav zināms).
ADCIRCA lietotājiem ļoti bieži aprakstītas šādas nevēlamās blakusparādības (var rasties vairāk nekā vienam no 10 cilvēkiem): galvassāpes, pietvīkums, deguna un tā blakusdobumu aizlikums (aizlikts deguns), slikta dūša un gremošanas traucējumi (to vidū arī sāpes vai diskomforta sajūta vēderā), muskuļu, muguras un ekstremitāšu sāpes (to vidū arī diskomforta sajūta ekstremitātēs).

Aprakstītas citas nevēlamas blakusparādības:

Bieži (var rasties līdz vienam no 10 cilvēkiem)

· neskaidra redze, zems asinsspiediens, deguna asiņošana, vemšana, pastiprināta vai patoloģiska dzemdes asiņošana, sejas tūska, skābes atvilnis, migrēna, neregulāra sirdsdarbība un ģībonis.

Retāk (var rasties līdz vienam no 100 cilvēkiem)

· krampji, pārejošs atmiņas zudums, nātrene, pārmērīga svīšana, dzimumlocekļa asiņošana, asinis sēklas šķidrumā un/vai urīnā, paaugstināts asinsspiediens, ātra sirdsdarbība, pēkšņa kardiāla nāve un džinkstēšana ausīs.

FDE-5 inhibitorus lieto arī erektilās disfunkcijas ārstēšanai vīriešiem. Dažas retos gadījumos novērotas nevēlamas blakusparādības ir:

· daļēja īslaicīga vai paliekoša vienas vai abu acu redzes pasliktināšanās vai zudums un  smaga alerģiska reakcija, kas izraisa sejas un rīkles pietūkumu. Aprakstīta arī pēkšņa dzirdes pasliktināšanās vai tās zudums.

Dažas blakusparādības aprakstītas vīriešiem, kuri tadalafilu lietojuši erektilās disfunkcijas ārstēšanai. Šīs blakusparādības plaušu artēriju hipertensijas ārstēšanas pētījumu laikā nav novērotas, tādēļ to biežums nav zināmi:

· plakstiņu tūska, acu sāpes, acu apsarkums, sirdslēkme un insults.

Ir ziņots arī par retām, klīniskajos pētījumos nenovērotām tadalafila lietošanas blakusparādībām vīriešiem. Tās ir:

· traucēta, blāvāka, neskaidra centrālā redze vai pēkšņa redzes pasliktināšanās (biežums nav zināms).
Lielākajai daļai šo vīriešu (bet ne visiem), kuriem aprakstīta paātrināta sirdsdarbība, neregulāra sirdsdarbība, sirdslēkme, insults un pēkšņa kardiāla nāve, pirms tadalafila lietošanas ir bijuši diagnosticēti sirdsdarbības traucējumi. Vai šie gadījumi ir tieši saistīti ar tadalafila lietošanu, nav iespējams noteikt.

Ziņošana par blakusparādībām

Ja Jums rodas jebkādas blakusparādības, konsultējieties ar ārstu, farmaceitu. Tas attiecas arī uz iespējamajām blakusparādībām, kas nav minētas šajā instrukcijā. Jūs varat ziņot par blakusparādībām arī tieši, izmantojot V pielikumā minēto nacionālās ziņošanas sistēmas kontaktinformāciju. Ziņojot par blakusparādībām, Jūs varat palīdzēt nodrošināt daudz plašāku informāciju par šo zāļu drošumu.

5.
Kā uzglabāt ADCIRCA
Uzglabāt šīs zāles bērniem neredzamā un nepieejamā vietā.

Nelietot šīs zāles pēc derīguma termiņa beigām, kas norādīts uz kastītes un pudeles pēc “EXP”. Derīguma termiņš attiecas uz norādītā mēneša pēdējo dienu.

Nelietojiet šīs zāles, ja pudele ir bijusi atvērta vairāk nekā 110 dienas.  Šīm zālēm nav nepieciešami īpaši uzglabāšanas apstākļi. 

Uzglabāt oriģinālā iepakojumā. Uzglabāt pudeli stāvus.  
Neizmetiet zāles kanalizācijā vai sadzīves atkritumos. Vaicājiet farmaceitam, kā izmest zāles, kuras vairs nelietojat. Šie pasākumi palīdzēs aizsargāt apkārtējo vidi.

6.
Iepakojuma saturs un cita informācija
Ko ADCIRCA satur

Aktīvā viela tadalafils. Katrā mililitrā ir 2 mg tadalafila.

Citas sastāvdaļas ir ksantāna sveķi, mikrokristāliskā celuloze, karmelozes nātrija sāls, citronskābe, nātrija citrāts, nātrija benzoāts (E211), silīcija dioksīds (koloidāls bezūdens), sorbīts (E420) (šķīdums, kristālus veidojošs), polisorbāts 80, sukraloze, simetikona emulsija (simetikons, metilceluloze, sorbīnskābe, attīrīts ūdens), mākslīgs ķiršu aromātizētājs (satur propilēnglikolu (E1520)) un ūdens.  Sīkāku informāciju par sorbītu, nātrija benzoātu, propilēnglikolu un nātriju skatīt 2. punktā “ADCIRCA satur”. 

ADCIRCA ārējais izskats un iepakojums

ADCIRCA 2 mg/ml ir balta vai gandrīz balta suspensija iekšķīgai lietošanai. 

ADCIRCA ir pildīta pudelē, kurā ir 220 ml iekšķīgi lietojamās suspensijas, kam ir nolobāma blīve un bērniem neatverams aizvākojums; pudele ir ievietota kastītē.  Katrā kastītē ir viena pudele, divas graduētas 10 ml šļirces ar 1 ml iedaļām un pudelē iespiežams adapters. 

Reģistrācijas apliecības īpašnieks un ražotājs

Reģistrācijas apliecības īpašnieks: Eli Lilly Nederland B.V., Orteliuslaan 1000, 3528 BD Utrecht, Nīderlande 

Ražotājs: 
· Lilly S.A., Avda. de la Industria 30, 28108 Alcobendas, Madrid, Spānija
· Delpharm Huningue SAS, 26 rue de la Chapelle, Huningue, 68330, Francija
Lai iegūtu papildu informāciju par šīm zālēm, lūdzam sazināties ar reģistrācijas apliecības īpašnieka vietējo pārstāvniecību:
	Belgique/België/Belgien

Eli Lilly Benelux S.A./N.V.

Tél/Tel: + 32-(0)2 548 84 84

	Lietuva

Eli Lilly Lietuva
Tel. +370 (5) 2649600

	България

ТП "Ели Лили Недерланд" Б.В. - България

тел.  + 359 2 491 41 40

	Luxembourg/Luxemburg

Eli Lilly Benelux S.A./N.V.

Tél/Tel: + 32-(0)2 548 84 84 

	Česká republika
ELI LILLY ČR, s.r.o.

Tel: + 420 234 664 111

	Magyarország

Lilly Hungária Kft.

Tel: + 36 1 328 5100

	Danmark

Eli Lilly Danmark A/S

Tlf.: +45 45 26 60 00

	Malta

Charles de Giorgio Ltd.

Tel: + 356 25600 500

	Deutschland

Lilly Deutschland GmbH

Tel. + 49-(0) 6172 273 2222

	Nederland

Eli Lilly Nederland B.V.

Tel: + 31-(0) 30 60 25 800

	Eesti

Eli Lilly Nederland B.V.
Tel: +372 6 817 280

	Norge

Eli Lilly Norge A.S.

Tlf: + 47 22 88 18 00

	Ελλάδα
ΦΑΡΜΑΣΕΡΒ-ΛΙΛΛΥ Α.Ε.Β.Ε.
Τηλ: +30 210 629 4600

	Österreich

Eli Lilly Ges.m.b.H. 

Tel: + 43-(0) 1 711 780

	España

Lilly S.A. 

Tel: + 34-91 663 50 00

	Polska

Eli Lilly Polska Sp. z o.o.

Tel: +48 22 440 33 00

	France

Lilly France

Tél: +33-(0) 1 55 49 34 34

	Portugal

Lilly Portugal Produtos Farmacêuticos, Lda

Tel: + 351-21-4126600

	Hrvatska

Eli Lilly Hrvatska d.o.o.

Tel: +385 1 2350 999

	România

Eli Lilly România S.R.L.

Tel: + 40 21 4023000

	Ireland

Eli Lilly and Company (Ireland) Limited

Tel: + 353-(0) 1 661 4377

	Slovenija

Eli Lilly farmacevtska družba, d.o.o.
Tel: +386 (0)1 580 00 10

	Ísland

Icepharma hf.

Sími: + 354 540 8000

	Slovenská republika

Eli Lilly Slovakia s.r.o.

Tel: + 421 220 663 111

	Italia

Eli Lilly Italia S.p.A.

Tel: + 39- 055 42571

	Suomi/Finland

Oy Eli Lilly Finland Ab

Puh/Tel: + 358-(0) 9 85 45 250

	Κύπρος

Phadisco Ltd 

Τηλ: +357 22 715000

	Sverige

Eli Lilly Sweden AB

Tel: + 46-(0) 8 7378800

	Latvija

Eli Lilly (Suisse) S.A Pārstāvniecība Latvijā
Tel: +371 67364000
	




Šī lietošanas instrukcija pēdējo reizi pārskatīta 

Sīkāka informācija par šīm zālēm ir pieejama Eiropas Zāļu aģentūras tīmekļa vietnē https://www.ema.europa.eu
LIETOŠANAS INSTRUKCIJA
ADCIRCA 2 mg/ml suspensija iekšķīgai lietošanai
tadalafil
Pirms ADCIRCA iekšķīgi lietojamās suspensijas lietošanas, izlasiet un rūpīgi ievērojiet visus secīgos norādījumus. 
Šī lietošanas instrukcija satur informāciju par to, kā lietot ADCIRCA suspensiju iekšķīgai lietošanai.

SVARĪGA INFORMĀCIJA, KAS JUMS JĀZINA PIRMS ADCIRCA IEKŠĶĪGI LIETOJAMĀS SUSPENSIJAS LIETOŠANAS

﷟  Adapters rada NOSMAKŠANAS DRAUDUS - sīkas detaļas. Nepievienojiet iekšķīgās dozēšanas šļirci adapteram, kamēr tas nav pilnīgi iespiests pudelē.  Lai lietošana būtu droša, tam ir jābūt pilnīgi iespiestam pudelē. Lietojama tikai pieaugušā uzraudzībā. 
Neļaujiet savam bērnam lietot šīs zāles bez Jūsu palīdzības. 
Nelietojiet, ja pudele, blīve, adapters vai iekšķīgās dozēšanas šļirce ir bojāta. 
Nelietojiet šīs zāles, ja pudele ir bijusi atvērta vairāk nekā 110 dienas. Informāciju par to, kā rīkoties ar zālēm, kuras vairs nelietojat, skatīt nodaļā Izmešana.
Šeit ierakstiet pudeles pirmās atvēršanas reizes datumu:_____________________

Mazgājot iekšķīgās dozēšanas šļirci, nelietojiet ziepes vai detergentu. Norādījumus par tīrīšanu skatīt 4b-4c punktā. 
Nelieciet iekšķīgās dozēšanas šļirci trauku mazgāšanas iekārtā. Šādas rīcības gadījumā šļirce var nedarboties tā, kā tai vajadzētu. 
Pēc 30 dienām sāciet lietot jaunu iekšķīgās dozēšanas šļirci. 
Šīs zāles nav ieteicams samaisīt ar ēdienu vai ūdeni. Tas var ietekmēt garšu vai arī neļaut organismā nokļūt pilnai zāļu devai. 
ADCIRCA iekšķīgi lietojamās suspensijas devu drīkst lietot, izmantojot tikai zāļu iepakojumam pievienoto iekšķīgās dozēšanas šļirci. 
Šīs zāles ir baltā krāsā. Sagatavojot devu lietošanai, iekšķīgās dozēšanas šļircē var būt grūti saskatīt gaisa spraugas, tādēļ deva var nebūt pareiza. 

Pārdozēšanas gadījumā nekavējoties sazinieties ar savu ārstu, farmaceitu vai medmāsu. Pat tad, ja nenovērojat nekādas pārdozēšanas pazīmes vai simptomus, ir svarīgi, lai pieaugušie un bērni ātri saņemtu medicīnisku palīdzību. 
ADCIRCA iekšķīgi lietojamās suspensijas ievadīšanas sistēmas elementi

	1. SOLIS.
SAGATAVOJIET PUDELI 

	
	

	1a

	Paņemiet zāļu pudeli un adapteru.
Nomazgājiet rokas ar ziepēm un ūdeni.

	Noskrūvējiet vāciņu no pudeles.
Stingri piespiediet vāciņu uz leju, vienlaikus to pagriežot pretēji pulksteņa rādītāja virzienam. 
Noņemiet vāciņu no pudeles.

	Tikai pirms pirmās lietošanas reizes - noņemiet paceļamo un nolobāmo blīvi.
Pārliecinieties, ka blīve ir pilnīgi noņemta. 

	Tikai pirms pirmās lietošanas reizes - līdz galam iespiediet adapteru pudeles kakliņā. 

 Adapters rada NOSMAKŠANAS DRAUDUS - sīkas detaļas. Lai lietošana būtu droša, tam ir jābūt pilnīgi iespiestam pudelē.
Nepievienojiet iekšķīgās dozēšanas šļirci adapteram, kamēr tas nav pilnīgi iespiests pudelē.
Nekādā gadījumā negrieziet adapteru.

	Stingri uzskrūvējiet vāciņu atpakaļ uz pudeles. 
Vāciņš būs labi uzskrūvējams uz adaptera. 

	2. SOLIS.
SAGATAVOJIET DEVU

	Paņemiet zāļu pudeli, kurā ir ievietots adapters, un iekšķīgās dozēšanas šļirci. 
Pārliecinieties, ka vāciņš ir stingri uzskrūvēts. 
Nomazgājiet rokas ar ziepēm un ūdeni.

	Sakratiet pudeli.
Pirms katras lietošanas reizes vismaz 10 sekundes labi sakratiet zāļu pudeli, lai pilnīgi samaisītu suspensiju. 
Ja pudele nav aiztikta vairāk nekā 15 minūtes, tā ir jāsakrata atkārtoti.

	Noskrūvējiet vāciņu no pudeles.

	Stingri iespiediet iekšķīgās dozēšanas šļirci adaptera atverē. 
Pārliecinieties, ka šļirces galiņš ir pilnīgi ievietots adapterā un ka virzulis ir iespiests šļircē līdz šļirces galiņam. 

	Noturot šļirci iespiestu adapterā, apgrieziet pudeli un iekšķīgās dozēšanas šļirci otrādi. 
Pārliecinieties, ka pudele ir apvērsta otrādi. 
Pārliecinieties, ka iekšķīgās dozēšanas šļirce vēl arvien ir pilnīgi iespiesta adapterā.  

	Atvelciet devu. 
Lēni velciet virzuli uz leju, līdz zem atloka apakšējās malas redzamā ml iedaļas atzīme atbilst Jūsu bērnam nozīmētajai devai.  
Iedaļas atzīme atrodas uz iekšķīgās dozēšanas šļirces virzuļa. 
Pārliecinieties, ka iedaļas atzīmes augšējā mala atbilst atloka apakšējai malai. 

	Pagrieziet pudeli otrādi un pārbaudiet, vai iekšķīgās dozēšanas šļircē nav gaisa spraugu. 
[image: image21.png]


Ja šļircē ir gaisa spraugas, deva var nebūt pareiza. 
Zāles ir baltā krāsā - tādā pašā krāsā, kādā ir iekšķīgās dozēšanas šļirce. Gaisa spraugas var būt grūti saskatāmas. 
Ja šļircē ir gaisa sprauga, iztukšojiet tās saturu atpakaļ zāļu pudelē un atkārtojiet visas darbības no 2e līdz 2g.

	Noņemiet iekšķīgās dozēšanas šļirci no pudeles.  
Nekādā gadījumā nepieskarieties virzulim. 


	3. SOLIS. DEVAS LIETOŠANA

	
	[image: image23.jpg]



	Ievietojiet iekšķīgās dozēšanas šļirci bērna mutes kaktiņā. Pastāstiet bērnam, ka šļircē nedrīkst kost. 
Zāles nedrīkst izšļākt rīkles mugurējā daļā. 
Lēni un maigi iespiediet virzuli līdz šļirces galam tā, lai viss zāļu daudzums nonāktu bērna mutē. 
Pārliecinieties, ka bērns ir norijis visu zāļu devu.  


	

	4. SOLIS. TĪRĪŠANA

	Stingri uzskrūvējiet vāciņu atpakaļ uz pudeles.
Neizņemiet adapteri. Vāciņš būs labi uzskrūvējams uz adaptera.

	Piepildiet iekšķīgās dozēšanas šļirci ar tīru ūdeni. 
[image: image26.png]


Mazgājot iekšķīgās dozēšanas šļirci, nelietojiet ziepes vai mazgāšanas līdzekli.
[image: image27.png]


Nekādā gadījumā neizņemiet virzuli no iekšķīgās dozēšanas šļirces. 
Iepildiet krūzē tīru ūdeni, ievietojiet tajā iekšķīgās dozēšanas šļirci un atvelciet virzuli līdz galam, lai šļirci piepildītu ar ūdeni.

	Spiediet virzuli uz leju un izspiediet ūdeni krūzē vai izlietnē. 
Pārliecinieties, ka no iekšķīgās dozēšanas šļirces ir izvadīts viss ūdens.
Nokratiet atlikušo ūdeni no šļirces un nosusiniet to ar papīra dvieli.  
Iekšķīgās dozēšanas šļirci un pudeli uzglabājiet zāļu kastītē. 
Nomazgājiet rokas ar ziepēm un ūdeni.


ZĀĻU IZMEŠANA
Neizmetiet zāles kanalizācijā vai sadzīves atkritumos. Vaicājiet farmaceitam, kā izmest zāles, kuras vairs nelietojat. Šie pasākumi palīdzēs aizsargāt apkārtējo vidi.
ŠĻIRCES IZMEŠANA
Vaicājiet ārstam, farmaceitam vai medmāsai, kā izmest šļirci. 
KĀ UZGLABĀT ŠĪS ZĀLES 
Šīm zālēm nav nepieciešami īpaši uzglabāšanas apstākļi. 
Uzglabājiet pudeli stāvus. 
Pudelei un iekšķīgās dozēšanas šļircei ir jāatrodas bērniem neredzamā un nepieejamā vietā. 
	BIEŽI VAICĀTIE JAUTĀJUMI

	

	J.
	Kā rīkoties, ja iekšķīgās dozēšanas šļircē es redzu gaisa spraugas?

	A.
	Nekādā gadījumā nedodiet zāļu devu bērnam. Ja šļircē ir gaisa spraugas, deva var nebūt pareiza.  Iztukšojiet šļirces saturu atpakaļ zāļu pudelē un atkārtojiet visas darbības no 2e līdz 2g. 

	

	J.
	Kā rīkoties, ja iekšķīgās dozēšanas šļircē ir pārāk liels zāļu daudzums?

	A.
	Pārliecinieties, ka šļirces galiņš ir iespiests adapterā. Turiet pudeli, vērstu uz augšu. Nospiediet virzuli, līdz iekšķīgās dozēšanas šļircē ir pareizā deva. 

	

	J.
	Kā rīkoties, ja iekšķīgās dozēšanas šļircē nav pietiekams zāļu daudzums?

	A.
	Pārliecinieties, ka šļirces galiņš ir iespiests adapterā. Turiet pudeli pavērstu otrādi. Atvelciet virzuli, līdz iekšķīgās dozēšanas šļircē ir pareizā deva.

	

	J.
	Kā rīkoties, ja zāles iekļūst man vai bērnam acī?

	A.
	Nekavējoties izskalojiet aci ar ūdeni un sazinieties ar savu ārstu, farmaceitu vai medmāsu. Cik vien ātri iespējams, nomazgājiet rokas un virsmas, kas var būt nonākušas saskarē ar šīm zālēm. 

	

	J.
	Kā sagatavoties ceļošanai?

	A.
	Pārliecinieties, ka Jums ir pietiekams zāļu daudzums visam ceļojuma laikam. Ņemiet līdzi iekšķīgās dozēšanas šļirci un šīs zāles oriģinālajā iepakojumā. Uzglabājiet zāles drošā vietā, stāvus. 

	

	J.
	Vai pirms devas došanas bērnam es varu šīs zāles samaisīt ar ēdienu vai ūdeni?

	A.
	Šīs zāles nav ieteicams samaisīt ar ēdienu vai ūdeni. Tas var ietekmēt šo zāļu garšu un samazināt organismā nonākušo zāļu daudzumu. Pēc tam, kad bērns ir uzņēmis visu šo zāļu devu, Jūs varat viņam vai viņai iedot izdzert glāzi ūdens. 

	
	

	J.
	Kā rīkoties, ja bērns atvemj šīs zāles?

	A.
	Nekādā gadījumā nedodiet bērnam papildus zāļu daudzumu. Sazinieties ar savu ārstu, farmaceitu vai medmāsu.  

	
	

	J.
	Kā rīkoties, ja bērns nenorij visu zāļu daudzumu?

	A.
	Sazinieties ar savu ārstu, farmaceitu vai medmāsu.

	
	

	J.
	Kā rīkoties, ja bērns ir norijis pārāk lielu šo zāļu daudzumus?

	A.
	Nekavējoties sazinieties ar savu ārstu, farmaceitu vai medmāsu.


Ja Jums ir vēl kādi jautājumi vai vēlaties iegūt vairāk informācijas par ADCIRCA SUPENSIJU IEKŠĶĪGAI LIETOŠANAI
Ja Jums ir papildu jautājumi vai vēlaties iegūt vairāk informācijas par ADCIRCA
	•
Sazinieties ar savu ārstu, farmaceitu vai medmāsu; 
•
Sazinieties ar Lilly. 
 www.xxxx.com
	


Lai uzzinātu vairāk informācijas par savām zālēm, izlasiet visu šajā kastītē ievietoto ADCIRCA lietošanas instrukciju. 
Ja Jums ir vēl kādi jautājumi vai vēlaties iegūt vairāk informācijas par ADCIRCA suspensiju iekšķīgai lietošanai
Ja Jums ir kādi jautājumi vai problēmas saistībā ar iekšķīgi lietojamās suspensijas šļirci, meklējiet palīdzību, sazinoties ar Lilly vai savu ārstu, farmaceitu vai medmāsu. Visas SŪDZĪBAS PAR MEDICĪNISKO IERĪCI, kā arī informāciju par NEVĒLAMĀM BLAKUSPARĀDĪBĀM, tai skaitā IESPĒJAMIEM BŪTISKIEM NEGADĪJUMIEM, paziņojiet Lilly.

